മുല്ലപ്പൂവായി അക്ഷര പരിമളം; ജാസ്മിൻ സമീറിന്റെ എഴുത്ത് ജീവിതത്തിലൂടെ... | Malayalam News\nമുല്ലപ്പൂവായി അക്ഷര പരിമളം; ജാസ്മിൻ സമീറിന്റെ എഴുത്ത് ജീവിതത്തിലൂടെ...\n2020-10-11 14:45:00 ഡോ. അമാനുല്ല വടക്കാങ്ങര\nജാസ്മിൻ സമീർ ലേഖകനോടൊപ്പം ഷാർജ അന്താരാഷ്ട്ര പുസ്തകോൽസവത്തിൽ\nഷാർജ ഇന്ത്യൻ സ്‌കൂൾ അധ്യാപിക കൂടിയായ എഴുത്തുകാരി ജാസ്മിൻ സമീർ സർഗസഞ്ചാരത്തിന്റെ വേറിട്ട വഴികളിലൂടെ യാത്ര ചെയ്യുന്ന പ്രതിഭയാണ്. പേര് അന്വർഥമാക്കുന്ന തരത്തിൽ മുല്ലപ്പൂവിന്റെ പരിമളം വീശുന്ന രചനകളിലൂടെ സഹൃദയ മനസ്സുകളിൽ ഇടം കണ്ടെത്തിയ ഈ എഴുത്തുകാരി പാട്ടെഴുത്തിലും വിജയകരമായ പരീക്ഷണങ്ങൾ നടത്തിയാണ് മുന്നേറുന്നത്.\nജാസ്മിന്റെ രചനയിൽ പിറന്ന ഭക്തിഗാന ആൽബം ജന്നത്ത് സോഷ്യൽ മീഡിയയിൽ തരംഗം സൃഷ്ടിക്കുകയാണ്. എസ്.ആന്റ് പ്രൊഡക്ഷൻസ് യുട്യൂബിൽ റിലീസ് ചെയ്ത് മണിക്കൂറുകൾക്കകം തന്നെ ആയിരക്കണക്കിന് സംഗീതാസ്വാദകരാണ് ആൽബം കാണുകയും മികച്ച അഭിപ്രായങ്ങൾ പ്രകടിപ്പിക്കുകയും ചെയ്തത്. മനുഷ്യനെ ക്രിയാത്മകവും രചനാത്മകവുമായ മാർഗങ്ങളിലേക്ക് നയിക്കുന്ന ചാലക ശക്തിയായ പ്രാർഥനയാണ് ഈ രചനയുടെ ഏറ്റവും വലിയ കരുത്ത്. ജാസ്മിന്റെ വരികൾ ആൽബമാകുന്നത് ഇത് രണ്ടാം തവണയാണ്. എന്നോട് അടുക്കുവാൻ വൈകിയതെന്തേ എന്നതായിരുന്നു ജാസ്മിന്റെ വരികളിൽ ആദ്യമിറങ്ങിയ ആൽബം. ഇഖ്ബാൽ കണ്ണൂർ സംഗീതം നൽകി ആലപിച്ച നാവിൻതുമ്പിൽ നിന്നും മായാതെ തത്തിക്കളിക്കും ഇമ്പമാർന്ന ഒരു പ്രണയ ഗാനമായിരുന്നു അത്.\nജന്നത്തിലെ പാട്ട് പരിചയപ്പെടുത്തുന്നിടത്ത്, പരിമിതിയില്ലാത്ത ഊർജമാണ് പ്രാർത്ഥന, അനന്തമാണതിൻ വ്യാപ്തി എന്നിങ്ങനെ ജാസ്മിൻ കുറിക്കുന്ന വരികൾ ഏറെ കാലിക പ്രസക്തവും ചിന്തോദ്ദീപകവുമാണ്.\nകേൾക്കാൻ ഇമ്പമുള്ള ഭക്തിസാന്ദ്രവും സന്ദേശ പ്രധാനവുമായൊരു ഗാനം എന്നതാണ് ജന്നത്തിന്റെ ഏറ്റവും വലിയ സവിശേഷത. കോവിഡ് ഭീതിയിൽ ലോകം വിറങ്ങലിച്ചു നിൽക്കുന്ന സമയത്ത് ഭക്തിയും പ്രാർഥനയുമാണ് മനുഷ്യന് ഏറ്റവും ആശ്വാസം പകരുന്നത് എന്നതിനാൽ ഏറെ അവസരോചിതമായ ജാസ്മിന്റെ ഈ സർഗ സഞ്ചാരം സഹൃദയ ലോകത്തിന്റെ ശ്രദ്ധ നേടുകയാണ്. സുകൃതങ്ങളിലൂടെ ജീവിതം ധന്യമാക്കുവാൻ ആഹ്വാനം ചെയ്യുന്ന അർഥസമ്പുഷ്ടമായ വരികളും മനോഹരമായ ചിത്രീകരണവും ജന്നത്തിനെ കൂടുതൽ ആകർഷകമാക്കുന്നു.\nനീണ്ട പതിനഞ്ചു വർഷത്തെ കാത്തിരിപ്പിനൊടുവിൽ ദൈവം നൽകിയ കൺമണിയായ ജന്നത്തിന്റെ പേര് ആൽബത്തിന് നൽകിയതിലൂടെ തന്റെ ഹൃദയ വികാരമാണ് ജാസ്മിൻ പങ്കുവെക്കുന്നത്. സ്വർഗ ലോകത്തുനിന്നും ദൈവം നൽകിയ മാലാഖയാണ് ജന്നത്ത്. ഓരോ മനുഷ്യനും വൈവിധ്യമാർന്ന അനുഗ്രഹങ്ങളാണ് ദൈവം കനിഞ്ഞരുളുന്നത്. കരുണാമയനും കാരുണ്യവാനുമായ ഈശ്വരനോടുള്ള നന്ദിയും കടപ്പാടും അറിയിച്ച് പ്രാർഥനാസാന്ദ്രമായി ജീവിതം ചിട്ടപ്പെടുത്തുന്നതാണ് ജന്നത്തിന്റെ പ്രമേയം. തികച്ചും സാന്ദ്രവും സന്ദേശ പ്രധാനവുമായ വരികളിലൂടെ ആസ്വാദകരുടെ മനം കവരുന്നതോടൊപ്പം ചിന്തയും സ്പർശിക്കുന്നു എന്നിടത്താണ് ഈ ആൽബം സവിശേഷമാകുന്നത്.\nകാവ്യാത്മകമായ പാട്ടുകൾ എന്നാണ് ജാസ്മിന്റെ വരികളെ മാപ്പിളപ്പാട്ട് ഗവേഷകൻ ഫൈസൽ എളേറ്റിലും സംഗീത സംവിധായകൻ കെ.വി. അബൂട്ടിയുമൊക്കെ വിശദീകരിച്ചത്. ഷാർജ ബുക്ക് അതോറിറ്റിയിലെ മോഹൻ കുമാറും ജാസ്മിന്റെ സർഗസപര്യകളെ ഏറെ പ്രശംസിച്ചുവെന്നത് സർഗവഴികളിലെ ജാസ്മിന്റെ ധന്യമായ ചുവടുകൾക്കുള്ള അംഗീകാരമാണ് .\nകണ്ണൂർ ജില്ലയിലെ ചിറക്കലിൽ ഖദീജ അമ്പലത്തിലകത്തിന്റേയും അബ്ദുൽ ഖാദർ ഗുരുക്കളുടേയും മകളായ ജാസ്മിൻ വൈകി വീശിയ മുല്ലഗന്ധം, മകൾക്ക്, കാത്തുവെച്ച പ്രണയ മൊഴികൾ എന്നീ കാവ്യ സമാഹാരങ്ങളുടെ കർത്താവാണ്. ദുബായിൽ സിവിൽ എൻജിനീയറായ സമീറാണ് ഭർത്താവ്. ശഹ്‌സാദ്, ജന്നത്ത് എന്നിവർ മക്കളാണ്.\nറഹ്മാനാണ് ആൽബത്തിന്റെ നിർമാതാവ്. സാവേരി ബിഥുലാണ് ജന്നത്ത് എന്ന മനോഹരമായ ഗാനം ഹൃദ്യമായി ആലപിച്ചിരിക്കുന്നത്. യു.എ.ഇ യിലെ സംഗീത സദസ്സുകളിലെ സജീവ സാന്നിധ്യവും താളങ്ങളുടെ രാജാവെന്ന് വിശേഷിപ്പിക്കാവുന്ന സർഗപ്രതിഭ ബിനിൽ ത്യാഗരാജനാണ് സംഗീതവും ഈണവും നൽകിയിരിക്കുന്നത്. സജിത് ശങ്കറിന്റെ ഓർക്കസ്‌ട്രേഷൻ, നിഖിലിന്റെ ഫഌട്ട്, രാദിയേഷ് പാലിന്റെ സൗണ്ട് മിക്‌സിംഗ്, അഭിലാഷ് അശോകിന്റെ ക്യാമറ, പ്രമോദ് മാധവന്റെ എഡിറ്റിംഗ് എന്നിവയും ആൽബത്തെ ആകർഷകമാക്കിയിരിക്കുന്നു.\nഎട്ടാം തരത്തിൽ പഠിക്കുമ്പോൾ ഇഷ്ടവിനോദമായ ഉറക്കത്തെക്കുറിച്ച് കവിത എഴുതികൊണ്ടാണ് ജാസ്മിൻ തന്റെ സർഗസഞ്ചാരം ആരംഭിച്ചത്. ആ കവിത മലയാള മനോരമ ദിനപത്രത്തിന്റെ ഞായറാഴ്ച പേജിൽ അച്ചടിച്ച് വന്നത് വലിയ പ്രചോദനമായി. ചുറ്റിലുമുള്ള ജീവിതങ്ങളും സ്വന്തം അനുഭവങ്ങളും പ്രമേയമാക്കി ധാരാളം മിനിക്കഥകളും കവിതകളുമെഴുതി ക്രിയാത്മക മേഖലയിൽ സജീവമായി.\nസ്‌കൂളിലെ മലയാളം ക്ലാസാണ് ജാസ്മിനെ ഏറെ ആകർഷിച്ചത്. പാഠപുസ്തകങ്ങളിലെ കഥ കവിത ആവർത്തിച്ച് വായിച്ചും കവിതകൾ ഈണത്തോടെ മനഃപാഠമാക്കിയും ജാസ്മിൻ ആസ്വാദനത്തിന്റെ പുതിയ തലങ്ങൾ കണ്ടെത്തി. വൈക്കം മുഹമ്മദ് ബഷീറിന്റെ കഥകളും മാധവിക്കുട്ടിയുടെ കവിതകളുമൊക്കെ ജാസ്മിൻ എന്ന എഴുത്തുകാരിയെ സ്വാധീനിച്ച ഘടകങ്ങളാണ്. മാതാപിതാക്കൾ, അധ്യാപകർ, സുഹൃത്തുക്കളായ എഴുത്തുകാരുടെയും പ്രോത്സാഹനവും പ്രചോദനവും പിന്തുണയുമാണ് തന്റെ സർഗ പ്രവർത്തനങ്ങൾക്കുള്ള ഉത്തേജനമായി ജാസ്മിൻ കാണുന്നത്. ഉപ്പ നല്ലൊരു വായനക്കാരനും സഹൃദയനുമാണ്. ഉമ്മയും വലിയ പ്രോൽസാഹനമാണ് എന്നും നൽകുന്നത്.\nഇതിനകം മൂന്ന് പുസ്തകങ്ങളാണ് പ്രസിദ്ധീകരിച്ചത്. എഴുത്തിന്റെ ആദ്യ നാളുകളിലെ കവിതകളുടെ സമാഹാരമായ വൈകി വീശിയ മുല്ലഗന്ധം എന്ന കൃതിക്ക് ബഷീർ തിക്കോടിയാണ് അവതാരികയെഴുതിയത്. 15 വർഷങ്ങളുടെ കാത്തിരിപ്പിന് ശേഷം ദൈവം കനിഞ്ഞരുളിയ മകൾ ജന്നയ്ക്കു വേണ്ടി സമർപ്പിച്ച ഒരു കവിത ഉൾപ്പെടെ മകളെ കുറിച്ചുള്ള നല്ല കവിതകളുടെ സമാഹാരമായ മകൾക്ക് എന്നതാണ് രണ്ടാമത്തെ പുസ്തകം. 50 എഴുത്തുകാരുടെ 'മകൾ' വിഷയമായ കവിതകളാണ് പുസ്തകത്തിലുള്ളത്. വെള്ളിയോടനാണ് അവതാരിക. കാത്തുവെച്ച പ്രണയ മൊഴികൾ എന്ന തലക്കെട്ടിൽ 25 പ്രണയ കവിതകൾ ഉൾക്കൊള്ളുന്ന മൂന്നാമത്തെ പുസ്തകത്തിന് കെ ജയകുമാർ ആണ് അവതാരിക എഴുതിയിരിക്കുന്നത്. കോഴിക്കോട് കേന്ദ്രമായി പ്രവർത്തിക്കുന്ന ലിപി പബ്ലിക്കേഷൻസ് ആണ്3പുസ്തകങ്ങളുടേയും പ്രസാധകർ. മൂന്നും ഷാർജ അന്താരാഷ്ട്ര പുസ്തകമേളയിലാണ് പ്രകാശിതമായത്. അയ്യപ്പനെന്ന സെറിബ്രൽ പാൾസി ബാധിച്ച കുട്ടിയുടെ എന്റെ ലോകം എന്ന കവിതാ സമാഹാരം സുഹൃത്ത് അംജദ് അമീനുമായി ചേർന്ന് അറബിയിലേക്ക് തർജമ ചെയ്തു. 2019 ൽ ഷാർജ ബുക്ക് ഫെയറിൽ റിലീസ് ചെയ്തു.\nഅധ്യാപികയായിരുന്നതിനാൽ സ്‌കൂൾ അസംബ്ലികളിൽ കുട്ടികൾക്ക് അവതരിപ്പിക്കുവാനുള്ള കുഞ്ഞു കവിതകൾ എഴുതിയിട്ടുണ്ടായിരുന്നു. അങ്ങനെയൊരു കവിതാ സമാഹാരം പുറത്തിറക്കാൻ ആലോചനയുണ്ട്. ഒരു മിനിക്കഥാ സമാഹാരമാണ് ജാസ്മിന്റെ മറ്റൊരു സ്വപ്നം.\nനിരവധി പുരസ്‌കാരങ്ങൾ ഇതിനകം ജാസ്മിനെ തേടിയെത്തിയിട്ടുണ്ട്. കണ്ണൂർ ആകാശവാണിയുടെ അങ്കണം പുരസ്‌കാരം, പാം അക്ഷര തൂലിക കവിതാ പുരസ്‌കാരം, യു.എഫ്.കെ. അസ്മോ പുത്തൻചിറ കവിതാ പുരസ്‌കാരം എന്നിവ പുരസ്‌കാരങ്ങളിൽ ചിലത് മാത്രമാണ്.\nSunday Plus JASMIN SAMEER


പച്ചവെള്ളം മാത്രമല്ല ഇനി തെങ്ങ് കണ്ടാലും പൂച്ച പേടിക്കും!... അഞ്ചു ദിവസമായി തെങ്ങിന് മുകളില് ഒരു പൂച്ച; തിരിച്ചിറങ്ങാനാകാതെ വിഷമച്ച് പൂച്ച | cat trapped in coconut tree - Malayalam Oneindia\nUpdated: Wed, Jun 13, 2018, 17:14 [IST]\nപള്ളുരുത്തി: ഒരു ആവേശത്തില് ഉയരമുള്ള തെങ്ങിന്റെ മണ്ടയില് കയറി പെട്ട പൂച്ച ഇറങ്ങാനാവാതെ വിഷമിക്കുന്നു. പള്ളുരുത്തി എന്.എസ്.എസ് സ്‌കൂളിനു സമീപത്തെ വലിയ തെങ്ങിലാണ് മാര്‍ജാരന് കഴിഞ്ഞ അഞ്ചു ദിവസങ്ങളായി പെട്ടിരിക്കുന്നത്. ഒരു അണ്ണാന്റെ പിറകെ ആവേശത്തില് ഓടി കയറിയതാണ് പൂച്ച. മുകളില് എത്തിയപ്പോഴാകട്ടെ ഇറങ്ങാനാവസ്ഥ അവസ്ഥയിലുമായി. ശക്തമായ മഴയെ തുടര്‍ന്ന് കുത്തനെ നില്‍ക്കുന്ന തെങ്ങില് നിന്ന് ഇറങ്ങുമ്പോള് തെന്നി പോകുമെന്ന ഭയത്താല് തെങ്ങിന്റെ മണ്ടയില് തന്നെ കോരി ചൊരിയുന്ന മഴയും കൊണ്ട് കഴിച്ചുകൂട്ടുകയാണ് പാവം പൂച്ച.\nഇടക്ക് ഇറങ്ങാന് ശ്രമിച്ചപ്പോള് കാക്കക്കൂട്ടം വന്ന് കൊത്തുക കൂടി ചെയ്തതോടെ പൂച്ചയുടെ ഭയം ഏറിയിരിക്കയാണ്. അഞ്ചു ദിവസങ്ങളായി ഭക്ഷണം പോലും കഴിക്കാനാവാതെ കഴിച്ചുകൂടുകയാണ്. ഇതിനിടെ നാട്ടുകാര് ചേര്‍ന്ന് പൊലിസിലും, അഗ്‌നി ശമനസേനയിലും വിവരം അറിയിച്ചെങ്കിലും ഇത് തങ്ങളുടെ പണിയല്ലായെന്ന് പറഞ്ഞു ഒഴിഞ്ഞുമാറിയതായാണ് ആരോപണം. ഫോറസ്റ്റ് അധികൃതരെ അറിയിച്ചെങ്കിലും അവരും കൈമലര്‍ത്തിയത്രെ.\nസാധാരണ ഗതിയില് ഉയരങ്ങളില് കുടുങ്ങി കിടക്കുന്ന പക്ഷികളെയും, മറ്റും സാമുഹ്യ പ്രവര്‍ത്തകന് മുകേഷ് ജൈനാണ് കൊച്ചി മേഖലയില് രക്ഷപെടുത്താറ്. അദ്ദേഹം ബാംഗ്‌ളൂരിലായതിനാല് ആ ശ്രമവും മുടങ്ങി. തെങ്ങുകയറ്റക്കാരാകട്ടെ മഴയായതിനാല് കയറാനാകില്ലെന്നും അറിയിച്ചുവത്രെ. തുടര്‍ച്ചയായി അഞ്ചു ദിവസം പട്ടിണിയിലായതോടെ പൂച്ചയും അവശനാകുകയാണ്.ഒരു ജീവന് രക്ഷിക്കാനുള്ള ശ്രമത്തിലാണ് പ്രദേശവാസികള്.\neranakulam cat കൊച്ചി എറണാകുളം പൂച്ച\ncat trapped in coconut tree


എന്റെ വിദ്യാലയം - മഷിത്തണ്ട് ചര്‍ച്ചാവേദി.\nചിരിപ്പിച്ച ,കരയിച്ച പള്ളിക്കൂട-കലാലയ വിശേഷങ്ങള് പങ്കുവയ്ക്കൂ\nതിങ്കളും താരങ്ങളും, തൂവെള്ളിക്കതിര് ചിന്നും\nതുംഗമാം വാനിന് ചോട്ടിലാണെന്റെ വിദ്യാലയം >>> അതോ തുമ്പമാണോ?\nഇന്നലെ കണ്ണീര്‍വാര്‍ത്തു കരഞ്ഞീടിനവാനം\nഇന്നിതാ ചിരിക്കുന്നു പാലോളി ചിതറുന്നു\nമുള്‍ച്ചെടിത്തലപ്പിലും പുഞ്ചിരിവിരിയാറു -\nമധുവിന് മത്താല് പാറി, മൂളുന്നു മധുപങ്ങൾ,\nനോം എങ്ങും പഠിച്ചില്ലാട്ടോ. പള്ളിക്കൂടത്തില് പോകാതെ മാങ്ങക്ക് കല്ലെറിഞ്ഞു നാള് കഴിച്ചേ . മാങ്ങയില്ലാത്തപ്പോ ചൂണ്ടയിട്ടും .\nഅതിനാല് അറിയാവുന്നവര് വല്ലതും എഴ്ത്വാ വായിക്കാലോ\nഎന്റെ നാട്, എന്റെ മലയാളം, എന്റെ വിദ്യാലയം...\nഇങ്ങിനെ പോയാല് അടുത്തത് എന്തായിരിക്കും?\nഅല്ലാതെ നാട്ടുകാരുടെ കാര്യം നമ്മ എങ്ങനെ എഴുതാനാണ് .\nനാം നമ്മുടെ കാര്യം പറയ്യന്നെ\nവിദ്യാലയത്തില് പോയില്ലെങ്കിലെന്താ വിദൂഷകന് വിവരമുണ്ട് . :-))\nmenonjalaja February 2012 Permalink +1 -1 (+2 / -0 )\nഞാന് അന്ന് പ്രീഡിഗ്രീക്ക് രണ്ടാം വര്‍ഷം. ഹോസ്റ്റലില് താമസം. ഒരു ദിവസം രാവിലെ കോളേജ് അസ്സംബ്ലിയില് ആകപ്പാടെ ഒരു മര്‍മ്മരം. എന്തുപറ്റിയെന്ന് എനിക്ക് മനസ്സിലായില്ല. എന്റെ ക്ലാസ്സില് പഠിക്കുന്ന ഗീത എന്നെ കണ്ടതോടെ ആകെ പരിഭ്രമിച്ചുകൊണ്ട് കുട്ടിയിവിടെ നില്‍ക്കുകയാണോ എന്ന് ചോദിച്ചുകൊണ്ട് പെട്ടെന്ന് മറ്റുള്ളവരുടെ ഇടയിലേക്ക് പോയി. ( ആ മുഖം ഇന്നും എന്റെ ഓര്‍മ്മയിലുണ്ട്.) അല്പം കഴിഞ്ഞ് പ്രിന്‍സിപ്പാളെത്തി പ്രീ ഡിഗ്രിക്കു പഠിക്കുന്ന ഒരു കുട്ടി അന്നുരാവിലെ മരിച്ചതായി അറിയിച്ചു. കോളേജില് നിന്ന് കുറെപ്പേര് ആ കുട്ടിയുടെ വീട്ടിലേയ്ക്ക് പോയി.\nരണ്ടു മൂന്ന് ദിവസം കഴിഞ്ഞു. ഞാന് മലയാളം സ്റ്റാഫ് റൂമില് എന്തോ ആവശ്യത്തിനു ചെന്നതായിരുന്നു. അപ്പോള് മലയാളം പഠിപ്പിക്കുന്ന സിസ്റ്റര് എന്നോടു പറയുകയാണ് , വടക്കാഞ്ചേരി ഭാഗത്തു നിന്ന് വരുന്ന ജലജ മരിച്ചെന്ന് കേട്ടപ്പോള് ആദ്യം വിചാരിച്ചത് കുട്ടിയാണെന്നാണെന്ന്. ഗീതയുടെ മുഖത്ത് കണ്ട പരിഭ്രമത്തിന്റെ അര്‍ത്ഥം അപ്പോള് ആണെനിക്ക് മനസ്സിലായത്. പിന്നീട് പലരും എന്നോട് പറഞ്ഞു അവര് കരുതിയത് ഞാന് മരിച്ചെന്നാണെന്ന്.\nഇതിന് ഒരു അനുബന്ധം കൂടിയുണ്ട്.\nഅന്ന് ഞാന് ഡിഗ്രി രണ്ടാം വര്‍ഷം. കോളേജില് നിത്യേന പോയിവരുന്നു. ഒരേ ബസ്സില് പോകുന്ന ഞങ്ങള് കുറച്ചുപേരുണ്ട്. ബസ്സില് കയറുന്ന കുട്ടികളെയും വൃദ്ധകളെയും പരിചയപ്പെടുക, കുട്ടികളെക്കൊണ്ട് പാട്ട് പാടിക്കുക ഇവയൊക്കെ അതിലൊരു കൂട്ടുകാരിയുടെ വിനോദമായിരുന്നു. ഒരു ദിവസം അടുത്തിരുന്ന സ്ത്രീയെ പരിചയപ്പെട്ട ആ കൂട്ടുകാരി ജലജയെ അറിയാമോ എന്നവരോട് ചോദിച്ചു. ( ആ സ്ത്രീ ജലജയുടെ ബസ് സ്റ്റോപ്പില് നിന്നാണ്കയറിയത്). അവരുടെ ഉത്തരം ഞങ്ങളെ സ്തബ്ധരാക്കി . അവര് ജലജയുടെ അമ്മയായിരുന്നു.\nഎന്റെ കലാലയം സമരങ്ങളുടെ ആലയമായിരുന്നു അല്ലാതെ കലകളുടെ അല്ല. രാവിലെ പത്തു മണിക്ക് കോളേജില് എത്തിയാല് പത്തു പത്തിന് തിരിച്ചു ബസ്സ് പിടിക്കാം . സമരങ്ങളുടെ കാരണം പലപ്പോഴും വിളിക്കുന്നവര്‍ക്ക് തന്നെ അജ്ഞാതമായിരുന്നു .\nചിലത് ഓര്‍മയുണ്ട് .\nകാന്റീനിലെ ഉഴുന്ന് വടയുടെ തുള വലുതായതിനും പരിപ്പുവട ഒരു രൂപാ വട്ടത്തിലായതിനും ആയിരുന്നു ഒരു സമരം . സമരം വിളിച്ചത് കാന്റീന്റെ പടി കയറാത്തവര് തന്നെ .\nപഠിക്കാന് അവകാശമുണ്ട് അതിനാല് പഠിക്കാന് അനുവദിക്കണം എന്നും പറഞ്ഞു പഠിപ്പുമുടക്കി മറ്റൊരു സമരം .\nസിനിമ റിലീസ് ചെയ്യുന്ന ദിവസം സമരം ഉറപ്പ്. കാരണം ഒന്നും ഉണ്ടാവാറില്ല പലതിനും. പ്രീഡിഗ്രിക്കാലം അങ്ങനെ സമരങ്ങളുമായി കടന്നു പോയി . ക്ലാസ് ഉണ്ടായിരുന്ന ദിവസം ഓര്‍മയില് ഇല്ല. ലാബ് മാത്രം നടക്കും .\nഅതിനൊരവസാനം വന്നത് ഡിഗ്രിക്ക് പഠിക്കുന്ന സമയത്താണ് . അന്നത്തെ പ്രിന്‍സിപ്പല് സമരക്കാരെ നേരിടാന് തന്നെ തീരുമാനിച്ചു . സമരക്കാര് പൊരുതാനും .രാവിലെ പത്തു മുതല് മൂന്നു മണി വരെ സമരം വിളിച്ചിട്ടും വിടാന് പ്രിന്‍സിപ്പല് തയ്യാറായില്ല . ഒടുവില് പ്രിന്‍സിപ്പലിന്റെ വീടിനു കല്ലെറിഞ്ഞു സമരക്കാര് അരിശം തീര്‍ത്തു . പ്രിന്‍സിപ്പല് ജയിച്ചു ,കുട്ടികള് തോറ്റു.\nഅതാണ് പറയുന്നത് ഭരണാധികാരികള് നന്നാവണമെന്ന്.\nഞാന് പഠിച്ച സ്കൂളിലും കോളേജിലുമൊന്നും സമരം എന്ന കലാപരിപാടി ഇല്ലായിരുന്നു. ( അവിടെയൊന്നും വിദ്യാര്‍ത്ഥിയൂണിയന് രാഷ്ട്രീയാടിസ്ഥാനത്തില് ഉണ്ടായിരുന്നില്ല) അന്ന് പെണ്‍കുട്ടികള് സമരം ചെയ്യാന് തുടങ്ങിയിരുന്നില്ല.\nഞാന് പഠിച്ച കോളേജിലും പെണ്‍കുട്ടികള് സമരം ചെയ്തിട്ടില്ല .\nപക്ഷെ പെണ്‍കുട്ടികള്‍ക്ക് വേണ്ടി സമരം ചെയ്തിട്ടുണ്ട് .\nപെണ്‍കുട്ടികളെ കേറ്റാതെ ഒരു വണ്ടി പോയാല് മുഴുവന് വണ്ടികളും തകരും .\nകുട്ടി രാഷ്ട്രീയ നേതാവിന്റെ കാമുകിയെ കിളി കമന്റടിച്ചാല് ഒരാഴ്ച പഠിപ്പുമുടക്കി സമരം ,\nബസ്സിനു കല്ലേറ് .\nകനകം മൂലം കാമിനി മൂലം .....\nഹേതാ ആ പള്ളിക്കൂടം നോം ഒന്ന് പോയാലോന്ന് നിരീക്കാണ്. അഞ്ചാം ക്ലാസ്സും കുസ്തീം ണ്ട് അഡ്മിഷന് തടയ്വോ ആവോ ? :-))\nഅവിടെ ചേരാന്‍പന്ത്രണ്ടാം ക്ലാസ്സും ഗുസ്തീം വേണം . :-D\nകുസ്തീണ്ട് ഇനി വേണ്ടത് പന്ത്രണ്ടാണ് . ഒന്നും രണ്ടു ചേര്‍ന്നാ പന്ത്രണ്ടാവുമോ കണക്കന്മാരെ ?\nഎന്റെ ഭാര്യ / ഭര്‍ത്താവ്\nഎന്റെ പട്ടി / പൂച്ച\nഎന്റെ ബസ്സ് / വണ്ടി\nഇനി എന്തരോ വരാന് ! ഔ ന്റെ മന്‍സരെ എയ്തീം ബായ്ച്ചും കയ്ച്ചിലാക്കണ്ടേ !\nസാച്ചരത വേണം സാച്ചരത . ഇല്ലെങ്കില് പണി പാളും\nപണ്ടത്തെ ഭൂരിഭാഗം സ്കൂളിലും സമരം കേമായിട്ടു ഉണ്ടായിരുന്നു .\nഇന്നിപ്പോ ഗേര്‍മെന്‍റ് സ്കൂളിലും കൂടി സമരം ഇല്യാന്ടാവുന്നു !\nഎന്നിട്ട് കുട്ട്യോളു നന്നായോ ?\nസുരേഷിനും വിദൂഷകനും ഒരേ ഭാഷയായോ.. :-))\nഅതെപ്പോ ? സുരേഷേ ജ്ജ് ഭാഷ മാറ്റി ഇംഗ്ലീഷ് ആക്കൂ . ഹിന്ദിയായാലും മതി എനിക്ക് മലയാളം മാത്രമേ അറിയൂ :-))\nഞാനും ഇങ്ങളെപ്പോലെ മയക്കാലത്ത് മാത്രാ ഷ്കോളീ പോയിട്ടുള്ളൂ, ഇന്ദിയും ഇങ്കിരീസൊന്നും പുടില്ലാ ന്റെ ണ്ണീ !!\nനന്നായി . ഇനീം വെള്ളപ്പൊക്കം വരട്ടെ :-D\nഇങ്ങനെ ഓരോന്ന് പറയാതെ വിദ്യാലയത്തെക്കുറിച്ച് എഴുതൂ . മലയാളത്തില് മതി .


ഒടുവില് കുട്ടിക്കൊമ്പനെ തേടി അമ്മയാന എത്തി; സംതൃപ്തിയോടെ വനപാലകര് | Elephant\nഒടുവില് കുട്ടിക്കൊമ്പനെ തേടി അമ്മയാന എത്തി; സംതൃപ്തിയോടെ വനപാലകര്\nPublished: Dec 14, 2017, 02:17 PM IST\nമേട്ടുപ്പാളയം: വനപാലകരുടെയും നാട്ടുകാരുടെയും വിരട്ടലില് പിരിഞ്ഞ അമ്മയാനയും കുട്ടിക്കൊമ്പനും നീണ്ട 72 മണിക്കൂറുകള്‍ക്ക് ശേഷം ഒന്നുചേര്‍ന്നു. കോയമ്പത്തൂര് ജില്ല മേട്ടുപ്പാളയം ഫോറസ്റ്റ് റേഞ്ചില് തേക്കംപട്ടി വനഭാഗത്താണ് മനസ്സിനെ ഈറനണിയിച്ച സംഭവം. വനപാലകര്‍ക്ക് പറ്റിയ ചെറിയൊരു അമളിയാണ് കാര്യങ്ങള് ഇത്രയും നീളാന് കാരണം.\nബുധനാഴ്ച രാവിലെ മേട്ടുപ്പാളയം വനഭദ്രകാളിയമ്മന് ക്ഷേത്രത്തില്‍നിന്നു തേക്കംപട്ടിയിലേക്ക് പോകുന്ന റോഡിലാണ് സംഭവത്തിന്റെ തുടക്കം. റോഡിന്റെ ഒരു വശം നെല്ലിമല റിസര്‍വ് വനവും മറുഭാഗത്ത് കുറച്ചുതാഴെയായി ഭവാനിപുഴയുമാണുള്ളത്. വെള്ളംകുടിച്ച ശേഷം ഇറങ്ങിയ പിടിയാന റോഡ് മുറിച്ചുകടക്കാന് നില്‍ക്കുമ്പോഴാണ് സ്ഥലത്തെ കര്‍ഷകനായ ഗണേശന് ട്രാക്ടര് ഓടിെച്ചത്തിയത്.\nറോഡിന് വശത്ത് നിന്ന ആന പോകാതെ നിന്നനില്‍പില് ആയതോടെ കര്‍ഷകന് പരിഭ്രാന്തിയിലായി. ഗണേശന്റെ അതിബുദ്ധിയില് ഉദിച്ചതാണ് ട്രാക്ടറിന്റെ ശബ്ദംകൂട്ടിയും ഹോണ് മുഴുക്കിയും ആനയെ വിരട്ടാനുള്ള ശ്രമം. അതോടെ ശാന്തനായി നിന്ന ആന ട്രാക്ടര് ലക്ഷ്യമാക്കി ഓടിവന്നതോടെ ഗണേശനും കാഴ്ച കണ്ട് രസിക്കാനിറങ്ങിയ കൂടെയുണ്ടായിരുന്ന ബൈക്കുകാരനും ഓടിരക്ഷപ്പെട്ടു.\nകലിപൂണ്ട ആന ട്രാക്ടറിനെയും ബൈക്കിനേയും മറിച്ചിടുകയും ചെയ്തു. ഓടിരക്ഷപ്പെട്ടവര് അടുത്തുള്ള നെല്ലിമല ഫോറസ്റ്റ് ഓഫീസില് വിവരമറിയിച്ചു. അവരെത്തുമ്പോഴും ആന സംഭവസ്ഥലത്ത്തന്നെ നില്‍ക്കുകയായിരുന്നു.\nശബ്ദം ഉണ്ടാക്കിയും പടക്കം പൊട്ടിച്ചും ആനയെ വിരട്ടാനുള്ള ശ്രമം ഉണ്ടായതോടെ ആന വനപാലകരെയും വിരട്ടി. ഒരുമണിക്കൂറോളം പണിപ്പെട്ട് പടക്കമെറിഞ്ഞു ആനയെ കാട്ടിലേക്ക് കയറ്റിവിട്ട് ആശ്വാസം പ്രകടിപ്പിക്കുമ്പോഴാണ് ആന സ്ഥലത്ത് തമ്പടിച്ചതിന്റെ കാര്യം വനപാലകര് അറിഞ്ഞത്. പുഴയുടെ വശത്തെ ചെറിയ വെള്ളച്ചാലില്‍നിന്ന് കുഞ്ഞാനയുടെ നേര്‍ത്ത നിലവിളി കേട്ടപ്പോഴാണ് അമ്മയാന കലിപൂണ്ടതിന്റെ കാരണം ഇവരറിഞ്ഞത്. അമ്മയേയും കുഞ്ഞിനേയും കാര്യമറിയാതെ പിരിച്ച കാര്യം കോയമ്പത്തൂര് ഡിഎഫ്ഒയ്ക്ക് മുന്‍പിലെത്തിയത്തോടെയാണ് കൂടിച്ചേരലിന് ആനപ്രേമികളും വനപാലകരും ഒന്നിച്ചിറങ്ങിയത്.\nവിരട്ടിയ ആന വീണ്ടും തന്റെ ഒരുമാസം പ്രായമായ കുഞ്ഞാനയെ തേടിയെത്തുമെന്ന പ്രതീക്ഷയില് കാത്തിരുന്നവര് ആദ്യ രണ്ട് ദിവസങ്ങളിലും നിരാശരായി. അതുവരെ എല്ലാവരുടെയും ഓമനയായിമാറിയ ആനക്കുട്ടന് ലാക്ടോജനും പാലും കുപ്പിയിലാക്കി നല്‍കി അമ്മയെ പോലെ പരിപാലിക്കുകയായിരുന്നു ജീവനക്കാര്.\nമനുഷ്യമണം തുടര്‍ച്ചയായി ഏറ്റതോടെ അമ്മയാന എത്തില്ലെന്നറിഞ്ഞു ആനക്കുട്ടിയെ കുറച്ചകലെയായി വിട്ടയച്ച് കാത്തിരുന്നതിന് വിരാമമായത് വ്യാഴാഴ്ച വൈകീട്ടോടെയാണ്. സന്ധ്യയുടെ മറവില് എത്തിയ അമ്മ കുഞ്ഞിനെ കണ്ടയുടന് വാത്സല്യം കൊണ്ട് ഓടിയെത്തിയതോടെ കണ്ണ് നിറഞ്ഞത് വനപാലകര്‍ക്കാണ്.\nകൂടിച്ചേരലറിഞ്ഞ് അറിയാതെ ചെയ്ത തെറ്റിന് പ്രായശ്ചിത്തം കൂടിയായിരുന്നു കണ്ണിലെ നനവ്. എന്തായാലും ഇനി ആനകളെ വിരട്ടുന്നതിനുമുമ്പ് ഒന്നുകൂടി ആലോചിക്കും ഇവര്.\nഅവശനിലയിൽ കണ്ടെത്തിയ കാട്ടാന ചരിഞ്ഞു\nആനകളെ ഉൾക്കാട്ടിലേക്ക് തുരത്തും; നാടുകടത്തലും പരിഗണനയിൽ\nകശ്മീരില് ഏറ്റുമുട്ടല്; ജെയ്‌ഷെ മുഹമ്മദ് ഭീകരന് കൊല്ലപ്പെട്ടു\nസിക്കിമിലെ ആദ്യ വിമാനത്താവളം മോദി ഉദ്ഘാടനം ചെയ്യും


കേരളവും ഒമിക്രോൺ ഭീതിയിൽ:9പേർക്ക് കൂടി രോഗബാധ; കനത്ത ജാഗ്രത | Daily Indian Herald\nDecember 22, 2021 5:43 pm By : Indian Herald Staff\nതിരുവനന്തപുരം: കേരളത്തിൽ ഭീതിപരത്തി ഒൻപതു പേർക്ക് കൂടി ഒമിക്രോൺ സ്ഥിരീകരിച്ചു. എറണാകുളത്തെത്തിയ ആറുപേർക്കും തിരുവനന്തപുരത്തെത്തിയ മൂന്നുപേർക്കുമാണ് ഒമിക്രോൺ സ്ഥിരീകരിച്ചത്.യു.കെയിൽനിന്നെത്തിയ 18-ഉം 47-ഉം വയസ്സുള്ള രണ്ടു പേർ, ടാൻസാനിയയിൽനിന്നെത്തിയ യുവതി (43), ആൺകുട്ടി (11), ഘാനയിൽ നിന്നെത്തിയ യുവതി (44), അയർലാൻഡിൽനിന്നെത്തിയ യുവതി (26) എന്നിവർക്കാണ് എറണാകുളത്ത് രോഗം സ്ഥിരീകരിച്ചത്.\nനൈജീരിയയിൽനിന്ന് വന്ന ഭർത്താവിനും (54), ഭാര്യയ്ക്കും (52), ഒരു സ്ത്രീയ്ക്കുമാണ് (51) തിരുവനന്തപുരത്ത് ഒമിക്രോൺ സ്ഥിരീകരിച്ചത്. സംസ്ഥാനത്ത് ഇതുവരെ ആകെ 24 പേർക്കാണ് ഒമിക്രോൺ സ്ഥിരീകരിച്ചിരിക്കുന്നത്.\nഡിസംബർ 18, 19 തീയതികളിൽ എറണാകുളം വിമാനത്താവളത്തിലെത്തിയ ആറു പേരും വിമാനത്താവളത്തിലെ പരിശോധനയിൽ കോവിഡ് പോസിറ്റീവായിരുന്നു. അതിനാൽ അവരെ നേരിട്ട് ആശുപത്രിയിൽ പ്രവേശിപ്പിച്ചു. ഇവരുടെ സമ്പർക്കപ്പട്ടികയിൽ പുറത്തുനിന്നുള്ളവരാരുമില്ല.\nഡിസംബർ പത്തിന് നൈജീരിയയിൽനിന്ന് തിരുവനന്തപുരം വിമാനത്താവളത്തിലെത്തിയ ദമ്പതികൾക്ക് 17-ന് നടത്തിയ തുടർപരിശോധനയിലാണ് പോസിറ്റീവായത്. ഇവരുടെ രണ്ട് മക്കൾ പ്രാഥമിക സമ്പർക്ക പട്ടികയിലുണ്ട്.ഡിസംബർ 18-ന് യു.കെയിൽനിന്നെത്തിയ 51-കാരിക്ക് തിരുവനന്തപുരം വിമാനത്താവളത്തിലെ പരിശോധനയിലാണ് കോവിഡ് പോസിറ്റീവായത്.\nതുടർന്ന് ഇവരെ ആശുപത്രിയിൽ പ്രവേശിപ്പിച്ചു. കോവിഡ് പോസിറ്റീവായതിനെ തുടർന്ന് ഇവരുടെ സാമ്പിളുകൾ ജനിതക പരിശോധനയ്ക്കായി രാജീവ് ഗാന്ധി സെന്റർ ഫോർ ബയോടെക്‌നോളജിയിൽ അയച്ചു. അതിലാണ് ഒമിക്രോൺ സ്ഥിരീകരിച്ചത്.\nഇസ്രയേലിൽ ആദ്യ ഒമിക്രോൺ മരണം സ്ഥിരീകരിച്ചു. ബിർഷെവയിലെ സൊറൊക ആശുപത്രിയിൽ വെച്ചാണ് 60 കാരൻ മരിച്ചത്. കഴിഞ്ഞ കുറച്ചു ദിവസങ്ങളായി ഇയാൾ ഗുരുതരാവസ്ഥയിൽ ചികിത്സയിലായിരുന്നു.\nനേരത്തേ, ബ്രിട്ടനിലും അമേരിക്കയിലും ഒമിക്രോൺ മരണം സ്ഥിരീകരിച്ചിരുന്നു. ഇതിനിടെ കോവിഡിൻറെ ഒമിക്രോൺ വകഭേദത്തെ നേരിടാൻ വാക്സിൻറെ നാലാം ഡോസ് വിതരണം ചെയ്യാൻ ഇസ്രയേൽ ഒരുങ്ങുകയാണ്.\nരാജ്യത്ത് 60 വയസിനു മുകളിലുള്ളവർക്കും ആരോഗ്യ പ്രവർത്തകർക്കും നാലാമത്തെ ബൂസ്റ്റർ ഡോസ് നൽകാൻ ശിപാർശ ചെയ്തിരിക്കുകയാണ് ഇസ്രയേലിലെ ആരോഗ്യവിദഗ്ധർ. ഇസ്രയേലിൽ ഇതുവരെ 340 ഒമിക്രോൺ കേസുകളാണ് റിപ്പോർട്ട് ചെയ്തിട്ടുള്ളത്.\nTags: kerala, omicrone, omicrone case


ഡോളര് കടത്ത് കേസ്; ശിവശങ്കര് റിമാന്‍ഡില് - Express Kerala\nകൊച്ചി: ഡോളര് കടത്ത് കേസില് എം ശിവശങ്കറിനെ അടുത്ത മാസം9വരെ ജുഡീഷ്യല് കസ്റ്റഡിയില് റിമാന്‍ഡ് ചെയ്തു. അതേസമയം, കേസില് എം ശിവശങ്കര് ജാമ്യാപേക്ഷ സമര്‍പ്പിച്ചു. അടുത്ത തിങ്കളാഴ്ച കോടതി ജാമ്യാപേക്ഷ പരിഗണിക്കും. ഡോളര് കടത്ത് കേസില് കഴിഞ്ഞ ആഴ്ചയാണ് കസ്റ്റംസ് ശിവശങ്കറിന്റെ അറസ്റ്റ് രേഖപ്പെടുത്തിയത്.\nകോടതി അനുമതിയോടെ ആയിരുന്നു നടപടി. യുഎഇ കോണ്‍സുലേറ്റിന്റെ മുന് ചീഫ് അക്കൗണ്ട് ഓഫീസര് ഖാലിദ് വിദേശത്തേക്ക് ഡോളര് കടത്തിയ കേസിലാണ് കസ്റ്റംസിന്റെ നിര്‍ണായക നടപടികള്. 15 കോടി രൂപയുടെ ഡോളര് കടത്തിയ കേസില് ശിവശങ്കറിന് പങ്കുണ്ടെന്ന് കസ്റ്റംസ് ആരോപിക്കുന്നു. ഇദ്ദേഹത്തിനെതിരെ ശക്തമായ തെളിവുണ്ടെന്നും കസ്റ്റംസ് വാദിക്കുന്നു.\nഡോളര് കടത്തില് മുഖ്യമന്ത്രി മറുപടി പറയണം; ഇന്നും പ്രതിപക്ഷ പ്രതിഷേധം\nകരുവന്നൂര് ബാങ്ക് തട്ടിപ്പ്; ടി.ആര് സുനില് കുമാറിനെ റിമാന്‍ഡ് ചെയ്തു


കോവിഡിൽ കിതച്ച് ക്രിസ്മസ് നക്ഷത്ര വിപണി; അതിജീവനത്തിന്റെ പാതയിൽ കച്ചവടക്കാർ | Christmas star market struggles and Merchants on the path to survival – News18 Malayalam\nകോവിഡിൽ കിതച്ച് ക്രിസ്മസ് നക്ഷത്ര വിപണി; അതിജീവനത്തിന്റെ പാതയിൽ കച്ചവടക്കാർ\n70 രൂപ മുതൽ 450 വരെയാണ് ബട്ടർ പേപ്പർ കോട്ടിംഗ് സ്റ്റാറുകളുടെ വില. എൽ.ഇ.ഡി ലൈറ്റുകൾക്ക് വില 100 മുതൽ 1250 വരെയാണ്\nLast Updated : December 20, 2020, 17:12 IST\nകൊല്ലം: ക്രിസ്മസിനെ വരവേല്ക്കാൻ നക്ഷത്രവിപണിയും സജീവമാകുന്നു. കൊവിഡ് മഹാമാരി പ്രതികൂലമായി ബാധിച്ചെങ്കിലും മുൻ വർഷങ്ങളിലേതു പോലെ ക്രിസ്മസ് വിപണിയെ സജീവമാക്കാനുള്ള ശ്രമത്തിലാണ് നിർമ്മാതാക്കളും, കച്ചവടക്കാരും. കഴിഞ്ഞ വർഷങ്ങളിലേത് പോലെ നക്ഷത്രങ്ങളും പുൽക്കൂടും അലങ്കാര ലൈറ്റുകളും വാങ്ങാൻ ആളുകളുടെ തിക്കിത്തിരക്കില്ല.\nക്രിസ്മസ് വിപണിയുടെ വരവറിയിച്ചുകൊണ്ട് നഗര ഗ്രാമപ്രദേശങ്ങളിലെ വ്യാപാരസ്ഥാപനങ്ങളിൽ ആളുകളെ ആകർഷിക്കുന്നതിനായി വിവിധ തരത്തിലുള്ള നക്ഷത്രങ്ങളും ലൈറ്റുകളുമാണ് വിപണിയിൽ. ലോക്ക്ഡൗണും കൊവിഡും കാരണം പുത്തൻ സ്റ്റോക്കുകളും പുതു ട്രെൻഡുകളും എത്തിത്തുടങ്ങിയില്ല .പ്രകൃതിയുമായി ഇണങ്ങുന്ന പേപ്പർ നക്ഷത്രങ്ങൾ വിപണിയിലുണ്ട്. തിളക്കമേറിയ എൽ.ഇ.ഡി സ്റ്റാറുകൾക്കാണ് ഡിമാൻഡ് കൂടുതൽ.\nവലിപ്പവും ഇനവും അനുസരിച്ചാണ് ഇവയുടെ വില. ചെറുതും വലുതുമായ നക്ഷത്രങ്ങൾ, ക്രിസ്മസ് ട്രീ അലങ്കാര വസ്തുക്കൾ, അലങ്കാര ലൈറ്റുകൾ, ബലൂണുകൾ, തൊപ്പികൾ തുടങ്ങിയവയുമുണ്ട്. കൂടാതെ, പുൽക്കൂടുകളും ക്രിസ്മസ് ട്രീകളും ഉണ്ട്. പഴയതുപോലെ ആളുകളുടെ തള്ളിക്കയറ്റമില്ലെന്ന് കച്ചവടക്കാർ പറയുന്നു. ഇനിയുള്ള ദിവസങ്ങളിൽ എത്ര മാത്രം കച്ചവടം നടക്കുമെന്നതിലും ആശങ്കയുണ്ട്.\n70 രൂപ മുതൽ 450 വരെയാണ് ബട്ടർ പേപ്പർ കോട്ടിംഗ് സ്റ്റാറുകളുടെ വില. എൽ.ഇ.ഡി ലൈറ്റുകൾക്ക് വില 100 മുതൽ 1250 വരെയാണ്. എട്ട് ഡിസൈൻ, 12 ഡിസൈൻ വരെ ലേസർ ടൈപ്പുകളും ഉണ്ട്. 170 മുതൽ 480 രൂപവരെയാണ് എൽ.ഇ.ഡി സ്റ്റാറുകളുടെ വില. 450 രൂപ മുതലാണ് പുൽക്കൂടുകളുടെ വില. ക്രിസ്മസ് ട്രീയുടെ വില 550ൽ ആരംഭിക്കുന്നു. 900 മുതൽ 4000 വരെ വലിപ്പമനുസരിച്ച് ട്രീയുടെ വിലയിലും വ്യത്യാസം വരും. തൊഴിലാളികളുടെ മാസങ്ങള് നിണ്ട കഠിനാധ്വാനം തന്നെയാണ് ക്രിസ്തുമസ് നക്ഷത്രങ്ങളുടെ ഈ പുതിയ ഡിസൈനുകള്.\nFirst published: December 20, 2020, 17:09 IST\nChristmas star marketXmas StarXmas Treeക്രിസ്മസ്ക്രിസ്മസ് ട്രീനക്ഷത്ര വിപണി\nBarbados | റിപ്പബ്ലിക്കായി ബാർബഡോസ്; ഗായിക റിഹാനയെ നാഷണൽ ഹീറോ


US election 2020: trump supporters want to stop vote counting, protest going on in2states | അരിസോണയിലെ വോട്ടെണ്ണല് കേന്ദ്രത്തിലെത്തി ട്രംപ് അനുകൂലികള്, വോട്ടെണ്ണല് നിര്‍ത്തണം, പ്രക്ഷോഭം!! - Malayalam Oneindia\nഅരിസോണയിലെ വോട്ടെണ്ണല് കേന്ദ്രത്തിലെത്തി ട്രംപ് അനുകൂലികള്, വോട്ടെണ്ണല് നിര്‍ത്തണം, പ്രക്ഷോഭം!!\nവാഷിംഗ്ടണ്: അമേരിക്കയില് വോട്ടെണ്ണല് പുരോഗമിക്കവെ തെരുവിലിറങ്ങി ഡൊണാള്‍ഡ് ട്രംപിന്റെ അനുകൂലിക്കുന്നവര്. ഇവര് അരിസോണയിലും മിഷിഗണിലും വമ്പന് പ്രക്ഷോഭത്തിലാണ്. വോട്ടെണ്ണല് കേന്ദ്രങ്ങളില് കൂട്ടമായി എത്തി വോട്ടെണ്ണല് നിര്‍ത്തിവെക്കാനാണ് ഇവരുടെ നീക്കം. ഡിട്രോയിറ്റിലും ഫീനിക്‌സിലും വലിയ പ്രക്ഷോഭങ്ങളാണ് അരങ്ങേറുന്നത്. ഇവിടെ രണ്ടിടത്തും ട്രംപിന് അനുകൂലമല്ല കാര്യങ്ങള്. അതേസമയം ട്രംപ് വിരുദ്ധര് വോട്ടെണ്ണല് പൂര്‍ത്തിയാക്കണമെന്ന് ആവശ്യപ്പെട്ടും തെരുവിലുണ്ട്. വന് സുരക്ഷയിലാണ് പല വോട്ടെണ്ണല് കേന്ദ്രവുമുള്ളത്. ഏത് സമയവും അക്രമം ഉണ്ടാവാമെന്നാണ് വിലയിരുത്തല്.\nഅതേസമയം തെരഞ്ഞെടുപ്പ് ഫലം അംഗീകരിക്കില്ലെന്ന ട്രംപിന്റെ വാദവും ഇവരെ തെരുവിലിറക്കുന്നതിന് കാരണമായിരിക്കുകയാണ്. ഡിട്രോയിറ്റില് വോട്ടെണ്ണല് അവസാനിപ്പിക്ക്, ഇത് കൊള്ള അവസാനിപ്പിക്കുക തുടങ്ങിയ മുദ്രാവാക്യങ്ങളാണ് ട്രംപ് അനുകൂലികള് ഉയര്‍ത്തിയത്. ഫിനിക്‌സിലും സമാനമായ മുദ്രാവാക്യം വിളികളാണ് ഉയര്‍ന്നത്. വോട്ടിംഗിലും ബാലറ്റ് എണ്ണുന്നതിലും കൃത്രിമം കാണിച്ചെന്നാണ് ട്രംപ് ആരോപിക്കുന്നത്. ഇതിന് യാതൊരു തെളിവുമില്ല. മെയില് ഇന് വോട്ടുകളെ കുറിച്ചാണ് ട്രംപിന്റെ പരാതി വിവിധ സംസ്ഥാനങ്ങളില് റിപബ്ലിക്കന് പാര്‍ട്ടി കോടതിയെ സമീപിച്ചിട്ടുണ്ട്. ഒന്നുകില് വീണ്ടും വോട്ടെണ്ണുക അല്ലെങ്കില് അസാധുവായി പ്രഖ്യാപിക്കുക എന്നതാണ് ട്രംപിന്റെ ആവശ്യം.\nഫീനിക്‌സിലെ മരിക്കോപ്പ കൗണ്ടി ഇലക്ഷന് സെന്ററിലാണ് പ്രക്ഷോഭകര് ട്രംപിന് ഐക്യദാര്‍ഢ്യം പ്രഖ്യാപിച്ചെത്തിയത്. ഫോക്‌സ് ന്യൂസിനും തെറിവിളിയുണ്ടായിരുന്നു. ഫോക്‌സ് ന്യൂസ് സക്‌സ് എന്നായിരുന്നു പ്രക്ഷോഭര് വിളിച്ച് പറഞ്ഞത്. നേരത്തെ അരിസോണയിലെ ജോ ബൈഡന്റെ ജയം ആദ്യം പുറത്തുവിട്ടത് ഫോക്‌സ് ന്യൂസായിരുന്നു. അരിസോണയില് നിന്നുള്ള റിപബ്ലിക്കനും ട്രംപിന്റെ കടുത്ത അനുയായിയുമായ പോള് ഗോസറും പ്രക്ഷോഭകര്‍ക്കൊപ്പം ചേര്‍ന്നു. നമ്മള് ഈ തെരഞ്ഞെടുപ്പിനെ തട്ടിയെടുക്കാന് അനുവദിക്കില്ല, അതില് മറിച്ചൊരു ചോദ്യവുമില്ല എന്നാണ് ഗോസര് ഇവരോട് പറഞ്ഞു. എന്നാല് സത്യാവസ്ഥ തിരഞ്ഞെടുപ്പ് സെന്ററിന്റെ ഉള്ളില് എല്ലാ സുപ്രധാന പാര്‍ട്ടികളുടെയും അംഗങ്ങളുണ്ടായിരുന്നുവെന്നതാണ്. അവര്‍ക്ക് എണ്ണുന്നത് അറിയാനും സാധിക്കും. ഇതിന് പുറമേ ലൈവ് സ്‌ട്രൈമിംഗുമുണ്ട്.\nഅതേസമയം കൗണ്ടി അധികൃതര് തെരഞ്ഞെടുപ്പിനെ കുറിച്ചുള്ള തെറ്റായ വിവരങ്ങള് പ്രചരിക്കുന്നതില് ആശങ്ക രേഖപ്പെടുത്തി. എല്ലാ വോട്ടുകളും എണ്ണുമെന്ന് മരിക്കോപ്പ കൗണ്ടിയിലെ ഉദ്യോഗസ്ഥര് പറഞ്ഞു. ഇതിനിടെ ന്യൂയോര്‍ക്ക് സിറ്റി മുതല് സിയാറ്റില് വരെ എല്ലാ വോട്ടുകളും എണ്ണണമെന്ന് ആവശ്യപ്പെട്ട് പ്രക്ഷോഭത്തിലാണ്. പോര്‍ട്ട്‌ലാന്‍ഡിലെ ഒറിഗോണ് പ്രക്ഷോഭകര് ജനാലകള് വരെ തല്ലിത്തകര്‍ത്തു. ഇവര് വിവിധ വിഷയങ്ങളില് പ്രക്ഷോഭം നടത്തുന്നുണ്ട്. ഇത് ആഫ്രിക്കന്-അമേരിക്കന് വംശജര്‍ക്കുള്ള പിന്തുണ കൂടിയാണിത്. മിഷിഗണിലും അതിജാഗ്രതയാണ് ഉള്ളത്.\nKamala Harris will reopen fund for Palestine if she become vice president | Oneindia Malayalam\nus election 2020: trump supporters want to stop vote counting, protest going on in2states


Jun 1, 2020, 03:11 am IST\nന്യൂഡൽഹി : സുപ്രീം കോടതി ചീഫ് ജസ്റ്റിസിനെതിരെ ഉയർന്ന ലൈംഗികാരോപണ പരാതിയിൽ നിർണ്ണായക വഴിത്തിരിവ് . ചീഫ് ജസ്റ്റിസ് രഞ്ജൻ ഗോഗോയിയെ കുടുക്കുന്നതിനായി ചിലർ തന്നെ സമീപിച്ചതായി അഭിഭാഷകൻ ഉത്സവ് ബെയ്ൻസിന്റെ വെളിപ്പെടുത്തൽ .1.5 കോടി രൂപയാണ് രഞ്ജൻ ഗോഗോയിയെ ലൈംഗികാരോപണ കേസിൽ കുടുക്കുന്നതിനായി വാഗ്ദാനം ചെയ്തത്.\nചീഫ് ജസ്റ്റിസിന്റെ രാജിയ്ക്കായി വൻ ഗൂഢാലോചന നടന്നതായി സംശയം ഉയർന്നതിനാൽ അവരുടെ വാഗ്ദാനം നിരസിക്കുകയായിരുന്നു. തുടർന്ന് ലൈംഗികാരോപണം ഉയർത്തിയ സ്ത്രീയുടെ ബന്ധുവാണ് താനെന്നും വാഗ്ദാനം നൽകിയ ആൾ അവകാശവാദം ഉയർത്തി. എന്നാൽ ആ ബന്ധം വ്യക്തമാക്കാൻ അയാൾക്ക് സാധിച്ചില്ല, ഉത്സവ് ബെയ്ൻസ് പറഞ്ഞു. ആദ്യം തനിക്ക് 50 ലക്ഷം രൂപയാണ് വാഗ്ദാനം ചെയ്തത് . ഡൽഹിയിൽ വാർത്താ സമ്മേളനം നടത്തുന്നതിനു സഹായവും തേടിയിരുന്നു .\nഎന്നാൽ താൻ വിസമ്മതിച്ചതോടെ അത് 1.5 കോടിയിലെത്തുകയായിരുന്നു.വിവരം നേരിട്ടുകണ്ടു പറയുന്നതിനായി ചീഫ് ജസ്റ്റിസിന്റെ വസതിയിൽ പോയിരുന്നു. എന്നാൽ അദ്ദേഹം അവിടെയില്ലെന്ന വിവരമാണ് ലഭിച്ചത്.ഫോൺ ലൊക്കേഷൻ പരിശോധിച്ചാൽ അത് ബോദ്ധ്യപ്പെടുമെന്നും ഉത്സവ് പറഞ്ഞു.\nഅതേ സമയം ഇതിനായി തന്നെ സമീപിച്ചവരെ കുറിച്ച് കൂടുതൽ വെളിപ്പെടുത്താൻ അദ്ദേഹം വിസമ്മതിച്ചു. രഞ്ജന് ഗൊഗോയിക്കെതിരെ കോടതിയിലെ മുന്‍ജീവനക്കാരിയാണ് 22 ജഡ്ജിമാര്‍ക്ക് പരാതി നൽകിയത്. ചീഫ് ജസ്റ്റിസിന്റെ വസതിയില് വെച്ച് തന്നെ അപമാനിക്കാന് ശ്രമിച്ചെന്നാണ് യുവതിയുടെ പരാതി.\nഅതേസമയം, ആരോപണം നിഷേധിച്ച് രഞ്ജന് ഗൊഗോയി രംഗത്തെത്തി. ആരോപണം അവിശ്വസനീയമെന്നും പണം കൊണ്ട് തന്നെ സ്വാധീനിക്കാന് കഴിയാത്തതിനാലാണ് പുതിയ നീക്കമെന്നും ചീഫ് ജസ്റ്റിസ് പ്രതികരിച്ചു. ഇതിന്റെ പിന്നില് വന് ഗൂഢാലോചനയുണ്ടെന്നും വിഷയത്തിന്റെ പേരില് രാജിയില്ലെന്നും രഞ്ജന് ഗൊഗോയി പറഞ്ഞു.


'11 വര്‍ഷമായി ഇവിടെ ആണ്- പെണ് വ്യത്യാസമില്ലാതെ ഒരേ യൂണിഫോം, ആര്‍ക്കും പരാതിയില്ല, പരിഭവമില്ല' | MM Mani MLA on gender neutral uniform\n'11 വര്‍ഷമായി ഇവിടെ ആണ്- പെണ് വ്യത്യാസമില്ലാതെ ഒരേ യൂണിഫോം, ആര്‍ക്കും പരാതിയില്ല, പരിഭവമില്ല'\nസ്‌കൂള് വന്നതുമുതല് ഇവിടെ ജെന്‍ഡർ ന്യൂട്രല് യൂണിഫോമി അദ്ദേഹം വ്യക്തമാക്കി.\n16 Dec 2021 3:35 PM GMT\nസ്‌കൂളുകളില് ആണ്- പെണ് വ്യത്യാസമില്ലാതെ ജന്‍ഡര് ന്യൂട്രല് യൂണിഫോം നടപ്പിലാക്കുന്ന നടപടിയില് പ്രതികരണവുമായി ഉടുമ്പന്‍ചോല എംഎല്‍എ എം എം മണി. തന്റെ ഗ്രാമത്തിലെ സ്‌കൂളില് ജെന്‍ഡര് ന്യൂട്രല് യൂണിഫോം എന്ന ആശയം വര്‍ഷങ്ങള്‍ക്ക് മുമ്പേ വന്നതാണെന്നും അതില് ആര്‍ക്കും പരിഭവമില്ലെന്നും എം എം മണി പറഞ്ഞു. നാട്ടില് എല്ലാവരും ഹാപ്പിയാണ്. സ്‌കൂള് വന്നതുമുതല് ഇവിടെ ജെന്‍ഡർ ന്യൂട്രല് യൂണിഫോം തന്നെയായിരുന്നെന്നും അദ്ദേഹം വ്യക്തമാക്കി.\n'എന്റെ മണ്ഡലത്തിലെ ഇരട്ടയാര് പഞ്ചായത്തിലെ ശാന്തി ഗ്രാം എന്ന ഗ്രാമം. അവിടെ സര്‍ക്കാര് തലത്തിലെ കേരളത്തിലെ ഒരേയൊരു ഇംഗ്ലീഷ് മീഡിയം സ്‌കൂള് 2010 ല് നിലവില് വന്നു.11 വര്‍ഷം കൊണ്ട് 1800 ഓളം കുട്ടികള് പഠിക്കുന്ന ഒരു സര്‍ക്കാര് വിദ്യാലയം. കാലത്തിനു മുന്നേ നടന്ന ഈ ഗ്രാമം, സ്‌കൂള് നിലവില് വന്നത് മുതല് ആണ് പെണ് വ്യത്യാസമില്ലാതെ ഒരേ യൂണിഫോം ഉപയോഗിക്കുന്നു. പരാതിയില്ല ! പരിഭവമില്ല ! എല്ലാവരും ഹാപ്പി', എംഎം മണി പറഞ്ഞു.\nബാലുശേരി ഹയര് സെക്കന്‍ഡറി സ്‌കൂളില് നടപ്പിലാക്കിയ ജെന്‍ഡര് ന്യൂട്രല് യൂണിഫോമിനെതിരെ എംഎസ്എഫ് അടക്കമുള്ള സംഘടനകള് നടത്തുന്ന പ്രതിഷേധങ്ങള്‍ക്കെതിരെ വിമര്‍ശനങ്ങള് ഉയര്‍ന്നതിന് പിന്നാലെയാണ് ജെന്‍ഡര് ന്യൂട്രല് യൂണിഫോമില് പ്രതികരണവമായ എംഎം മണി രംഗത്തെത്തിയത്. വിഷയത്തില് പ്രതിഷേധിച്ചര്‍ക്കെതിരെ വിമര്‍ശനമുയര്‍ത്താതെയായിരുന്നു അദ്ദേഹത്തിന്റെ പ്രതികരണം.\nഅതേസമയം ജെന്‍ഡര് ന്യൂട്രല് യൂണിഫോമില് വിദ്യാര്‍ത്ഥികളുടെ പ്രതികരണം ഇങ്ങനെയായിരുന്നു, യൂണിഫോം ധരിക്കുന്ന തങ്ങള്‍ക്ക് ഇല്ലാത്ത എന്ത് പ്രശ്‌നങ്ങളാണ് പ്രതിഷേധം നടത്തുന്നവര്‍ക്കെന്ന് വിദ്യാര്‍ഥികള് ചോദിക്കുന്നു. പ്രതിഷേധം നടത്തുന്നവരുടെ കാഴ്ചപാടിന്റെ പ്രശ്‌നമാണിതെന്നും വിദ്യാര്‍ഥികള് വ്യക്തമാക്കി.\nവിദ്യാര്‍ഥികളുടെ പ്രതികരണം: ''ജെന്‍ഡര് ന്യൂട്രല് യൂണിഫോം നടപ്പിലാക്കിയ ആദ്യ ദിവസമാണിന്ന്. സ്‌കൂളിന് പുറത്തു കുറെ പേര് പ്രതിഷേധം നടത്തുന്നുണ്ട്. ഞങ്ങള്‍ക്ക് ഇല്ലാത്ത പ്രശ്‌നം ഇവര്‍ക്കെന്തിനാണെന്നാണ് ചോദിക്കാനുള്ളത്. പുതിയ യൂണിഫോം കൊണ്ട് ഞങ്ങള്‍ക്ക് യാതൊരു പ്രശ്‌നവുമില്ല, ഗുണങ്ങളാണ് ഉള്ളത്. പ്രതിഷേധിക്കുന്നവരുടെ കാഴ്ചപാടാണ് പ്രശ്‌നം.'' രക്ഷിതാക്കള്‍ക്കോ വിദ്യാര്‍ഥികള്‍ക്കോ ഇല്ലാത്ത വിഷമമാണ് ചില വിദ്യാര്‍ഥി സംഘടനകള്‍ക്കെന്ന് സ്‌കൂള് അധികൃതരും പറഞ്ഞു.\nഎംഎസ്എഫ്, യൂത്ത് ലീഗ്, എസ്എസ്എഫ് എന്നീ സംഘടനകളുടെ നേതൃത്വത്തിലാണ് ഇന്ന് ബാലുശേരി സ്‌കൂളിലേക്ക് പ്രതിഷേധമാര്‍ച്ച് നടന്നത്. കോ ഓര്‍ഡിനേഷന് കമ്മിറ്റി എന്ന സമിതി രൂപീകരിച്ച ശേഷമായിരുന്നു പ്രതിഷേധം. അതേസമയം, പുതിയ യൂണിഫോം തങ്ങള്‍ക്ക് കൂടുതല് കംഫര്‍ട്ടബിളാണെന്നും ചുരിദാറൊക്കെ വച്ച് തോന്നുമ്പോള് ഇത് വളരെ ഫ്‌ലക്‌സിബിളായി തോന്നുന്നുണ്ടെന്നും വിദ്യാര്‍ഥികള് പറയുന്നു.\n''ഞങ്ങടെ പുതിയ യൂണിഫോം അടിപൊളിയാണ്. വളരെ കംഫര്‍ട്ടബിളായി തോന്നുന്നുണ്ട്. ചുരിദാറൊക്കെ വച്ച് തോന്നുമ്പോള് ഫ്ലക്സി'11 വര്‍ഷമായി ഇവിടെ ആണ്- പെണ് വ്യത്യാസമില്ലാതെ ഒരേ യൂണിഫോം, ആര്‍ക്കും പരാതിയില്ല, പരിഭവമില്ല'\n''ഞങ്ങടെ പുതിയ യൂണിഫോം അടിപൊളിയാണ്. വളരെ കംഫര്‍ട്ടബിളായി തോന്നുന്നുണ്ട്. ചുരിദാറൊക്കെ വച്ച് തോന്നുമ്പോള് ഫല്‍്‌സിബിളാണ്.'' ''ഞങ്ങളുടെ ഇഷ്ടത്തിന് അനുസരിച്ച് യൂണിഫോം തൈയ്പ്പിക്കാം എന്ന് തന്നെയാണ് സ്‌കൂള് അധികൃതര് പറഞ്ഞത്.'' ''യൂണിഫോമിന്റെ കൈ, പാന്റിന്റെ സൈസ്, ഷര്‍ട്ടിന്റെ വലുപ്പം എല്ലാം സ്വന്തം ഇഷ്ടപ്രകാരമാണ് തീരുമാനിച്ചത്. എല്‍കെജി തൊട്ട് വിവിധ തരം യൂണിഫോമുകള് ഞങ്ങള് ട്രൈ ചെയ്തതാണ്. ഇനിയിപ്പോള് ആണ്‍കുട്ടികള് ഇടുന്ന യൂണിഫോം കൂടി ട്രൈ ചെയ്ത് നോക്കട്ടെ.'' എന്നുമായിരുന്നു ബാലുശ്ശേരിയിലെ വിദ്യാര്‍ത്ഥികളുടെ പ്രതികരണം.


വീണ്ടും കനത്ത മഴ;സംസ്ഥാന പാതയില് വെള്ളം കയറി, തേക്കിന്‍കൂപ്പില് ഉരുള്‍പൊട്ടി - MalluChronicle\nവീണ്ടും കനത്ത മഴ;സംസ്ഥാന പാതയില് വെള്ളം കയറി, തേക്കിന്‍കൂപ്പില് ഉരുള്‍പൊട്ടി\nസംസ്ഥാന പാതയിൽ വെള്ളം കയറിയതിനെ തുടര്‍ന്ന് ഗതാഗതം തടസപ്പെട്ടു. മണിമലയാറ്റിൽ ജലനിരപ്പ് ഉയരുന്നുണ്ട്. ചെറുതോടുകൾ കരകവിഞ്ഞ് ഒഴുകുകയാണ്. ഈരാറ്റുപേട്ടയിലും കനത്ത മഴയാണ്.\nതിരുവനന്തപുരം: മധ്യകേരളത്തില് കനത്ത മഴ (heavy rain) . കൂട്ടിക്കൽ, മുണ്ടക്കയം, എരുമേലി ഉൾപ്പെടെ കിഴക്കൻ മേഖലയിൽ കനത്ത മഴയാണ് പെയ്യുന്നത്. വണ്ടൻപതാല് തേക്കിന്‍കൂപ്പില് ഉരുള്‍പൊട്ടി. ആളപായമില്ല. മുണ്ടക്കയം മേഖലയുടെ താഴ്ന്ന പ്രദേശങ്ങളിൽ വെള്ളം കയറി. വണ്ടൻപതാലിൽ വീടുകളിൽ വെള്ളം കയറി. എരുമേലി, മുണ്ടക്കയം സംസ്ഥാന പാതയിൽ വെള്ളം കയറിയതിനെ തുടര്‍ന്ന് ഗതാഗതം തടസപ്പെട്ടു. മണിമലയാറ്റിൽ ജലനിരപ്പ് ഉയരുന്നുണ്ട്. ചെറുതോടുകൾ കരകവിഞ്ഞ് ഒഴുകുകയാണ്. ഈരാറ്റുപേട്ടയിലും കനത്ത മഴയാണ്.\nചൊവ്വാഴ്ച്ചയോടെ തുലാവർഷം തുടങ്ങും എന്നാണ് കാലാവസ്ഥാ നിരീക്ഷണ കേന്ദ്രത്തിന്റെ അറിയിപ്പ്. ഇതിന് മുന്നോടിയായി രൂപപ്പെട്ട ചക്രവാതചുഴിയാണ് മഴ ശക്തമാകാൻ കാരണം. നിലവിൽ ലക്ഷദ്വീപ് തീരത്തിന് സമീപമാണ് ചക്രവാതച്ചുഴി സ്ഥിതി ചെയ്യുന്നത്. നാളെയും മറ്റന്നാളും മഴ തുടരും. വിഴിഞ്ഞത്ത് ചരക്ക് കപ്പലുമായി കൂട്ടിയിടിച്ച ബോട്ടിലെ മത്സ്യത്തൊഴിലാളികളെ തീരസേന രക്ഷിച്ചു.\nസംസ്ഥാനത്ത് വൈകുന്നേരം മുതൽ അടുത്ത രണ്ടുദിവസം കനത്ത മഴ പെയ്യുമെന്നാണ് റിപ്പോര്‍ട്ട്. എറണാകുളത്തും ഇടുക്കിയിലും ഓറഞ്ച് അലർട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, തൃശ്ശൂർ, പാലക്കാട്, മലപ്പുറം ജില്ലകളിൽ യെല്ലോ അലർട്ടാണ്. മത്സ്യത്തൊഴിലാളികൾ കടലിൽ പോകരുത്.\nഅതേസമയം കനത്ത മഴയിൽ തൊടുപുഴ നഗരത്തിൽ വിവിധയിടങ്ങളിലും വെള്ളം പൊങ്ങി. വീടുകളിലും കടകളിലും വെള്ളം കയറി. പലയിടങ്ങളിലും അരമണിക്കൂറോളം ഗതാഗത തടസത്തിനുമിടയാക്കി.\nതൊടുപുഴയിൽ ഫയർഫോഴ്സ് എത്തിയാണ് വീടുകളിൽ നിന്ന് ആളുകളെ മാറ്റുകയും ഗതാഗതം പുന:സ്ഥാപിക്കുകയും ചെയ്തത്. നഗരത്തിൽ പാലാ റോഡിൽ മണക്കാട് മുതൽ സ്വകാര്യ ബസ് സ്റ്റാൻഡ് വരെയുള്ള ഭാഗങ്ങളിൽ വലിയ വെള്ളക്കെട്ടാണുണ്ടായത്.\nമൂവാറ്റുപുഴ റോഡിൽ ഭീമ ജങ്ങ്ഷനിലും വടക്കുംമുറി ജങ്ങ്ഷനിലും വെള്ളക്കെട്ടുണ്ടായി. ഉച്ചക്ക് രണ്ടരയോടെ ആരംഭിച്ച കനത്ത മഴ ഒന്നര മണിക്കൂറിന് ശേഷമാണ് ശമിച്ചത്. മങ്ങാട്ടുകവല– കാരിക്കോട് റോഡിൽ റോഡിൽ വലിയ വെള്ളക്കെട്ടാണ് രൂപപ്പെട്ടത്. ഇവിടെ വീടുകളിൽ വെള്ളം കയറിയത് ജനങ്ങളെ ഭീതിയിലാക്കി.\nTags: kerala local news Rain\nPrevious: അടുത്ത മൂന്ന് മണിക്കൂറില്9ജില്ലകളിൽ കനത്ത മഴ; കാറ്റിനും സാധ്യത\nNext: റിസോര്‍ട്ടില് വെടിവെപ്പ്: പ്രമുഖ ഇന്ത്യൻ ട്രാവൽ ബ്ലോഗർ കൊല്ലപ്പെട്ടു


Covid 19 Confirmed more than 100 people in Kerala Legislative Secretariat | നിയമസഭ സെക്രട്ടറിയേറ്റിലെ നൂറോളം ജീവനക്കാര്‍ക്ക് കൊവിഡ്, കുടുംബാംഗങ്ങള്‍ക്കും രോഗം, ആശങ്ക - Malayalam Oneindia\n16 min ago കൊവിഡ് മരണം; നഷ്ട പരിഹാരം നൽകുന്നതിന് മാർഗരേഖ പുതുക്കുമെന്ന് ആരോഗ്യമന്ത്രി\nPublished: August 27 2021, 21:03 [IST]\nതിരുവനന്തപുരം: നിയമസഭ സെക്രട്ടേറിയറ്റിലെ നൂറീലേറെ ജീവനക്കാര്‍ക്കും അവരുടെ കുടുംബങ്ങള്‍ക്കും കൊവിഡ് ബാധിച്ചതായി റിപ്പോര്‍ട്ട്. കേരള നിയമസഭയുടെ രണ്ടാം സമ്മേളനത്തിന് ശേഷമാണ് കൊവിഡ് വ്യാപനം രൂക്ഷമായത്. രോഗം വ്യാപിച്ച പശ്ചാത്തലത്തില് സഭ സമിതികള് യോഗങ്ങള് ഉള്‍പ്പടെ രണ്ടാഴ്ചത്തേക്ക് ഒഴിവാക്കണമെന്ന് ആവശ്യപ്പെട്ട് കേരള ലെജിസ്ലേറ്റര് സെക്രട്ടേറിയറ്റ് അസോസിയേഷന് നിയമസഭ സെക്രട്ടറിക്ക് കത്ത് നല്‍കിയിട്ടുണ്ട്. അടിയന്തരമായി നിയമസഭ സെക്രട്ടറിയേറ്റില് കൊവിഡ് പ്രതിരോധ നടപടികള് സ്വീകരിക്കണമെന്നാണ് ആവശ്യപ്പെട്ടിരിക്കുന്നത്.\nരോഗബാധ റിപ്പോര്‍ട്ട് ചെയ്ത സമയത്ത് തന്നെ ഇക്കാര്യങ്ങള് അധികൃതരുടെ ശ്രദ്ധയില്‍പ്പെടുത്തിയിരുന്നെന്നും ഇക്കര്യത്തില് വേണ്ടത്ര നടപടി സ്വീകരിക്കാത്തതാണ് രോഗ വ്യാപനം ഉയരാന് കാരണമായതെന്നാണ് ആക്ഷേപം. ജീവനക്കാരുടെ കുടുംബാംഗങ്ങള്‍ക്ക് ഉള്‍പ്പടെ രോഗം ബാധിച്ചിട്ടുണ്ട്. ജീവനക്കാരുടെയും കുടുംബാംഗങ്ങളുടെയും സുരക്ഷയെ മുന്‍നിര്‍ത്തി രോഗ നിയന്ത്രണത്തിന് അടിയന്തര നടപടികള് സ്വീകരിക്കേണ്ടത് അത്യാവശ്യമാണെന്ന് അസോസിയേഷന് നിയമസഭ സെക്രട്ടറിയോട് ആവശ്യപ്പെട്ടു.\nകൊവിഡ് പടരുന്ന സാഹചര്യത്തില് സഭ നടപടികള് ഉള്‍പ്പടെ ഒഴിവാക്കി അടുത്ത് രണ്ട് ആഴ്ചത്തേ്ക്ക് നിയമസഭ സെക്രട്ടറിയേറ്റില് അടിയന്തര കൊവിഡ് നടപടികള് സ്വീകരിക്കണമെന്നാണ് അസോസിയേഷന് വ്യക്തമാക്കുന്നത്. രോഗ നിയന്ത്രണത്തിന് ഫലപ്രദമായ നടപടികള് സ്വീകരിക്കാത്തതില് നൂറിലധികം ജീവനക്കാരും അവരുടെ കുംബാംഗങ്ങളും രോഗ ബാധിതരായ സാഹചര്യത്തില് ജീവനക്കാര് ആശങ്കയിലാണെന്നാണ് അസോസിയേഷന് വ്യക്തമാക്കുന്നത്. പതിനഞ്ചാം കേരള നിയമസഭയുടെ രണ്ടാം സമ്മേളനത്തിനു ശേഷം നിയമസഭാ സെക്രട്ടറിയേറ്റ് ജീവനക്കാരില് നിരവധി പേര്‍ക്ക് കോവിഡ് രോഗം ബാധിച്ചിരിക്കുന്നതും പടര്‍ന്നു പിടിക്കുന്നതുമായ ഗുരുതര സ്ഥിതിവിശേഷമാണ് നിലവിലുള്ളത്\nഅതേസമയം, തിരുവനന്തപുരം ഇന്ന് 2255 പേര്‍ക്കാണ് കൂടി കോവിഡ് സ്ഥിരീകരിച്ചത്. 1258 പേര് രോഗമുക്തരായി. 13.9 ശതമാനമാണു ടെസ്റ്റ് പോസിറ്റിവിറ്റി നിരക്ക്. രോഗം സ്ഥിരീകരിച്ച് 12067 പേര് ഇപ്പോള് ചികിത്സയിലുണ്ട്. ഇന്നു രോഗം സ്ഥിരീകരിച്ചവരില് 2150 പേര്‍ക്കു സമ്പര്‍ക്കത്തിലൂടെയാണു രോഗബാധയുണ്ടായത്. ഇതില്6പേര് ആരോഗ്യ പ്രവര്‍ത്തകരാണ്. പുതുതായി 2538 പേരെ ജില്ലയില് നിരീക്ഷണത്തിലാക്കി. 1842 പേര് നിരീക്ഷണകാലം രോഗലക്ഷണങ്ങളില്ലാതെ പൂര്‍ത്തിയാക്കി. കോവിഡുമായി ബന്ധപ്പെട്ട് ഇപ്പോള് നിരീക്ഷണത്തിലുള്ളവരുടെ ആകെ എണ്ണം 28298 ആയി.\nസംസ്ഥാനത്ത് സംസ്ഥാനത്ത് കോവിഡ് രോഗികളുടെ എണ്ണം വര്‍ധിക്കുന്ന സാഹചര്യത്തില് മുന്നറിയിപ്പുമായി ആരോഗ്യമന്ത്രി രംഗത്തെത്തി. എല്ലാവരും സ്വയം പ്രതിരോധത്തിന് പ്രാധാന്യം നല്‍കണമെന്നാണ് ആരോഗ്യമന്ത്രി പറയുന്നത്. ഒത്തുചേരലുകളും ബന്ധുവീടുകളിലെ സന്ദര്‍ശനം പരമാവധി ഒഴിവാക്കണമെന്നും ആരോഗ്യമന്ത്രി പറയുന്നു. കുട്ടികള്‍ക്ക് വാക്സിന് ലഭ്യമായിട്ടില്ലാത്തതിനാല് അവരെ കൂടുതല് ശ്രദ്ധിക്കണം. കുട്ടികളുമായി പുറത്തുപോകുന്നതും ബന്ധുവീടുകള് സന്ദര്‍ശിക്കുന്നതും ഒഴിവാക്കണം. വ്യാപനം തടയുന്നതിനായി വ്യക്തിപരമായ ഇടപെടല് ഉണ്ടാകണമെന്നും മന്ത്രി വ്യക്തമാക്കി.\nമെയ് 12ന് 43,529 പേര്‍ക്ക് കോവിഡ് സ്ഥിരീകരിച്ചതാണ് സംസ്ഥാനത്തെ ഉയര്‍ന്ന കോവിഡ് കേസ്. 2020ല് ഓണത്തിന് മുമ്പ് ആഗസ്തില് 1500ഓളം രോഗികളാണ് പ്രതിദിനം ഉണ്ടായിരുന്നത്. എന്നാല് ഓണത്തിന് ശേഷം സെപ്റ്റംബറോടെ ഇത് മൂന്നിരട്ടിയായി വര്‍ധിച്ചു. ഒക്ടോബറില് ഏഴിരട്ടിയായി വര്‍ധിച്ച് 12,000 ല് അധികം രോഗികളുണ്ടായി. ഇത്തവണയും ഈ ജാഗ്രതനിര്‍ദേശം ആരോഗ്യവകുപ്പ് നല്‍കിയിരുന്നു. ഇനിയും ശ്രദ്ധിച്ചാല് രോഗ വ്യാപനം തടയാനാകുമെന്നാണ് ആരോഗ്യമന്ത്രി പറയുന്നത്.\nവീടുകളില് സമ്പര്‍ക്കവിലക്കില് കഴിയുന്നവര് എല്ലാ മാനദണ്ഡങ്ങളും പാലിക്കണം. സൗകര്യമില്ലാത്തവര് കഴിവതും ഡിസിസികളിലേക്ക് മാറണം. പരിശോധന ഫലം വരുന്നതുവരെ ഒറ്റയ്ക്ക് കഴിയണം. നിലവിലുള്ള രോഗവര്‍ധന സംബന്ധിച്ച് അവലോകനം നടത്തും. സംസ്ഥാനത്ത് മരണനിരക്ക് 0.5 ശതമാനത്തിനടുത്താണ്. ദേശീയ ശരാശരിയുടെ ഇരട്ടി ജനസാന്ദ്രതയുള്ള സംസ്ഥാനമാണ് കേരളം. നഗര ഗ്രാമ വ്യത്യാസം ഇക്കാര്യത്തിലില്ല. എന്നിട്ടും മരണനിരക്ക് പിടിച്ചുനിര്‍ത്താന് കഴിഞ്ഞെന്നും ആരോഗ്യമന്ത്രി അറിയിച്ചു.\nതിരുവനന്തപുരം: ഹൃദയ ശസ്ത്രക്രിയകൾ മുടങ്ങുമെന്ന് ആശങ്ക; മെഡിക്കൽ വിദ്യാഭ്യാസ ഡയറക്ടർ പരിശോധിക്കണമെന്ന് മനുഷ്യാവകാശ കമ്മീഷൻ\nതിരുവനന്തപുരം: 37.61 കോടി രൂപയുടെ4പദ്ധതികൾ; ഉദ്ഘാടനം മുഖ്യമന്ത്രി ഇന്ന് നിർവഹിക്കും\nതിരുവനന്തപുരം: സ്കൂളുകൾ തുറക്കാൻ സർക്കാർ ഒരുക്കം തുടങ്ങി; മാര്‍ഗനിര്‍ദ്ദേശങ്ങള് രൂപീകരിക്കാനുള്ള ഉന്നതതല യോഗം ഇന്ന്\nതിരുവനന്തപുരം: കേന്ദ്രം സഭാധ്യക്ഷന്മാരുടെ യോഗം വിളിയ്ക്കും; സുരേഷ് ഗോപി\nതിരുവനന്തപുരം: നൂറുദിന കര്‍മ്മ പരിപാടിയിലെ നാല് വികസന പദ്ധതികളുടെ ഉദ്ഘാടനം നാളെ നടത്തും\nCovid 19 Confirmed more than 100 people in Kerala Legislative Secretariat\nStory first published: Friday, August 27, 2021, 21:03 [IST]


419 New Covid Cases Reported In Palakkad Today | പാലക്കാട് കൊവിഡ് രോഗികൾ 2700 കടന്നു; ഇന്ന് 400 മുകളിൽ രോഗികൾ, 279 പേരെ ആശുപത്രിയിൽ പ്രവേശിപ്പിച്ചു - Malayalam Oneindia\n'മുൻ എംഎൽഎയുടെ മേൽ കുതിര കയറുന്നവരുടെ ഗതികേട്', എംബി രാജേഷുമായി പോരടിച്ച് വിടി ബൽറാം\nPublished: September 26 2020, 1:58 [IST]\nപാലക്കാട്; ജില്ലയിൽ ഇന്ന് (സെപ്റ്റംബർ 25) 419 പേർക്ക് കോവിഡ് 19 സ്ഥിരീകരിച്ചതായി ആരോഗ്യവകുപ്പ് അധികൃതർ അറിയിച്ചു. സമ്പർക്കത്തിലൂടെ രോഗബാധ ഉണ്ടായ 221 പേർ, ഇതര സംസ്ഥാനങ്ങളിൽ നിന്ന് വന്ന 15 പേർ, വിദേശരാജ്യങ്ങളിൽ നിന്നും വന്ന6പേർ, ഉറവിടം അറിയാത്ത രോഗബാധ ഉണ്ടായ 177 പേർ എന്നിവർ ഉൾപ്പെടും.223 പേർക്ക് രോഗമുക്തി ഉള്ളതായും അധികൃതർ അറിയിച്ചു.\nജില്ലയിൽ ചികിത്സയിൽ ഉള്ളവർക്ക് പുറമെ പാലക്കാട് ജില്ലക്കാരായ ഒരാൾ വീതം കൊല്ലം, കണ്ണൂർ, കോട്ടയം, ആലപ്പുഴ, ജില്ലകളിലും, ഏഴു പേർ തൃശ്ശൂർ, 17 പേർ എറണാകുളം, 12 പേർ കോഴിക്കോട്, 33 പേർ മലപ്പുറം ജില്ലകളിലും ചികിത്സയിലുണ്ട്.\nഇന്ന് 279 പേരെ ആശുപത്രിയില് പ്രവേശിപ്പിക്കുകയും ചെയ്തു.\nഇതുവരെ 60648 സാമ്പിളുകള് പരിശോധനയ്ക്കായി അയച്ചതില് 58196 പരിശോധനാ ഫലങ്ങളാണ് ലഭ്യമായത്. ഇന്ന് 424 പരിശോധനാ ഫലങ്ങളാണ് ലഭിച്ചത്. പുതുതായി 996 സാമ്പിളുകൾ അയച്ചു. 9419 പേർക്കാണ് ഇതുവരെ പരിശോധനാഫലം പോസിറ്റീവായത്. ഇതുവരെ 6585 പേർ രോഗമുക്തി നേടി. ഇനി 1409 സാമ്പിളുകളുടെ പരിശോധനാ ഫലം കൂടി ലഭിക്കാനുണ്ട്.\nഇതുവരെ 136001 പേരാണ് നിരീക്ഷണ കാലാവധി പൂര്‍ത്തിയാക്കിയത്. ഇതില് ഇന്ന് മാത്രം 664 പേര് ക്വാറന്റൈന് പൂര്‍ത്തിയാക്കി. ജില്ലയിൽ 6274 പേർ വീടുകളിൽ നിരീക്ഷണത്തില് തുടരുന്നുണ്ട്.\nപാലക്കാട്: ആത്മാഭിമാന പുരസ്കാരം അയിഷ സുൽത്താനയ്ക്ക് സമ്മാനിച്ചു\nപാലക്കാട് നഗരസഭയില് കയ്യാങ്കളി; ബിജെപി – യുഡിഎഫ് കൗണ്‍സിലര്‍മാര് ഏറ്റുമുട്ടി\nപാലക്കാട്: കൃഷിയിടത്തില് പശുക്കളെ മേയ്ക്കാന് ഇറങ്ങി; അട്ടപ്പാടിയില് ദമ്പതികള്‍ക്ക് നേരെ അയൽവാസിയുടെ വെടിവെപ്പ്\nപാലക്കാട്; വാളയാർ ഡാമിലെ അപകടം; കാണാതായ ഒരു വിദ്യാർത്ഥിയുടെ മൃതദേഹം കണ്ടെത്തി\nപാലക്കാട്; വാളയാർ ഡാമിൽ കുളിക്കാനിറങ്ങിയ മൂന്ന് വിദ്യാർത്ഥികളെ കാണാതായി; തിരച്ചിൽ ആരംഭിച്ചു\nപാലക്കാട്; ജനവിരുദ്ധ കാർഷിക ബില്ല് പിൻവലിക്കണം; പാലക്കാട്ട് പ്രതിഷേധ മാർച്ചുമായി വെൽഫെയർ പാർട്ടി\n419 New Covid Cases Reported In Palakkad Today\nStory first published: Saturday, September 26, 2020, 1:58 [IST]


കേന്ദ്ര അധ്യാപക യോഗ്യതാ പരീക്ഷ ജൂലൈ 5ന് | Education | Deshabhimani | Friday Jan 24, 2020\nകേന്ദ്ര അധ്യാപക യോഗ്യതാ പരീക്ഷ ജൂലൈ 5ന്\nകേന്ദ്ര സർക്കാർ നിയന്ത്രണത്തിലുള്ള എയ്‌ഡഡ്, അൺഎയ്‌ഡഡ് സിബിഎസ്‌ഇ സ്‌കൂളുകളിലും കേന്ദ്രീയ വിദ്യാലയങ്ങളിലും അധ്യാപകരാകാനുള്ള യോഗ്യതാ പരീക്ഷയായ സെൻട്രൽ ടീച്ചർ എബിലിറ്റി ടെസ്‌റ്റിന് (സി ടെറ്റ്) വെള്ളിയാഴ്‌ചമുതൽ അപേക്ഷിക്കാം. കേരളത്തിലെ പ്രൈമറി ക്ലാസുകളിലെ അധ്യാപക നിയമനത്തിനും സി ടെറ്റ് യോഗ്യത പരിഗണിക്കും. വർഷം രണ്ടു തവണ നടത്തുന്ന പരീക്ഷയുടെ 2020 ലെ ആദ്യ പരീക്ഷ ജൂലൈ അഞ്ചിന് നടക്കും. ഫെബ്രുവരി 24 വരെ ഓൺലൈനായി അപേക്ഷ സ്വീകരിക്കും. 27ന് പകൽ 3.30വരെ ഫീസ് അടയ്‌ക്കാനുള്ള സൗകര്യമുണ്ട്.\nപ്രൈമറി സ്‌കൂൾ അധ്യാപകരാകാനുള്ള യോഗ്യതാ പരീക്ഷയാണ് സി -ടെറ്റ്. ഒന്നുമുതൽ അഞ്ചുവരെയുള്ള ക്ലാസുകളിൽ അധ്യാപകരാകാൻ പേപ്പർ ഒന്നും ആറുമുതൽ എട്ടാം ക്ലാസുവരെയുള്ള അധ്യാപക യോഗ്യതയ്ക്കായി പേപ്പർ രണ്ടും പാസാകണം. മലയാളം ഉൾപ്പെടെ 20 ഭാഷയിലായി 112 കേന്ദ്രങ്ങളിൽവച്ചാണ് എഴുത്തുപരീക്ഷ. ഒരു പേപ്പറിന് മാത്രം അപേക്ഷിക്കുന്ന ജനറൽ, ഒബിസി കാറ്റഗറികളിൽ ഉൾപ്പെടുന്നവർക്ക് 1000 രൂപയും എസ്‌സി, എസ്ടി, ഭിന്നശേഷി വിഭാഗക്കാർക്ക് 500 രൂപയുമാണ് ഫീസ്. രണ്ട് പേപ്പറിനുമായി അപേക്ഷിക്കുന്നവർക്ക് ജനറൽ, ഒബിസി 1200 രൂപ, എസ്‌സി, എസ്ടി, ഭിന്നശേഷി വിഭാഗങ്ങൾക്ക് 600 രൂപയുമാണ് ഫീസ്.\nയോഗ്യതയും സിലബസും നിർദേശങ്ങളുമുൾപ്പെടെയുള്ള ഇൻഫർമേഷൻ ബുള്ളറ്റിൻ https://ctet.nic.in വെബ്സൈറ്റിൽ പ്രസിദ്ധീകരിച്ചിട്ടുണ്ട്. ഇവ വായിച്ച് മനസ്സിലാക്കിയശേഷം ഓൺലൈനായി അപേക്ഷിക്കണം. കേരളത്തിൽ തിരുവനന്തപുരം, എറണാകുളം, കോഴിക്കോട് എന്നിവിടങ്ങൾ പരീക്ഷാ കേന്ദ്രങ്ങളാണ്. പരീക്ഷ കഴിഞ്ഞാൽ ആറാഴ്‌ചയ്‌ക്കകം ഫലം പ്രസിദ്ധീകരിക്കും. സി ടെറ്റ് ഒന്ന് ജയിച്ചവരെ സ്‌റ്റേറ്റ് ടീച്ചർ എലിജിബിലിറ്റി ടെസ്‌റ്റിൽനിന്നും (കെ ടെറ്റ്) സി ടെറ്റ് രണ്ട് ജയിച്ചവരെ കെ ടെറ്റ് രണ്ടിൽനിന്നും കേരളം ഒഴിവാക്കിയിട്ടുണ്ട്. കഴിഞ്ഞ ഡിസംബറിൽ 24 ലക്ഷത്തിലേറെ പേർ സി ടെറ്റ് എഴുതിയിരുന്നു. 5,42,285 പേർ ജയിച്ചു. 22.55 ശതമാനമായിരുന്നു വിജയം.


ആശയവിപുലനം : Deepika.com\nവിദ്യാർഥികളിൽ നിർലീനമായ ഭാഷാനൈപുണികൾ വെളിപ്പെട്ടുകിട്ടാൻ പല മാർഗങ്ങളുണ്ട്. അക്കൂട്ടത്തിൽപ്പെടുന്ന ഒരു സാഹിത്യാഭ്യാസമാണ് ആശയവിപുലനം. ചിന്താശക്തിയും പ്രതിപാദന സാമർഥ്യവും അളക്കാൻ ഉതകുന്ന ഒരു പരീക്ഷാസന്പ്രദായംകൂടിയാണത്.\nസംഗ്രഹത്തി‌ന്‍റെ വിപരീതമാണ് വിപുലനം എന്നു തോന്നാം. എന്നാൽ വസ്തുത അങ്ങനെയല്ല. ആപ്തവാക്യങ്ങളോ കാവ്യശകലങ്ങളോ പഴമൊഴികളോ സൂക്തങ്ങളോ തന്ന് ആശയം ചോർന്നുപോകാതെ വിവരിക്കലാണു വിപുലനം എന്നതുകൊണ്ട് അർഥമാക്കുന്നത്. കുറച്ചുപറഞ്ഞ് കൂടുതൽ ധ്വനിപ്പിക്കലാണ് ആശയവിപുലനത്തിന്‍റെ അടിസ്ഥാന ധർമം.\nതന്നിരിക്കുന്ന മൂലവാക്യം വായിച്ച് വാച്യം ഗ്രഹിക്കലാണ് ആശയവിപുലനത്തി‌ന്‍റെ ആദ്യപടി. മൂലവാക്യതത്ത്വം മനസിലാക്കിക്കഴിഞ്ഞാൽ കേന്ദ്രാശയം ചോർന്നുപോകാതെ പടിപടിയായി വിവരിക്കാൻ കഴിയണം. വിശദീകരണത്തിന് ഉദാഹരണങ്ങളും തെളിവുകളും യുക്തികളും സന്ദർഭാനുഗുണം സംക്ഷിപ്തമായി പ്രയോഗിക്കാം. എന്നാൽ, വിവരണം അതിവിസ്തൃതമാകാതെ ശ്രദ്ധിക്കുകയും വേണം. വിഷയ പരിധിയിൽനിന്ന് അകന്നുപോകാതെ എഴുതി ഫലിപ്പിക്കുന്നിടത്താണ് ആശയവിപുലനത്തിന്‍റെ മർമം അടങ്ങിയിരിക്കുന്നത്.\nആശയവിപുലനത്തിനു നൽകുന്ന “സൂക്തങ്ങൾ’’ ധ്വനിപ്രധാനമായിരിക്കും. ആന്തരാർഥം ഉൾക്കൊള്ളുന്ന ആശയസംഹിത വ്യക്തമാക്കിയാൽ വിപുലനമായി. എഴുതിയും തിരുത്തിയുമുള്ള പരിശീലനം “ആശയവിപുലനം’’ ആവശ്യപ്പെടുന്നുണ്ട്. അക്ഷരശുദ്ധി, പദശുദ്ധി, വാക്യശുദ്ധി, വൈചിത്ര്യം, ചിഹ്നം മുതലായവയിൽ ശ്രദ്ധയൂന്നി തെറ്റില്ലാതെ ആവിഷ്കരിക്കുന്പോൾ ആശയവിപുലനത്തിന്‍റെ ശക്തിയും സൗന്ദര്യവും വെളിപ്പെടും.\n“കഴിയുന്നതും കുറച്ചക്ഷരംകൊണ്ട് കാര്യം വെടിപ്പായി പറയുക എന്നതാണ് ഭാഷയുടെ പ്രയോജനവും ജീവനും’’ എന്ന് ‘മലയാള ശൈലി’ക്കാരനായ കുട്ടിക്കൃഷ്ണ മാരാർ നിരീക്ഷിച്ചതിൽ ആശയസംഗ്രഹണത്തിന്‍റെയും വിപുലനത്തിന്‍റെയും തത്ത്വം ഒളിഞ്ഞിരിപ്പുണ്ട്. എഴുതുന്ന ആൾ വിവക്ഷിക്കുന്നതു വായിക്കുന്ന ആൾ ഗ്രഹിക്കണമെങ്കിൽ തെളിമയോടെ ആശയങ്ങൾ ആവിഷ്കരിക്കാൻ കഴിയണം. സംഗ്രഹണവും വിപുലനവും പരിശീലിച്ച് സ്വായത്തമാക്കേണ്ട മികവുകളാണ്.


കയ്യേറ്റക്കാരനായി ചിത്രീകരിച്ച് അപമാനിച്ചെന്ന് മാമുക്കോയ; കയ്യേറ്റം തന്നെയെന്ന് നഗരസഭ\nWed Nov 21 2018 16:23:17 GMT+0530 (IST)\nS Vinesh| Updated On: 2016-10-28 10:37:28.0 | Location :\nനടപ്പാത പൊളിക്കുന്നത് സംബന്ധിച്ച് അധികാരികൾ നോട്ടീസൊന്നും നൽകിയിരുന്നില്ലെന്നു മാമുക്കോയ പറഞ്ഞു. വീട്ടിലേക്ക് വാഹനങ്ങള് കയറ്റാന് പോലുമാകാത്ത അവസ്ഥയാണ് ഇപ്പോഴുള്ളതെന്നും മാമുക്കോയ പറഞ്ഞു.\nകോഴിക്കോട്: തന്നെ കയ്യേറ്റക്കാരനാണെന്ന് ചിത്രീകരിച്ച് വീടിന് മുന്നിലെ നടപ്പാത പൊളിച്ചുനീക്കി കോര്‍പറേഷന് അധികൃതര് അപമാനിച്ചതായി നടന് മാമുക്കോയ. യാതൊരു മുന്നറിയിപ്പും നല്‍കാതെയാണ് കോര്‍പറേഷന് അധികൃതരും പൊലീസും എത്തിയത്. ഇവർ കാണിച്ചത് ശുദ്ധത്തെമ്മാടിത്തരമാണെന്നും മാമുക്കോയ 'നാരദ ന്യൂസി'നോട് പറഞ്ഞു. നടപ്പാത പൊളിക്കുന്നത് സംബന്ധിച്ച് അധികാരികൾ നോട്ടീസൊന്നും നൽകിയിരുന്നില്ല. വീട്ടിലേക്ക് വാഹനങ്ങള് കയറ്റാന് പോലുമാകാത്ത അവസ്ഥയാണ് ഇപ്പോഴുള്ളതെന്നും മാമുക്കോയ പറഞ്ഞു.\nഎന്നാൽ കയ്യേറ്റമാണെന്ന് കണ്ടെത്തിയതിനെ തുടർന്നാണ് നടപ്പാത പൊളിച്ചു നീക്കിയതെന്ന് കോഴിക്കോട് മുന്‍സിപ്പല് കോര്‍പറേഷന് ഡപ്യൂട്ടിമേയര് മീര ദര്‍ശഖ് പറഞ്ഞു. വീട് നില്‍ക്കുന്ന സ്ഥലം മുതല് രണ്ടര മീറ്ററോളം റോഡിലേക്കുള്ള കയ്യേറ്റമാണ് ഒഴിപ്പിച്ചത്. ടൗണ് പ്ലാന് കമ്മിറ്റി കോര്‍പറേഷന് പരിധിയിലെ മുഴുവന് കയ്യേറ്റവും ഒഴിപ്പിക്കാന് തീരുമാനിച്ചിരുന്നു. ഇതിന്റെ അടിസ്ഥാനത്തിലാണ് നടപടിയെന്നും മീര ദര്‍ശഖ് പറഞ്ഞു.\nഇന്നലെയാണ് കോര്‍പറേഷന് അധികൃതര് കോഴിക്കോട് അരക്കിണറിലുള്ള മാമുക്കോയയുടെ വീടിന് മുന്നിലുള്ള നടപ്പാത പൊളിച്ചുനീക്കിയത്. മാമുക്കോയയുടെ വീട് ഉള്‍പ്പെടുന്ന റസിഡന്റ് അസോസിയേഷന് നല്‍കിയ പരാതിയിലാണ് നടപടിയെടുത്തതെന്നാണ് കോര്‍പറേഷന് അധികൃതരുടെ വിശദീകരണം. 25 വര്‍ഷത്തോളമായി മാമുക്കോയയും കുടുംബവും ഇവിടെയാണ് താമസം.


PM Narendra Modi Addresses Nation Chandrayaan2India ISRO\nരാജ്യത്തെ ശാസ്ത്രജ്ഞൻമാരെ കുറിച്ച് അഭിമാനിക്കുന്നു എന്ന് പ്രധാനമന്ത്രി നരേന്ദ്ര മോദി\nUpdated: September 7, 2019 8:38:49 am\nബെംഗളൂരു: രാജ്യത്തെ ശാസ്ത്രജ്ഞൻമാരെ അഭിനന്ദിച്ച് പ്രധാനമന്ത്രി നരേന്ദ്ര മോദി. രാജ്യത്തിന്റെ അഭിനന്ദനം അവർ അർഹിക്കുന്നു എന്നും നരേന്ദ്ര മോദി പറഞ്ഞു. ചന്ദ്രയാൻ-2 ദൗത്യത്തിന് ശേഷം രാജ്യത്തെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം. ദൗത്യം വിജയം കാണാത്തതിൽ വിഷമിക്കരുതെന്നും കൂടുതൽ ഊര്‍ജ്ജസ്വലതയോടെ പ്രവർത്തിക്കാൻ സാധിക്കട്ടെ എന്നും നരേന്ദ്ര മോദി പറഞ്ഞു.\nരാജ്യത്തിനായി ജീവിതം ഉഴിഞ്ഞുവച്ചവരാണ് ശാസ്ത്രജ്ഞർ. തടസ്സങ്ങളിൽ നിരാശരാകരുത്. ആത്മവിശ്വാസം തകരരുത്. കരുത്തോടെ മുന്നോട്ടുപോകാൻ സാധിക്കണം. ചന്ദ്രയാൻ ദൗത്യം പരാജയപ്പെട്ടതിൽ തളരരുത്. കൂടുതൽ മികച്ച അവസരങ്ങൾ കാത്തിരിക്കുന്നു എന്നും നരേന്ദ്ര മോദി ശാസ്ത്രജ്ഞൻമാരോട് പറഞ്ഞു.\n“കഴിഞ്ഞ കുറേ മണിക്കൂറുകളായി രാജ്യത്തെ ശാസ്ത്രജ്ഞര് കടന്നുപോയ നിമിഷങ്ങള് എത്രത്തോളമാണെന്ന് അറിയാം. നമ്മുടെ ബഹിരാകാശ പദ്ധതികളെ കുറിച്ച് നമുക്ക് അഭിമാനിക്കാം. നമ്മള് കുതിച്ചുയരും. വിജയത്തിന്റെ പുതിയ ഉയരങ്ങളിലെത്തും. രാജ്യം മുഴുവന് നിങ്ങള്‍ക്കൊപ്പമുണ്ട്. രാജ്യത്തിന് അതുല്യമായ സംഭാവനകള് നല്‍കിയവരാണ് നിങ്ങള്.” ശസ്ത്രജ്ഞൻമാരെ പുകഴ്ത്തി നരേന്ദ്ര മോദി പറഞ്ഞു.\nപരാജയങ്ങളിൽ നിന്ന് തിരിച്ചുകയറി കൂടുതൽ ശക്തമായി മുന്നോട്ടുപോയവരാണ് നമ്മൾ. നമ്മുടെ യാത്രയെ പിന്നോട്ടുവലിക്കുന്ന കുറേ സംഭവങ്ങൾ ചരിത്രത്തിൽ ഉണ്ടായിട്ടുണ്ട്. പക്ഷേ, അവിടെ നിന്നെല്ലാം തിരിച്ചെത്തി നമ്മൾ കൂടുതൽ ഉയരങ്ങളിലേക്ക് കയറിയെന്നും നരേന്ദ്ര മോദി പറഞ്ഞു.\nRead Also: എലൈറ്റ് ക്ലബില് കയറാന് ഇന്ത്യ ഇനിയും കാത്തിരിക്കണമെന്ന് ന്യൂയോര്‍ക്ക് ടൈംസ്\nനമ്മൾ ഒരുപാട് പരിശ്രമിച്ചു. ഒരുപാട് ദൂരം സഞ്ചരിച്ചു. ആത്മാർഥമായി എല്ലാവരും ചരിത്ര നേട്ടത്തിനായി ഒരുങ്ങി. ഇതെല്ലാം എപ്പോഴും നമുക്കൊപ്പം ഉണ്ടാകും. ഇത്തരം അനുഭവങ്ങളിൽ നിന്ന് പാഠം ഉൾക്കൊണ്ട് കൂടുതൽ കരുത്തോടെ മുന്നേറാൻ നമുക്ക് സാധിക്കുമെന്നും പ്രധാനമന്ത്രി പറഞ്ഞു.\nശാസ്ത്രത്തിൽ തോൽവികളില്ല. അനുഭവങ്ങളും പരിശ്രമങ്ങളുമാണ് ഉള്ളത്. ശോഭനമായ ഒരു നാളെ വേഗം വരുമെന്നും പ്രധാനമന്ത്രി പറഞ്ഞു. ശാസ്ത്രജ്ഞർക്കൊപ്പം രാജ്യം എന്നും ഉണ്ടാകും എന്ന കാര്യം ആവർത്തിക്കുകയാണെന്നും പുതിയ ഉയരങ്ങൾ സ്വന്തമാക്കാൻ സാധിക്കുമെന്നും പ്രധാനമന്ത്രി പ്രസംഗത്തിൽ പറഞ്ഞു.\nWeb Title: Pm narendra modi addresses nation chandrayaan2india isro


കാനായിയുടെ കാവ്യശില്‍പ്പങ്ങള് – Future Kerala :\nby Guest Column\t,\t7 November 2016\nപ്രകൃതിക്കിണങ്ങുവിധം തുറസായ സ്ഥലങ്ങളില് ശില്‍പ്പങ്ങള് പണിതുയര്‍ത്തി വിമര്‍ശനങ്ങളും വിവാദങ്ങളും നേരിടേണ്ടിവന്നപ്പോഴും തന്റെ ആശയാവിഷ്‌കാരത്തിന്റെ അന്തസത്തയില് ഉറച്ചുനിന്നുകൊണ്ട് അവയെയെല്ലാം അതിജീവിക്കുവാന് ജന്മസിദ്ധമായ കഴിവുകളുള്ള കാനായി കുഞ്ഞിരാമന് സാധിച്ചു. കാനായി കൊത്തിയിട്ടുള്ള ശില്‍പ്പങ്ങള് വ്യക്തമായ ആശയങ്ങളും സന്ദേശങ്ങളും നല്‍കുന്നവയാണ്. അവ കാണണമെങ്കില്, അവയെ അടുത്തറിയണമെങ്കില് മൂല്യച്യുതി ബാധിക്കുന്ന മനസിനു പകരം തെളിമയുള്ള മനസുണ്ടാകണം. അത്തരം മനസുകള്‍ക്കേ ശ്ലീലത്തേയും അശ്ലീലത്തേയും തിരിച്ചറിയാനാകു.\nമഹാകവി കുട്ടമത്തിന്റെ നാടായ കാസര്‍ഗോഡ് ജില്ലയിലെ ചെറുവത്തൂര് ഗ്രാമത്തില് 1937ലാണ് കാനായി കുഞ്ഞിരാമന് ജനിച്ചത്. പിതാവ് കോണ്‍ഗ്രസ് നേതാവും സമ്പന്നനുമായ പി പി രാമനും മാതാവ് കുട്ടമത്ത് സ്വദേശിയും കുടുംബിനിയുമായ കെ മാധവിയുമാണ്. പിതാവിന്റെ തറവാട്ടിലായിരുന്നു കുഞ്ഞിരാമന്റെ ബാല്യം കടന്നുപോയത്. പഠിക്കാന് മോശമായിരുന്ന കുഞ്ഞിരാമന് കലയോടായിരുന്നു അഭിനിവേശം. ചെറുപ്പം മുതലേ വരയ്ക്കുമായിരുന്നു. കര്‍ഷക മുതലാളി എന്നറിയപ്പെട്ടിരുന്ന അച്ഛന് തൊഴിലാളികളായി നിത്യവും എണ്‍പതോളം പേരാണ് ഉണ്ടായിരുന്നത്. അവര്‍ക്കൊപ്പം ഒരാളായിരുന്നു കുഞ്ഞിരാമനും. പാടത്തു പണിയെടുക്കുന്ന സ്ത്രീകള്‍ക്കൊപ്പം കളിമണ്ണ് കുഴച്ച് കുഞ്ഞിരാമന് ചില രൂപങ്ങളുണ്ടാക്കും. കാള, ആന, മനുഷ്യന് അങ്ങനെ മുന്നില് തെളിയുന്ന രൂപങ്ങള്. രൂപങ്ങളെ കണ്ട് വിലയിരുത്തുന്നതും അഭിനന്ദിക്കുന്നതുമൊക്കെ ഒപ്പമുള്ള കര്‍ഷകത്തൊഴിലാളികളാണ്. അച്ഛന് കലയോട് കലിയാണ്. കള്ളു കുടിയന്മാരെപ്പോലെ തന്നെ കലാകാരനും കുടുംബം നശിപ്പിക്കുമെന്നാണ് അച്ഛന്റെ ധാരണ.\nകുഞ്ഞിരാമന് ഒരിക്കല് കളിമണ്ണില് പച്ചക്കറി സാധനങ്ങള് ഉണ്ടാക്കി അവയില് വിവിധ നിറങ്ങളുള്ള പെയിന്റടിച്ച് ഉണക്കാന് മുറ്റത്തു വച്ചിരുന്നു. വെണ്ടയ്ക്ക, വഴുതനങ്ങ, മാങ്ങ, പപ്പായ, അങ്ങിനെയുളള ഫലങ്ങളെയാണ് കളിമണ്ണിലുണ്ടാക്കി നിറം പുരട്ടിവച്ചത് ഇത് കുഞ്ഞിരാമന്റെ അച്ഛന് കണ്ടു. അച്ഛന് അദ്ദേഹത്തിന്റെ അമ്മയോടു പറഞ്ഞു. ”പച്ചക്കറികള്‍ക്കൊക്കെ എന്തു വിലയാ… ഇതൊക്കെ എന്തിനാ നശിപ്പിക്കുന്നത.് കാശുകൊടുത്തു വാങ്ങുന്നതല്ലെ”. മുത്തശ്ശിയുടെ വിശദീകരണമിതായിരുന്നു-”ഇതൊക്കെ രാമന്റെ കൈപ്പണികളാണ്. അല്ലാതെ വില കൊടുത്തൊന്നും വാങ്ങിയതല്ല”. അച്ഛന് കുഞ്ഞിരാമനെ വിളിച്ച് അരിശത്തോടെ പറഞ്ഞു- ഒന്നുകില് പാടത്തു പണിയണം. അല്ലെങ്കില് പഠിക്കണം”. ഇതാവര്‍ത്തിച്ചാല് നല്ല പെട വച്ചുതരും.\nനീലേശ്വരം രാജാസ് ഹൈസ്‌കൂളില് ഉദ്ദേശം 15 കിലോമിറ്റര് ദൂരം നടന്നുപോയാണ് ഒന്‍പതിലും പത്തിലും കുഞ്ഞിരാമന് പഠിച്ചത്. പിതാവ് ഒരു കാശുപോലും കുഞ്ഞിരാമന് കൊടുക്കില്ല. പ്രഭാത ഭക്ഷണം കഴിച്ചിറങ്ങിയാല് പിന്നെ എന്തെങ്കിലും കഴിക്കണമെങ്കില് വീട്ടില് മടങ്ങിയെത്തണം. കൊച്ചുകൊച്ച് പടങ്ങള് വരച്ച് കൊടുത്ത് കിട്ടുന്ന തുശ്ച വരുമാനമാകും ചിലപ്പോഴൊക്കെ എന്തെങ്കിലുമൊക്കെ കഴിക്കാന് കുഞ്ഞിരാമനെ സഹായിക്കാറ്. ചെറുവത്തൂര് റെയ്ല്‍വെ സ്റ്റേഷന് സമീപം തുന്നല്‍കച്ചവടം നടത്തിയിരുന്ന കാവേരി കൃഷ്ണന്റെ ഒരു പടം കാനായി കുഞ്ഞിരാമന് പെന്‍സില്‍കൊണ്ട് വരച്ചുകൊടുത്തു. ചിത്രം കണ്ട് സന്തുഷ്ടനായ കൃഷ്ണന് അതിനെ കടയില് തൂക്കിയിട്ടു.\n1956ല് കൃഷ്ണന് സെക്രട്ടറിയായുള്ള കണ്ണൂര് ടെയിലേഴ്‌സ് അസോസിസേയഷന്റെ ജില്ലാ സമ്മേളനത്തോടനുബന്ധിച്ച് ജവഹര്‍ലാല് നെഹ്രുവിന്റെ ഒരു ചിത്രം കാനായിയെകൊണ്ട് വരപ്പിക്കുകയും അത് സമ്മേളന ജാഥയുടെ മുന്‍നിരയില് കട്ടൗട്ടാക്കി ഉപയോഗിക്കുകയും ചെയ്തിരുന്നു. സ്‌കൂൡ പോകുന്നുവെന്നും പറഞ്ഞിറങ്ങുന്ന കുഞ്ഞിരാമന് കൃഷ്ണന്റ കടയിലിരുന്നാണ് നെഹ്രുവിന്റെ പടം വരച്ചത്. ജാഥയ്ക്ക് മുന്നില് രണ്ട് ചക്രം വച്ച് അതിന്മേല് നെഹ്രുചിത്രം പ്രദര്‍ശിപ്പിച്ച് നീങ്ങിയപ്പോള് സാക്ഷാല് നെഹ്രു നടന്നുപോകുന്നതുപോലെയാണ് പലര്‍ക്കും തോന്നിയത്. ജില്ലാ സമ്മേളനമൊക്കെ കഴിഞ്ഞ് കൃഷ്ണന് ഈ ചിത്രം തന്റെ കടയിലെ ഒരു പീഠത്തില് പൊതുജനങ്ങള്‍ക്കുവേണ്ടി പ്രദര്‍ശിപ്പിച്ചിരുന്നു. അത് ശരിക്കും കാനായി കുഞ്ഞിരാമനെ സംബന്ധിച്ചിടത്തോളം വലിയൊരംഗീകാരമായി.\nഒരു ദിവസം എറണാകുളത്ത് കോണ്‍ഗ്രസ് സംഘടിപ്പിച്ച സമ്മേളനം കഴിഞ്ഞ് ജവഹര്‍ലാല് നെഹ്രു മംഗലാപുരത്തേയ്ക്ക് ട്രയ്‌നില് പോകുകയായിരുന്നു. വണ്ടി ചെറുവത്തൂര് സ്റ്റേഷനില് നിറുത്തുകയുണ്ടായി. വണ്ടിയില് ആവശ്യമായ വെള്ളം നിറയ്ക്കുന്നതിന് വേണ്ടിയായിരുന്നു അവിടെ നിറുത്തിയത്. നെഹ്രു യാത്ര ചെയ്തിരുന്ന കമ്പാര്‍ട്ട്‌മെന്റ് നിന്നത് തന്റെ ഫോട്ടോ പ്രദര്‍ശിപ്പിച്ചിരുന്ന കടക്കു മുന്നിലാണ്. ചിത്രം കണ്ട നെഹ്രു വണ്ടിയില് നിന്നും പുറത്തേക്കിറക്കി ചിത്രത്തിനടുത്തേക്കു നീങ്ങി. നെഹ്രുവിന്റെ ചിത്രം നെഹ്രു തന്നെ നോക്കി നില്‍ക്കുന്നു. ആര്‍ക്കും അതൊരത്ഭുത കാഴ്ചയായിരുന്നു”. നെഹ്രു നെഹ്രുവിനെ കാണുന്ന കാഴ്ച. അടുത്ത ദിവസം ഈ സംഭവം പത്രങ്ങളില് വാര്‍ത്തയായി. അങ്ങനെ കാനായിയെ സംബന്ധിച്ച് അവിചാരിതമായ വലിയൊരംഗീകാരം കൂടി കൈവന്നു. അന്നുമുതല് കാനായി ജനങ്ങള്‍ക്കു മുന്നിലൊരു കലാകാരനായി. അപ്പോഴും വീട്ടുകാരുടെ പ്രതികരണം കുഞ്ഞിരാമനെ വേദനിപ്പിച്ചു. ”നല്ല വീട്ടിലെ കുട്ടികള്‍ക്കിതു പറ്റിയ പണിയല്ല.” കുഞ്ഞിരാമന്റെ ചുറ്റുപാടുകള് നോക്കിയും കണ്ടുംനിന്ന കൃഷ്ണകുമാര് സാര് പറഞ്ഞു. ”പത്താതരം കഴിഞ്ഞാലുടന് മദ്രാസില് പോയി തുടര് പഠനം നടത്തണം”.\nഇതിനിടയില് ചെറുവത്തൂര് സ്റ്റേഷനടുത്തുളള പഞ്ചായത്തുവക വായനശാലയിലും കാനായി എത്തിയിരുന്നു. അവിടത്തെ പുസ്തകങ്ങളില് കൂടിയാണ് ചിത്രകലയേയും ശില്‍പ്പകലയേയും കുറിച്ച് മനസിലാക്കിയത്. പിതാവിന്റെ ഇഷ്ടമില്ലായ്മയും കര്‍ക്കശനിലപാടുമൊക്കെ ചെറുവത്തൂര് ഗ്രാമം വിടാന് കുഞ്ഞിരാമനെ പ്രേരിപ്പിച്ചു. ഒരു സുഹൃത്തിനൊപ്പം നാടുവിടുകയും ചെയ്തു. മദ്രാസിലെത്തിയ കുഞ്ഞിരാമന് ‘മദ്രാസ് സ്‌കൂള് ഓഫ് ആര്‍ട്‌സ് ആന്‍ഡ് ക്രാഫ്റ്റില്’ ചേര്‍ന്നു. അതിനും ഒരു പശ്ചാത്തലമുണ്ട്. സ്‌കൂള് ഓഫ് ആര്‍ട്‌സിലെ കാന്റിനില് ഒരു സഹായത്തിനായി കുഞ്ഞിരാമനെ ഉള്‍പ്പടുത്തുകയായിരുന്നു. യാതൊരു വരുമാനവുമില്ലാതിരുന്ന കുഞ്ഞിരാമന് സ്‌കൂള് പ്രിന്‍സിപ്പല് റോയ് ചൗധരിയുടേയും അധ്യാപകനായ കെസിഎസ് പണിക്കരുടേയും കാരുണ്യം തുടര് പഠനത്തിന് സഹായമൊരുക്കി. കാന്റീനിലെ ജോലിയും പഠനവും ഒരുമിച്ച് മുന്നോട്ടുകൊണ്ടുപോയി കുഞ്ഞിരാമന്. തുടര്‍ന്ന് കുഞ്ഞിരാമന് കോമണ്‍വെല്‍ത്ത് സ്‌കോളര്‍ഷിപ്പ് നേടി ഇംഗ്ലണ്ടിലേക്ക് പോകുകയും അവിടെ മൂന്ന് വര്‍ഷക്കാലം ശില്‍പ്പകലാപഠനം നടത്തുകയും ചെയ്തു. ഇംഗ്ലിഷ് വിദ്യാഭ്യാസം കഴിഞ്ഞ് നാട്ടില് മടങ്ങിയെത്തിയ കാനായി കുഞ്ഞിരാമന് അവിടെ ഒരു ഡിപ്പാര്‍ട്ട്‌മെന്റ് ഉദ്യോഗസ്ഥനായ എക്‌സിക്യൂട്ടിവ് എന്‍ജിനീയറുടെ നല്‍കിയ സഹായം മലമ്പുഴ യക്ഷി നിര്‍മ്മാണത്തിന് വഴിയൊരുങ്ങി.\nകേരള കലാ ചരിത്രത്തില് തന്നെ ഒരു ശില്‍പ്പിയുടെ വൈദഗ്ധ്യത്തെ വിളിച്ചോതുന്ന ചൈതന്യവത്തായ ഒരു നിര്‍മ്മിതിയാണ് മലമ്പുഴ യക്ഷി. വളരെയധികം ഒച്ചപ്പാടുകള്‍ക്ക് സാക്ഷ്യം വഹിച്ചതാണ് ഈ ശില്‍പ്പം. ഇതില് അശ്ലീലം കണ്ടെത്താനാകില്ലാ എന്ന ഉറച്ച വിശ്വാസത്തില് തന്നെയാണ് കാനായി തന്റെ ശില്‍പ്പ നിര്‍മ്മാണം തുടങ്ങിയത്. അതിന്റെ പേരില് ശില്‍പ്പിക്ക് ഒട്ടേറെ പ്രതിബന്ധങ്ങള് നേരിടേണ്ടിവന്നിട്ടുണ്ട്. ക്ഷേത്രങ്ങളില് ചെന്നാല് സാധാരണ ഭക്തന്മാര് തങ്ങള് കാണുന്ന സ്ത്രീ- പുരുഷ നഗ്‌ന ശില്‍പ്പങ്ങളില് അശ്ലീലം ദര്‍ശിക്കുന്നില്ല. മറിച്ച് അതൊക്കെ ദിവ്യ സങ്കല്‍പ്പ ഭക്തിമയ രസപ്രധാനമായ ശില്‍പ്പങ്ങള് മാത്രം. അമ്പലത്തിന്റെ ചുറ്റുവട്ടത്തിന് പുറത്ത് ഇത്തരം ശില്‍പ്പങ്ങള് നിര്‍മ്മിക്കപ്പെട്ടാല് അതില് അശ്ലീലം ദര്‍ശിക്കാനാകുന്നു. കലാകാരനെന്ന നിലയ്ക്കും ഒരു മനുഷ്യസ്‌നേഹിയെന്ന നിലയ്ക്കും അത്തരം പ്രവണതകളോട് യോജിക്കുവാന് ശില്‍പ്പിക്ക് കഴിയുന്നില്ല.\nഎന്തുകൊണ്ട് അത്തരമൊന്ന് പൊതുസ്ഥലത്ത് നിര്‍മ്മിച്ചുകൂടാ. അതിനെയൊരു പരീക്ഷണമായിട്ടാണ് ശില്‍പ്പി കണ്ടത്. കാണുന്നവരുടെ മനസിലാണ് അശ്ലീലം. അല്ലാതെ വസ്തുവിലല്ല. പ്രകൃതി തന്നെ നഗ്നമാണ്. പാലക്കാട് നിന്ന് കിഴക്കോട്ട് നോക്കിയാല് കാണുന്ന മലകളും മൊട്ടക്കുന്നുകളും നഗ്‌നമായി കാണാം. ശില്‍പ്പത്തിന്റെ എതിര്‍വശത്ത് ഒരു കുന്നുണ്ട്. അതില് ഒരു സ്ത്രീയുടെ നഗ്നത നിദര്‍ശിക്കാനാകുമെന്ന് ശില്‍പ്പി പറയുന്നു. കല ബോധവല്‍ക്കരിക്കാനുള്ളതാണ്. അല്ലാതെ രസിപ്പിക്കാനുള്ളതല്ല. അതായത് മനുഷ്യനെ ശുദ്ധീകരിക്കാനുള്ളത്. അമ്മ പ്രകൃതിയില് തികഞ്ഞ നിവൃതിയോടെയിരിക്കുന്നതായി യക്ഷിയിലൂടെ കാണാം. അവര് ഒരു കുഞ്ഞിന് ജന്മം കൊടുക്കുന്ന അവസ്ഥയിലാണ്. രതിവികാരമുണര്‍ത്താന് ഒരിക്കലും ഉദ്ദേശിച്ചിട്ടില്ല. തികച്ചും പൂര്‍ണ്ണനഗ്നത. അതു മനസിലാക്കാനുള്ള ശാസ്ത്രീയ ബോധമാണ് മനുഷ്യന് വേണ്ടത്.\nമലമ്പുഴയില് ആദ്യം ‘നന്ദി’ എന്ന ശില്‍പ്പമാണ് നിര്‍മ്മിക്കാന് തുടങ്ങിയത്. എന്നാല് ആ ശില്‍പ്പ നിര്‍മ്മാണം വഴിമുട്ടി. പിന്നെ അസ്വസ്ഥമായ മനസുമായുള്ള പകലുകളും രാവുകളും. ശില്‍പ്പമുണ്ടാകണം. അതേതുതരം ശില്‍പ്പമായിരിക്കണം. അതിനൊരുത്തരം തേടുകയാണ് മനസ്. ഒടുവില് പാലക്കാടന് കുന്നുകളിലെ ഏകാന്തനിമിഷങ്ങള് ഉത്തരം നല്‍കി. മാറിടം കാട്ടിനില്‍ക്കുന്ന ഒരു യക്ഷി. ഉത്മാദിനിയായ യക്ഷി. നിലാവില് നിഴല്‍പോലെ ഉയര്‍ന്നു നില്‍ക്കുന്ന മലകള്‍ക്ക് ചാരുത പകരുന്ന യക്ഷി. സാമ്പത്തിക നേട്ടമായിരുന്നില്ല ശില്‍പ്പിയുടെ ഉന്നം. പ്രകൃതിക്കിണങ്ങുന്ന നാടും നാട്ടുകാരും അറിയുന്ന ഒരു യക്ഷി. മലമ്പുഴയിലെ ഡാമിനോടടുത്ത് പൊതുജനങ്ങള്‍ക്കായി ഒരുക്കുന്ന പാര്‍ക്കിലെ ആകര്‍ഷണീയമായി യക്ഷി പൂര്‍ണ്ണതനേടി. ആ യക്ഷിയില് അശ്ലീലം കണ്ടവരേറെ. അമ്മയെ ദര്‍ശിച്ചവര് അതിലേറെ. പ്രതിമക്കെതിരെ അവിടവിടെ പ്രതിഷേധ സ്വരങ്ങളുയര്‍ന്നു. കാലം അവയൊക്കെ സാന്ത്വനപ്പെടുത്തി. ശില്‍പ്പിയെ പലരും അടുത്തറിയാന് ശ്രമിച്ചു; അംഗീകാരങ്ങള് കൊണ്ടു മൂടി.\nകലാകാരനെന്ന നിലയ്ക്ക് കുഞ്ഞിരാമന് ആദ്യം ചെയ്ത ശില്‍പ്പം അമ്മയാണ്. 1960ലാണ് ഈ ശില്‍പ്പം ചെയ്തത്. അന്നു മുതലേ മാതൃത്വത്തിന്റെയും പ്രകൃതി സൗന്ദര്യത്തിന്റെയും ഓര്‍മ്മയുണര്‍ത്തുന്ന ശില്‍പ്പങ്ങളാണ് കാനായി ചെയ്തിട്ടുള്ളത്. കേരളത്തില് ചെയ്ത ഏറ്റവും വലിയ ശില്‍പ്പമാണ് മുക്കോലപ്പെരുമാള്. കേരളത്തിലെ ആധുനിക ശില്‍പ്പകലയുടെ ആദ്യ കാഴ്ചയായിരുന്നു അത്. തെയ്യത്തിന്റെ രൂപകല്‍പ്പനകളാലുള്ള ”മുക്കോലപ്പെരുമാളിന്റെ വിഷയം കാലമാണ്” ഭൂത, വര്‍ത്തമാന, ഭാവി കാലങ്ങളുടെ സമാഗമമാണ് ആ സൃഷ്ടി. കഴിഞ്ഞ കാലത്തിന്റെ ഓര്‍മ്മകളിലൂടെ ഇന്ന് ജീവിക്കുകയും നാളെയെ പ്രതീക്ഷയോടെ നോക്കിക്കാണുകയുമാണ് ത്രിക്കണ്ണുകളുള്ള ഈ ശില്‍പ്പം. നാലടി ഉയരമുള്ള ഒരു സ്റ്റേജിലാണ് ഈ ശില്‍പ്പങ്ങള് ഉറപ്പിച്ചിട്ടുള്ളത്. ശില്‍പ്പങ്ങള്‍ക്കു മുന്നില് രണ്ടായി മുറിച്ച നാളികേരം. ഇത് പ്രപഞ്ച സത്യത്തിന്റെ ഉള്ളറകള് തേടുന്ന മനസും ഭൗതികാവസ്ഥയുടെ ഓര്‍മ്മപ്പെടുത്തലും സ്ത്രീ പുരുഷ സാന്നിധ്യവുമാണെന്നാണ് ശില്‍പ്പിയുടെ വിലയിരുത്തല്. മൂന്ന് കാലങ്ങളേയും മൂന്നു ദിക്കുകളേയും സന്നിവേശിപ്പിച്ചിരിക്കുന്ന മുക്കോലപ്പെരുമാള് കാലത്തിന്റെ പ്രതീകമായ ഒരു ഇന്‍സ്റ്റലേഷന് കൂടിയാണ്. മൂന്ന് ശില്‍പ്പങ്ങളിലൂടെ കാലങ്ങളെയും മൂന്നു ദിക്കുകളെയും സന്നിവേശിപ്പിച്ചിരിക്കുന്നു.\n1970-71ല് അമ്പലമേട്ടില് നിര്‍മ്മിച്ച ”ഉര്‍വരത” സ്ത്രീപുരുഷലയനത്തിനെ ഓര്‍മ്മിപ്പിക്കുന്നു. ശില്‍പ്പത്തില് ശിവലിംഗവും അതിനുമുകളില് ചാഞ്ഞ സ്ത്രീ പ്രകൃതിപോലെ തിറ രൂപവും കാണാം. തെയ്യം, തിറ മുതലായ നാടന് കലയുടെ രൂപത്തെ അടിസ്ഥാനമാക്കി ചെയ്ത ഒരാധുനിക രൂപം കൂടിയാണ് ഉര്‍വരത. ഉര്‍വരതയുടെ സവിശേഷതകളെ ശില്‍പ്പി കൂടുതലായി വിവരിക്കുന്നു. ”ചുവട്ടില് ഉര്‍വരതയുടെ ബിംബമായി മുറിച്ചുവച്ച നാളികേരം, നാളികേരത്തിന്റെ മുറികള് രണ്ട് അര്‍ത്ഥതലങ്ങളാണ് കാഴ്ച്ചക്കാരന് നല്‍കുന്നത്. മൂന്ന് കുഴികളുള്ള അഥവാ കണ്ണുകളുള്ള മുകള് ഭാഗം വാങ്ങലിന്റേതും (സ്ത്രീ) കൂര്‍ത്ത കീഴ്പകുതി കൊടുക്കലിന്റേതു (പുരുഷന്)മാണ്. ഈ സ്ത്രീ-പുരുഷ ബിംബങ്ങളില് ജ്വലിച്ച പുരുഷത്ത്വത്തിന്റെ ഊര്‍ജ്ജ പ്രസരണമാണ,് ചലിച്ചുകൊണ്ടിരിക്കുന്ന തൂക്കിയിടപ്പെട്ട ചങ്ങലയിലെ കൂര്‍ത്ത ജലതുള്ളി പോലെ”. ജീവന്റെ പ്രഭവ സ്ഥാനമായ ജലം തന്നെയാണ് ഉര്‍വരതയുടെ നിര്‍മ്മിതിക്കുവേണ്ടതെന്നുകണ്ട ശില്‍പ്പി ചെറിയൊരു പൊയ്കയിലാണ് ശില്‍പ്പത്തിന് സ്ഥാനം കണ്ടതും.\nകൊല്ലത്തെ കാര്‍ത്തിക ഹോട്ടലില് പണിത ദ്വാരപാലകര് ഫൗണ്ടന് ശില്‍പ്പം അവിടത്തെ ചുറ്റുപാടുകള് മനസിലാക്കികൊണ്ടാണ് ശില്‍പ്പി ചെയ്തിട്ടുള്ളത്. പാതിമണ്ണിലാണ്ടതുപോലെ കാണുന്ന അര്‍ധ അമൂര്‍ത്ത ശില്‍പ്പങ്ങളില് വളരെ ലളിതമായവയാണ് കണ്ണൂര് പയ്യാമ്പലത്തെ വിശ്രമിക്കുന്ന ആള്‍രൂപങ്ങള്. കേരളത്തിലാദ്യമായി ടൈല്‍സ് ഒട്ടിച്ച് കൊണ്ട് നിര്‍മ്മാണം നടത്തിയിട്ടുള്ള ശില്‍പ്പങ്ങള് കാഴ്ചക്കാര്‍ക്ക് ഇരിക്കുവാനും ചാഞ്ഞുകിടക്കുവാനും വിശ്രമിക്കുവാനുമൊക്കെ അവസരവും നല്‍കുന്നുണ്ട്.\nകാനായി കുഞ്ഞിരാമന് ഫൈന് ആര്‍ട്‌സ് കോളേജില് പ്രൊഫസറായിരിക്കുന്ന സന്ദര്‍ഭത്തിലാണ് വേളിയില് ഒരു ശില്‍പ്പം നിര്‍മ്മിക്കുന്നതിനെ കുറിച്ച് സര്‍ക്കാര് സൂചിപ്പിച്ചത്. ശില്‍പ്പ നിര്‍മ്മാണത്തിന് അനുയോജ്യമാണോ എന്നറിയാന് ശില്‍പ്പി നേരിട്ട് സ്ഥലം സന്ദര്‍ശിച്ചു. ചതുപ്പുനിലമായിരുന്നു, രാജാവിന്റെ ഭൂമി ഗവണ്‍മെന്റ് വാങ്ങിയതാണ്. പ്രാദേശികമായൊരന്വേഷണം നടത്തി. തികച്ചും ദരിദ്രരായ ആള്‍ക്കാരായിരുന്നു അവിടത്തുകാര്. മീന്‍പിടുത്തം തൊഴിലാക്കിയവര്. പല വീടുകളും പട്ടിണിയിലാണ്. ശില്‍പ്പ നിര്‍മ്മാണത്തിന്് ഒരാള് എത്തിയെന്നറിഞ്ഞപ്പോള് പ്രദേശത്തെ ആള്‍ക്കാര് ക്ഷുഭിതരായി. അവര് പട്ടിണികൊണ്ട് പൊറുതി മുട്ടുമ്പോള് ഇവിടെ വേണ്ടത് ഫാക്റ്ററികളാണ്. അല്ലാതെ കല്ലില് കൊത്തുന്ന പ്രതിമകളല്ല. അവരുടെ ജീവിത പ്രാരാബ്ധങ്ങള് വാക്കുകളിലൂടെ പുറത്തുവന്നത് കണ്ട് ശില്‍പ്പിയുടെ മനസ് ആര്‍ദ്രമായി. ഇവിടം ശില്‍പ്പ നിര്‍മ്മാണത്തിന് അനുയോജ്യമല്ലെന്നു തന്നെ തോന്നി. പട്ടിണിയുള്ളിടത്തെന്തു ശില്‍പ്പം. ആദ്യമായാണ് ശില്‍പ്പി ഇത്തരമൊരവസ്ഥ നേരിടുന്നത്.\nഏറെ നാളത്തെ ആലോചനക്കൊടുവില് കാനായിക്കും ഒരു യുക്തി തോന്നി. ശില്‍പ്പ നിര്‍മ്മാണത്തിലൂടെ തന്നെ തൊഴിലവസരങ്ങള് സൃഷ്ടിക്കാമല്ലോ. കാനായിയും ഭാര്യ നളിനിയും കൂടി വീടുകള് കയറിയിറങ്ങി. പ്രദേശവാസികളില് ബോധവല്‍ക്കരണം നടത്തി. ശില്‍പ്പ നിര്‍മ്മാണ പ്രവര്‍ത്തനങ്ങളിലൂടെ ഇവിടുള്ളവര്‍ക്കൊക്കെ ജോലി ചെയ്യാനാകും. പ്രാദേശിക വികസനമുണ്ടാകും. ടൂറിസം പരിപോഷിപ്പിക്കാനാവും. നിങ്ങള്‍ക്കും തലമുറകള്‍ക്കും അഭിമാനിക്കാന് കഴിയും. ശില്‍പ്പിയും ഭാര്യയും ആ പാവപ്പെട്ട വീടുകളില് നിന്നും ഭക്ഷണം കഴിച്ചു. അവര്‍ക്ക് വാക്കുകൊടുത്തു. ആദ്യം ആയിരക്കണക്കിന് ലോറി മണ്ണിറക്കി. ചതുപ്പു നിലങ്ങള് നികത്തി ഒരു വില്ലെജ് സ്ഥാപിക്കാനുള്ള ശ്രമം തുടങ്ങി. അതുമായി ബന്ധപ്പെട്ട ജോലികള്‍ക്ക് അവിടത്തെ തൊഴിലാളികളെ തന്നെ ഏര്‍പ്പാടാക്കി. മിക്കവാറും ഒരു വീട്ടില് നിന്ന് ഒരാള് എന്ന കണക്കില്. എങ്കിലും ചില അവസരവാദികള് പണിക്ക് തടസം നില്‍ക്കാന് ശ്രമിച്ചു. ക്രമേണ എല്ലാവരും സഹകരിക്കാന് തുടങ്ങി. വെട്ടാനും കിളയ്ക്കാനുമൊന്നുമറിയാത്തവരെപ്പോലും പഠിപ്പിച്ചെടുത്തു. ശില്‍പ്പി തന്നെ മണ്‍കുട്ടകള് തൊഴിലാളികള്‍ക്ക് പിടിച്ചുകൊടുത്തു. ഒരു തൊഴിലാളിയേയും മറ്റു സ്ഥലങ്ങളില് നിന്നും ഇറക്കുമതി ചെയ്തില്ല. നാടു നന്നാക്കാന് നാട്ടുകാര് മാത്രം. ഗ്രാമ പൂര്‍ത്തീകരണത്തിനുശേഷമാണ് ശില്‍പ്പങ്ങളുടെ പണി തുടങ്ങാനായത്.\nമദ്യപാനവും പിടിച്ചുപറിയുമൊക്കെ തൊഴിലായി സ്വീകരിച്ചവര്‍പോലും അതൊക്കെ മതിയാക്കി കാനായിക്കൊപ്പം സഹകരിച്ചു. ആ സഹകരണം നന്മയുടെ നല്ല നാളുകളെ സൃഷ്ടിച്ചു. നിയമപാലകര്‍പോലും ഈ മാറ്റത്തെ അതിശയത്തോടെയാണ് കണ്ടത്. വളരെ കുറഞ്ഞ തുക ചെലവിട്ടാണ് വേളിയിലെ ശില്‍പ്പമൊരുക്കിയത്. മന്ത്രി ഗംഗാധരന് കെടിടിസി ചെയര്‍മാനായി വന്നപ്പോള് ശില്‍പ്പ നിര്‍മ്മാണത്തെ കുറിച്ചും വേണ്ടിവന്ന തുകയെ കുറിച്ചും അന്വേഷിച്ചു. ഒരു നാലു കോടിയെങ്കിലുമാകില്ലേ? ചോദ്യം കേട്ട കാനായി ചെലവായ തുകയെക്കുറിച്ച് പറഞ്ഞപ്പോള് ചെയര്‍മാന് അതിശയിച്ചുനിന്നു.\nTags:\tkanayi, kunjiraman


ആശങ്ക ഒഴിഞ്ഞില്ല 700 പേരെ കാത്ത് തീരം :: Janmabhumi Daily\nപി. ചിദംബരത്തിനായി രാജ്യവ്യാപക തിരച്ചില്; എല്ലാ വിമാനത്താവളങ്ങളിലും മുന്നറിയിപ്പ്; സിബിഐക്ക് പിന്നാലെ എന്‍ഫോഴ്‌സ്‌മെന്റും ലുക്കൗട്ട് നോട്ടീസ് ഇറക്കി | യൂണിവേഴ്‌സിറ്റി കോളേജിലെ എസ്എഫ്‌ഐ ഗുണ്ടാവിളയാട്ടം അവസാനിക്കുന്നില്ല; വിദ്യാര്‍ത്ഥിനിയെ ഭീഷണിപ്പെടുത്തി കൈയിലെ രാഖി പൊട്ടിച്ചെറിയാന് ശ്രമം, എസ്എഫ്‌ഐ നേതാക്കളെ സസ്‌പെന്‍ഡ് ചെയ്തു | കേന്ദ്ര സര്‍ക്കാരിെനതിരെ നുണഫാക്ടറി വീണ്ടും തുറന്ന് ധനമന്ത്രി തോമസ് ഐസക്ക്; കൈയ്യോടെ പിടിച്ചപ്പോള് ട്വീറ്റ് മുക്കി ഓടി; എറ്റുപിടിച്ച മന്ത്രി ഇ.പി ജയരാജനും സൈബര് സഖാക്കളും വെട്ടില് | സമര വേദികളില് നേതാക്കന്മാരുടെ മക്കള് ഉണ്ടാകില്ല; ഇവരെ പങ്കെടുപ്പിക്കാന് നേതാക്കളും തയ്യാറാകാത്തതാണ് കോണ്‍ഗ്രസ്സിന്റെ അപചയത്തിന് കാരണമെന്ന് കെഎസ്‌യു പ്രസിഡന്റ് |\nആശങ്ക ഒഴിഞ്ഞില്ല 700 പേരെ കാത്ത് തീരം\nWednesday6December 2017 2:02 am IST\nപള്ളുരുത്തി: കൊച്ചിയില്‍നിന്ന് പോയ 14 ബോട്ടുകള് കൂടി ഇന്നലെ തോപ്പുംപടി ഫിഷറീസ് ഹാര്‍ബറില് തിരിച്ചെത്തി. 120 തൊഴിലാളികളും മടങ്ങിയെത്തി. ഗോഡ് ഗിഫ്റ്റ്, മനല് മാതാ, ഹല്ലേലുയാ, മഹാ നന്ദന്, നോഹഷാര്‍ക്ക്, സാംസണ് ഒന്ന്, സാംസണ് രണ്ട്, ബതേല്, മഞ്ഞുമാതാഒന്ന്, മഞ്ഞുമാതാ രണ്ട്, മലയില്, ദൈവധനം, സെന്റ് മേരി, വര്‍ഷിണി എന്നീ ബോട്ടുകളാണ് ഇന്നലെ രാവിലെ തോപ്പുംപടി ഹാര്‍ബറില് തിരികെയെത്തിയത്.\nകൊച്ചിയില് നിന്ന് മല്‍സ്യബന്ധനത്തിന് പോയ ബോട്ടുകളില് ഇനി എഴുപതെണ്ണം കൂടി മടങ്ങിയെത്താനുണ്ട്. ഇതുസംബന്ധിച്ചുള്ള വിവരങ്ങളൊന്നും ഇത് വരെ ലഭിച്ചിട്ടില്ല. എഴുപത് ബോട്ടുകളിലായി എഴുന്നൂറോളം തൊഴിലാളികളാണുള്ളത്. ഇവര് മടങ്ങിയെത്താത്തത് തീരത്ത് ആശങ്കയ്ക്കിടയാക്കിയിട്ടുണ്ട്.\nഹാര്‍ബറില് മടങ്ങിയെത്തിയ ബോട്ടുകളുടെ എണ്ണം നാല്‍പ്പതായി. അതേസമയം കൊച്ചി കേന്ദ്രീകരിച്ച് രക്ഷാ പ്രവര്‍ത്തനം ഊര്‍ജ്ജിതമാക്കിയെങ്കിലും തോപ്പുംപടി ഹാര്‍ബറുമായി ബന്ധപ്പെട്ട് പ്രവര്‍ത്തനങ്ങള് ഏകോപിപ്പിക്കുന്നതില് പരാജയമാണെന്ന് ലോങ്ങ് ലൈന് ബോട്ട് ആന്റ് ബയിംഗ് ഏജന്റ്‌സ് അസോസിയേഷന് പറഞ്ഞു. തോപ്പുംപടി ഹാര്‍ബര് കേന്ദ്രീകരിച്ച് ലെയ്‌സന് സെന്റര് ആരംഭിക്കാന് നടപടി വേണമെന്നാവശ്യപ്പെട്ട് അസോസിയേഷന് വകുപ്പ് മന്ത്രിക്ക് നിവേദനം നല്‍കി.\nഹാര്‍ബറില് നിന്ന് പോയ ഫൈബര് വള്ളങ്ങള് സംബന്ധിച്ചു യാതൊരു വിവരവും ലഭിച്ചിട്ടില്ല. ഇതിനിടെ കോസ്റ്റല് പോലീസിന്റെ നേതൃത്വത്തില് അറബിക്കടലില് നടത്തിയ തിരച്ചിലില് ഒരു മൃതദേഹം കണ്ടെത്തി. നാല്‍പ്പത് വയസ്സ് പ്രായം തോന്നിക്കുന്ന മൃതദേഹം തിങ്കളാഴ്ച രാത്രിയോടെയാണ് കണ്ടെത്തിയത്. മറൈന് എന്‍ഫോഴ്‌സ്‌മെന്റ് നടത്തിയ തിരച്ചിലില് ഞാറയ്ക്കല് പടിഞ്ഞാറ് ഭാഗത്ത് നിന്ന് മൂന്ന് മൃതദേഹങ്ങള് കൂടി കണ്ടെത്തി. ഇവയും തിരിച്ചറിഞ്ഞിട്ടില്ല. മൃതദേഹങ്ങള് വൈകിട്ടോടെ എറണാ കുളം ജനറല് ആശുപത്രി മോര്‍ച്ചറിയിലേക്ക് മാറ്റി.\n200 പേരെ കാത്ത് തീരം\nട്രോളിങ് നിരോധനം നാളെ തീരും; ചാകര കാത്ത് തീരം\nസംതൃപ്ത തീരം; സുരക്ഷിത തീരം\n10 ബോട്ടുകള് മുങ്ങി ആശങ്ക ഒഴിയാതെ തീരം\nചരിത്ര തീരം വിസ്മൃതിയിലേക്ക്; ഫോര്‍ട്ടുകൊച്ചി തീരം കടല്‍കയറ്റത്തില് ഓര്‍മയായി\nപെരിയാറിന്റെ തീരം കൈയേറുന്നു\nമത്സ്യം കിട്ടാനില്ല; തീരം വറുതിയില്\nപി. ചിദംബരത്തിനായി രാജ്യവ്യാപക തിരച്ചില്; എല്ലാ വിമാനത്താവളങ്ങളിലും മുന്നറിയിപ്പ്; സിബിഐക്ക് പിന്നാലെ എന്‍ഫോഴ്‌സ്‌മെന്റും ലുക്കൗട്ട് നോട്ടീസ് ഇറക്കി\nപൊറിഞ്ചു മറിയം ജോസ് സിനിമ വിവാദം തുടരുന്നു; കട്ടാളന് പൊറിഞ്ചു ആകേണ്ടിയിരുന്നത് മമ്മൂട്ടി; കഥാസന്ദര്‍ഭങ്ങള് സോഷ്യല് മീഡിയയിലൂടെ വെളിപ്പെടുത്തി എഴുത്തുകാരി; തന്റെ കഥ മോഷ്ടിച്ചെന്ന ആരോപണത്തില് ഉറച്ച് ലിസി ജോയ്


സ്റ്റേഷൻ കടവു പാലം വഴി ബസ്സ് സർവ്വീസ് തുടങ്ങി | Bus service started in Kadavupalam - Malayalam Oneindia\nസ്റ്റേഷൻ കടവു പാലം വഴി ബസ്സ് സർവ്വീസ് തുടങ്ങി\nUpdated: Thu, Jun 28, 2018, 10:21 [IST]\nപറവൂർ: ഞായറാഴ്ച ഉദ്ഘാടനം ചെയ്ത സ്റ്റേഷൻ കടവു പാലം വഴി കെഎസ്ആർടിസി ബസ്സ് സർവ്വീസു ആരംഭിച്ചു.കൊടകര-എറണാകുളം ജെട്ടി റൂട്ടിൽ പറവൂർ കെഎസ്.ആർ ടി സി ഡിപ്പോയിൽ നിന്നുള്ള മൂന്നു ബസ്സുകളാണു് ചൊവ്വാഴ്ച മുതൽ സർവ്വീസു തുടങ്ങിയത്.കൊടകരയിൽ നിന്നും7ഉം എറണാകുളം ജെട്ടിയിൽ നിന്നും6ഉം സർവ്വീസുകളാണ് ഇപ്പോൾ തുടങ്ങിയിരിയ്ക്കുന്നത്. മാള, കൊടുങ്ങല്ലർ, ചാലക്കുടി ഡിപ്പോകളിൽ നിന്നു കൂടി ഉടന്നെ സർവ്വീസുകളാരംഭിയ്ക്കും. കൊടകരയിൽ നിന്നും മാള, പുത്തൻവേലിക്കര ,ചേന്ദമംഗലം ,പറവൂർ, വരാപ്പുഴ, കണ്ടെയ്നർ റോഡ് വഴി സർവ്വീസു തുടങ്ങിയിരിക്കുന്നത്.\nകൊടകര എറണാകുളം ജെട്ടി 64 കി.മീറ്റർ ദൂരം ഓടിയെത്താൻ രണ്ടു മണിയ്ക്കൂർ 25 മിനിറ്റ് സമയമെടുക്കും. 48 രൂപയാണു ടിക്കറ്റ് നിരക്കു.രാവിലെ സ്റ്റേഷൻക്കടവു പാലം കടന്നെത്തിയ ബസ്സിന് പുത്തൻവേലിക്കരയിൽ നാട്ടുകാർ സ്വീകരണം നല്കി. പഞ്ചായത്ത് പ്രസിഡണ്ടു പി.വി.ലാ ജു അദ്ധ്യക്ഷത വഹിച്ചു.\nഫ്രാൻസിസ വലിയ പറമ്പിൽ, പി.കെ.ഉല്ലാസ്, വി.എസ്.അനിക്കുട്ടൻ, കെ.എ. ബിജു, ടി.എൻ.രാധ കൃഷണൻ, കെ.എസ്.രാജേന്ദ്രൻ, തുടങ്ങിയവർ നേതൃത്വം നല്കി. കണക്കൻ കടവു, ഇളന്തിക്കര, തുരുത്തി പ്പുറം പ്രദേശങ്ങൾ കൂടി കടന്നു പോകുന്ന രീതിയിൽ സർവ്വീസുകൾ ക്രമികരിച്ചാലെ കൂടുതൽ യാത്രക്കാർക്കു പ്രയോജനപ്രദമാവുകയുള്ളു.\nbus service road ernakulam kochi കൊച്ചി എറണാകുളം പാലം ഉദ്ഘാടനം\nBus service started in Kadavupalam


ടെയ്‌ലർക്ക് സമ്മാനം 100 കുപ്പി വൈൻ\nഹാർദിക് കളത്തിൽ ഇറങ്ങുന്നു\nഇന്ത്യ കളി മറക്കുന്നു..!! ആദ്യ ടെസ്റ്റിൽ ദയനീയ തോൽവി\nരണ്ടാം ഇന്നിങ്സിലും രക്ഷയില്ല, മായങ്ക് അഗർവാൾ (58); ഇന്ത്യ 144-4 (65)\nരണ്ടാം ദിനം കളി അവസാനിക്കുമ്പോൾ ന്യൂസീലൻഡിന് 51 റൺസ് ലീഡ്\nഇന്ത്യ 165ന് പുറത്ത്; ന്യൂസീലൻഡ് 189-4 (65.2) ലൈവ്\nസ്പിന്നർ പ്രഗ്യാൻ ഓജ അന്താരാഷ്ട്ര ക്രിക്കറ്റിൽ നിന്ന് വിരമിച്ചു\nആദ്യ ദിനം കളി അവസാനിക്കുമ്പോൾ ഇന്ത്യക്ക് കനത്ത തിരിച്ചടി; IND 122/5 (55.0)\nന്യൂസീലൻഡിനെതിരായ ടെസ്റ്റിൽ ഇന്ത്യക്ക് മോശം തുടക്കം: IND 108/5 (46) ലൈവ്\n'പരിക്ക് വില്ലനായി'; മാക്‌സ്‌വെൽ ഐപിഎൽ കളിച്ചേക്കില്ല\nരാജ്‌കോട്ടിൽ ഇന്ത്യയുടെ മധുരപ്രതികാരം; ജയം 36 റൺസിന്\nBy Sooraj Surendran .17 01 2020\nരാജ്കോട്ട്: ഓസ്‌ട്രേലിയക്കെതിരായ ഏകദിന പരമ്പരയിലെ രണ്ടാം മത്സരത്തിൽ ഇന്ത്യക്ക് തകർപ്പൻ ജയം. ബാറ്റിങ്ങിലും, ബൗളിങ്ങിലും ഒരുപോലെ തിളങ്ങിയ ഇന്ത്യ 36 റൺസിനാണ് ഓസ്‌ട്രേലിയയെ പരാജയപ്പെടുത്തിയത്. ജയത്തോടെ മൂന്ന് മത്സരങ്ങളടങ്ങുന്ന പരമ്പരയിൽ ഇന്ത്യ ഒപ്പത്തിനൊപ്പമെത്തി. 341 റൺസ് വിജയലക്ഷ്യവുമായിറങ്ങിയ ഓസീസ് 49.1 ഓവറിൽ 304 റൺസിന് പുറത്താകുകയായിരുന്നു. ബൗളിങ്ങിൽ പേസർ മുഹമ്മദ് ഷമി3വിക്കറ്റുകൾ നേടി. രവീന്ദ്ര ജഡേജ, കുൽദീപ് യാദവ്, നവദീപ് സെയ്‌നി എന്നിവർ രണ്ട് വിക്കറ്റ് വീതവും, ജസ്പ്രീത് ബുംറ ഒരു വിക്കറ്റും നേടി.\nടോസ് നഷ്ടപ്പെട്ട് ആദ്യം ബാറ്റ് ചെയ്ത ഇന്ത്യ 50 ഓവറിൽ6വിക്കറ്റ് നഷ്ടത്തിൽ 340 റൺസാണ് നേടിയത്. മുൻനിര താരങ്ങൾ തിളങ്ങിയ മത്സരത്തിൽ ശിഖർ ധവാൻ മികച്ച പ്രകടനമാണ് കാഴ്ചവെച്ചത്. 90 പന്തിൽ 13 ബൗണ്ടറിയും, 1 സിക്സറുമടക്കം 96 റൺസാണ് ധവാൻ നേടിയത്. ക്യാപ്റ്റൻ വിരാട് കോലി 76 പന്തിൽ6ബൗണ്ടറിയടക്കം 78 റൺസും നേടി. ലെഗ് സ്പിന്നർ ആദം സാംബയുടെ പന്തിൽ മിച്ചൽ സ്റ്റാർക്ക് എടുത്ത ക്യാച്ചിലൂടെയാണ് കോലി പുറത്തായത്.\nകെ എൽ രാഹുൽ 52 പന്തിൽ6ബൗണ്ടറിയും3സിക്സറുമടക്കം 80 റൺസ് നേടി. അലക്സ് ക്യാരി റൺ ഔട്ടിലൂടെയാണ് രാഹുലിനെ പുറത്താക്കിയത്. അതേസമയം 8 റൺസ് അകലെ 42 റൺസുമായി രോഹിത് ശർമ്മ പുറത്തായി. സാംബയാണ് രോഹിതിനെ പുറത്താക്കിയത്. ബൗളിങ്ങിൽ ഓസ്‌ട്രേലിയക്കായി ആദം സാംബ3വിക്കറ്റുകൾക്കും, കെയ്ൻ റിച്ചാർഡ്സൺ2വിക്കറ്റുകളും നേടി.\nസഞ്ജുവിന്റെ പ്രകടനത്തിൽ പൂർണതൃപ്തൻ; വാനോളം പുകഴ്ത്തി കോലി\nഅണ്ടർ 19 ലോകകപ്പ്: ഫൈനലിൽ കാലിടറി ഇന്ത്യ, പൊരുതുന്നു; BANU19 97/5 (22.0) ലൈവ്\nരണ്ടാം മത്സരം ജയിക്കണം... ഈ രണ്ട് താരങ്ങളെ കളിപ്പിച്ചേ മതിയാകൂ; ഹർഭജൻ സിംഗ്\nഅണ്ടർ 19 ലോകകപ്പ്: യശസ്വി ജെയ്‌സ്വാളിന് സെഞ്ചുറി, പാക്കിസ്ഥാനെതിരെ തകർപ്പൻ ജയവുമായി ഇന്ത്യ ഫൈനലിൽ\nആവേശോജ്വലമായ ഫൈനൽ പോരാട്ടത്തിൽ ബംഗ്ലാദേശിന് അണ്ടർ 19 ലോകകപ്പ് കിരീടം


നിലംപതിച്ചു നിഫ്റ്റി, കെെത്താങ്ങായി ബാങ്ക് നിഫ്റ്റി- പോസ്റ്റ്മാർക്കറ്റ് റിപ്പോർട്ട് - marketfeed Malayalam\nWritten by Amal Akshy Posted on January 28, 2021 January 28, 2021 Less than0min read\nപ്രധാന സപ്പോർട്ടുകൾ എല്ലാം തന്നെ തകർത്തു കൊണ്ടുള്ള നിഫ്റ്റിയുടെ പതനം ഇന്നും തുടർന്നു. 13,836 ൽ വ്യാപാരം ആരംഭിച്ച സൂചിക 13800ൽ സപ്പോർട്ട് എടുത്തിരുന്നുവെങ്കിലും പിന്നീട് താഴേക്ക് വീണു. തുടർന്ന് കഴിഞ്ഞ ദിവസത്തേക്കാൾ 150 പോയിന്റ് താഴെയായി 13,817 ൽ സൂചിക വ്യാപാരം അവസാനിപ്പിച്ചു.\nനിഫ്റ്റിക്ക് വിരുദ്ധമായി വിപണിയെ ഞെട്ടിച്ചുകൊണ്ടുള്ള മുന്നേറ്റമാണ് ബാങ്ക് നിഫ്റ്റി കാഴ്ചവച്ചത്. ഗ്യാപ്പ് ഡൗണിൽ തുറക്കപെട്ട് താഴേക്ക് വീണ സൂചിക ആക്സിസ് ബാങ്കിന്റെ ഫലം പുറത്തുവന്നതിന് പിന്നാലെ കുതിച്ചുകയറി. മൂന്ന് മണിവരെ 30000 എന്ന നിലയിൽ ചവുട്ടി നിന്നിരുന്ന ബാങ്ക് നിഫ്റ്റി നിമിഷം നേരം കൊണ്ട് നേട്ടം കെെവരിച്ചു. കഴിഞ്ഞ ദിവസത്തേക്കാൾ 73 പോയിന്റ് മുകളിലായി 30,358 എന്ന നിലയിൽ സൂചിക വ്യാപാരം അവസാനിപ്പിച്ചു.\nപ്രതിവർഷ ലാഭത്തിൽ 36 ശതമാനം ഇടിവ് രേഖപ്പെടുത്തിയതിന് പിന്നാലെ ആക്സിസ് ബാങ്കിന്റെ ഓഹരികൾ ഇന്ന്6ശതമാനം ഉയർച്ച നേടി. അതേസമയം ബാങ്കിന്റെ Net Interest Income 14 ശതമാനം ഉയർന്നു. ഇത് ദീർഘകാല നിക്ഷേപത്തിന് പറ്റിയ സമയമാണെന്ന് ചിലർ അഭിപ്രായപ്പെടുന്നു.\nമറ്റു ബാങ്കിംഗ് ഓഹരികളായ SBIN,ICICI Bank തുടങ്ങിയവയും ഇന്ന് ലാഭത്തിലാണ് വ്യാപാരം അവസാനിപ്പിച്ചത്.\nബജറ്റിന് പ്രഖ്യാപനം നടക്കാനിരിക്കെ എനർജി ഓഹരികളായ IOC, BPCL, ONGC, GAIL എന്നിവ നിഫ്റ്റിയുടെ ടോപ്പ് ഗെയിനേസ് പട്ടികയിൽ ഇടംപിടിച്ചു. അതേസമയം മുകളിലേക്ക് കയറാൻ ശ്രമം നടത്തിയെങ്കിലും Reliance ഇന്നും ഒരു ശതമാനം താഴേക്ക് വീണു.\nകഴിഞ്ഞ ദിവസം നേട്ടം കെെവരിച്ചിരുന്ന FMCG ഓഹരികൾ ഇന്ന് താഴേക്ക് പതിച്ചു. Hindustan Unilever 3.8 ശതമാനവും ITC 1.2 ശതമാനവുമാണ് താഴേക്ക് പതിച്ചത്.\nസമാനമായി ഐടി ഓഹരികളും കഴിഞ്ഞ ദിവസത്തെ കുതിപ്പിനു ശേഷം ഇന്ന് താഴേക്ക് വീണു. Wipro, HCLTech, TCS എന്നിവ top-losers പട്ടികയിലേക്ക് തള്ളപെട്ടു.\nമാരുതിയുടെ പ്രതിവർഷ അറ്റാദായം 24 ശതമാനം ഉയർന്ന് 1941 കോടി രൂപയായി. വരുമാനം 13 ശതമാനം ഉയർന്നു. കമ്പനി ഇന്ത്യയിൽ നിരവധി കാറുകൾ വിൽക്കുകയും വിദേശത്തേക്ക് കയറ്റി അയക്കുകയും ചെയ്തതായി കണക്കുകൾ സൂചിപ്പിക്കുന്നു. അതേസമയം ശക്തമായ ലാഭമെടുപ്പിനെ തുടർന്ന് മാരുതിയുടെ ഓഹരി വില 3.6 ശതമാനം ഇടിഞ്ഞു.\nപ്രതിവർഷ അറ്റാദായം 271 ശതമാനം ഉയർന്ന് 272.8 കോടി രൂപയായതിനെ തുടർന്ന് Laurus Labs ന്റെ ഓഹരി വില കുതിച്ചുയർന്നു.\nനിഫ്റ്റിയിൽ തുടർച്ചയായ5ദിവസമായി നഷ്ടം മാത്രമാണ് കണ്ട് വരുന്നത്. ബാങ്ക് നിഫ്റ്റി 30000ന് മുകളിലും നിഫ്റ്റി 13,800ന് മുകളിലും സമാനമായി തുടരുകയാണ്. ഇത് ഒരു തിരിച്ചുകയറ്റത്തിനുള്ള സൂചനയും പ്രതീക്ഷയും നൽകുന്നുവെങ്കിലും വിപണിയിൽ ഇപ്പോഴും ആശയകുഴപ്പം നിലനിൽക്കുന്നുണ്ട്.\nനമ്മുക്ക് കാത്തിരിക്കാം എങ്ങനയാണ് ആഗോള വിപണികൾ ഇന്ന് രാത്രി വ്യാപാരം നടത്തുകയെന്ന്. ആഗോള വിണികൾ എല്ലാം തന്നെ ചോരയിൽ മുങ്ങി നിൽക്കുന്ന സ്ഥിതി അത്രശുഭകരമല്ല. വിദേശ നിക്ഷേപ സ്ഥാപനങ്ങൾ( FIIs) വീണ്ടും വിണിയിൽ പണം നിക്ഷേപിക്കുമ്പോൾ തീർച്ചയായും ഒരു കുതിച്ചുകയറ്റം പ്രതീക്ഷിക്കാം. എന്നാൽ ആഗോള വിപണിയിലുള്ള ഈ അസ്ഥിരത മാറിയാൽ മാത്രമെ ഇത് സംഭവിക്കുകയുള്ളു.\nമ്യൂച്വൽ ഫണ്ട് സ്കീമുകളിൽ നിന്ന് റിയൽ എസ്റ്റേറ്റിലേക്ക്\nനിക്ഷേപം നടത്തുന്നതിനായി ചില്ലറ വ്യാപാരികൾ വൻതോതിൽ പണം പിൻവലിക്കുന്നതിനാലാണ് ആഭ്യന്തര നിക്ഷേപ സ്ഥാപനങ്ങൾ (DIIs) ഓഹരികൾ വിറ്റയിച്ചത്. എപ്പോൾ വേണമെങ്കിലും ഇവർ ഇത് തിരികെ വാങ്ങാൻ തുടങ്ങിയേക്കാം.\nഅവസാന മണിക്കൂറുകളിൽ സ്വകാര്യ ബാങ്കിംഗ് ഓഹരികൾ താഴേക്ക് വീണു. അതേസമയം യുഎസിലെ ഗെയിം സ്റ്റോപ്പ് കൗണ്ടറിൽ സംഭവിച്ചത് നിങ്ങൾ അറിഞ്ഞുവെന്ന് പ്രതീക്ഷിക്കുന്നു. ഇത് ഇന്നത്തെ വിപണിയുടെ ഭാഗമല്ലെങ്കിലും രസകരമായ ഒരു വസ്തുതയാണ്.\nPrevious story :ചോരയിൽ മുങ്ങി ആഗോള വിപണികൾ, നിഫ്റ്റി 13800ൽ നിന്ന് കരകയറുമോ? - പ്രീമാർക്കറ്റ് റിപ്പോർട്ട്\nNext story :മാരുതി സുസുക്കിയുടെ അറ്റാദായം മൂന്നാം പാദത്തിൽ 24% വർദ്ധിച്ച് 1,941 കോടി രൂപയായി


ഹിന്ദു റിപ്പബ്ലിക്കിന്റെ ഏഴ് പതിറ്റാണ്ടുകള് - Expat Alive\nPosted by Editor | May 7, 2020 | Opinion\nഇന്ത്യ ലോകത്തിലെ ഏറ്റവും വലിയ ജനാധിപത്യ രാജ്യമായി ചിത്രീകരിക്കപ്പെട്ടിട്ടുണ്ടെങ്കിലും ന്യൂനപക്ഷങ്ങളുടെ കാര്യം വ്യത്യസ്തമാണ്. ഇന്ത്യൻ ഭരണഘടന കാലങ്ങളായി പ്രബുദ്ധമായ ഒരു രേഖയായി അവതരിപ്പിക്കപ്പെടുന്നു. “അത് പൗരന്മാർക്ക് തുല്യ പദവിയും അവസരവും ഉറപ്പാക്കുകയും ‘അധകൃത'(depressed) വിഭാഗക്കാരുടെ ഉന്നമനത്തിന് സഹായിക്കുകയും ചെയ്യുന്നു”.\nഹിന്ദുത്വ രാഷ്ട്രീയത്തിന്റെ സമീപ കാലത്തെ കുതിപ്പ് മതേതര ഭരണഘടനക്ക് ഭീക്ഷണിയാണ്. ‘Save the Constitution’ എന്നത് ബിജെപി വിരുദ്ധ ശക്തികളുടെ ആപ്തവാക്യമായി മാറി. എങ്കിലും മത ന്യൂനപക്ഷങ്ങളോട് വിവേചനം കാണിക്കുന്ന ചില നിബന്ധനകൾ ഭരണഘടനയിൽ അടങ്ങിയിട്ടുണ്ട്. കഴിഞ്ഞ ഏഴു പതിറ്റാണ്ടുകളായി ഈ ഭരണഘടന ന്യൂനപക്ഷങ്ങളെ, പ്രത്യേകിച്ച് 200 ദശലക്ഷത്തോളം വരുന്ന മുസ്‌ലിംകളെ രണ്ടാംകിട പൗരന്മാരായി തരംതാഴ്ത്താൻ സഹായങ്ങൾ ചെയ്തിട്ടുണ്ട്.\nഭരണഘടനാ നിർമാണ പ്രക്രിയയിൽ മുസ്‌ലിംകൾക്കിടയിലെ ദാരിദ്ര്യം, വിദ്യാഭ്യാസം, തൊഴിൽ, രാഷ്ട്രീയ പ്രാതിനിധ്യം തുടങ്ങിയവയെയും ന്യൂനപക്ഷങ്ങളെ സംബന്ധിക്കുന്ന മറ്റു പ്രശ്‌നങ്ങളെയും കുറിച്ചുള്ള ദീർഘവീക്ഷണത്തിന്റെ അഭാവം പ്രകടമാണ്. ‘ഭാരത’മെന്ന, സംസ്ഥാനങ്ങളുടെ ഈ യൂണിയനില് ന്യൂനപക്ഷങ്ങള്‍ക്ക് വേണ്ടത്ര പരിരക്ഷയില്ലായ്മയും, ഹിന്ദുവിന്റെയും പട്ടിക ജാതിയുടെയും പശുസംരക്ഷണത്തിന്റെയും നിര്‍വചനങ്ങളും ന്യൂനപക്ഷങ്ങളെ ബാധിക്കുന്ന പ്രധാന പ്രശ്‌നങ്ങളായിത്തീരുന്നു.\nആർട്ടിക്കിൾ 1 : ‘India, that is Bharath shall beaunion of states’.\n‘ഭാരതം’ എന്ന പദം ഹിന്ദു ഇന്ത്യയുടെ പുറന്തള്ളല് ചരിത്രത്തെയാണ് പ്രതിഫലിപ്പിക്കുന്നത്. ദേശീയവാദികള് ‘ഫെഡറേഷന്’ മുകളിലാണ് യൂണിയൻ(union) എന്ന പദം തെരഞ്ഞെടുത്തത്. ഹിന്ദുവോ മതേതരമോ ആയ ശക്തമായ കേന്ദ്രമായണത് കണക്കാപ്പെടുന്നത്. ഭാഷാപരവും വംശപരവുമായ നൂറോളം സമുദായങ്ങള് വസിക്കുന്ന, വിശാലമായ ഉപഭൂഖണ്ഡത്തിലെ ന്യൂനപക്ഷങ്ങൾക്ക് ‘ഫെഡറേഷൻ’ ഒരു പ്രധാനമായ ആവശ്യമായിരുന്നു. ഒരു ശക്തമായ കേന്ദ്രം ചെറിയ മത സമുദായങ്ങളെ അപ്രസക്തമാക്കുകയോ രാഷ്ട്രീയമായി ദുർബലമാക്കുകയോ ചെയ്യുന്നു. ദേശീയ ഹിന്ദു വോട്ട് ബാങ്കിൽ ആത്മവിശ്വാസമുള്ള കോൺഗ്രസിന് പ്രാദേശികാവശ്യങ്ങളെ എളുപ്പത്തിൽ നിഷ്ഫലമാക്കാൻ സാധിച്ചു. കാശ്മീരിന്റെയും വടക്ക് – കിഴക്കൻ സംസ്ഥാനകളുടെയും പഞ്ചാബിന്റെയും കാര്യത്തിൽ ഇത് ബോധ്യപ്പെട്ടതാണ്. ഭരണഘടന നിര്‍മാണസഭയിലെ സിഖ് അംഗമായ ഹുകും സിംഗ് ഇപ്രകാരം കുറ്റപ്പെടുത്തി :\n“ന്യൂനപക്ഷങ്ങൾ പൂർണമായും തിരസ്കരിക്കപ്പെടുകയും അവഗണിക്കപ്പെടുകയും ചെയ്തു.പ്രവിശ്യകളെ( Provincial Unite) നഗരസഭകളാക്കി (Municipal Board) ചുരുക്കി. ഭരണത്തെ എളുപ്പത്തിൽ ഫാഷിസ്റ്റ് രാഷ്ട്രമാക്കി വികസിപ്പിക്കാനുള്ള വ്യവസ്‌ഥ നമ്മുടെ ഭരണഘടനയിലുണ്ട്”.\nസുരക്ഷാ സംവിധാനങ്ങളുടെ(safe guard) അഭാവം\nഭരണഘടന നിര്‍മാണസഭ ഈ വിഷയത്തിൽ തർക്കിച്ചു. ഓഫീസുകളിലും സഭകളിലും പ്രത്യേകം വോട്ടർമാരും ആനുപാതിക പ്രാതിനിധ്യവും ചർച്ച ചെയ്തു. ബ്രിട്ടീഷ് കാലഘട്ടത്തിൽ മുസ്‌ലിം സ്ഥാനാർഥികളെ പ്രത്യേകം വോട്ടർമാരിലൂടെ തെരഞ്ഞെടുത്തിരുന്നു. വിഭജനാന്തരം ഒട്ടുമിക്ക കോൺഗ്രസ് അംഗങ്ങളും ഒരു തരത്തിലുമുള്ള സുരക്ഷാ സംവിധാനങ്ങൾ സ്വീകരിക്കാൻ വിസമ്മതിച്ചു.\nപ്രധാനമന്ത്രി ജവഹർലാൽ നെഹ്റു ആ കാലത്ത് ഇപ്രകാരം പറഞ്ഞിരുന്നു : ” ഒരു ചെറിയ കൂട്ടം അല്ലെങ്കിൽ ഒരു ന്യൂനപക്ഷം ലോകത്തോടും ഭൂരിപക്ഷത്തോടും ” ഞങ്ങൾ നിങ്ങളിൽ നിന്ന് വിട്ട് നിൽക്കാൻ ആഗ്രഹിക്കുന്നു, ഞങ്ങൾക്ക് നിങ്ങളെ വിശ്വാസമില്ല എന്നൊക്കെ പറയുന്നത് അവർക്ക് തന്നെ മോശമായ ഒരു കാര്യമാണ് “.\nആഭ്യന്തര മന്ത്രി സർദാർ പട്ടേൽ കുറച്ചുകൂടി വ്യക്തമായി പറഞ്ഞു : പാകിസ്ഥാൻ രൂപീകൃതമായപ്പോൾ ഇന്ത്യയുടെ മറ്റ് ഭാഗങ്ങളിൽ ദ്വി രാഷ്ട്രത്തെ കുറിച്ച് സംവദിക്കാൻ ശ്രമങ്ങളുണ്ടാകില്ല എന്നാണ് കരുതിയിരുന്നത്. മുസ്‌ലിംകൾക്ക് ഒന്നും അനുവദിക്കേണ്ടതില്ല എന്ന സഭയുടെ മനോഭാവം വ്യക്തമായിരുന്നു.\nഹസ്റത്ത് മോഹാനി (യുപി) ഹുസൈൻ ഇമാം (ബീഹാർ) മഹ്ബൂബ് അലി ബൈഗ് (മദ്രാസ്) എന്നിവരടങ്ങുന്ന പാർലമെന്റ് അംഗങ്ങൾ ആനുപാതിക പ്രാതിനിധ്യം ആവശ്യപ്പെട്ടു. ഇത് സംസ്ഥാനങ്ങളിലെ സ്വയാധികാരമുള്ള പ്രദേശങ്ങളിൽ നടന്നു വരുന്ന തെരഞ്ഞെടുപ്പ് സംവിധാനത്തിന് വിരുദ്ധമാണ്. ഈ രീതിയിൽ ചെറുതും പ്രാദേശികമായി ചിതറിയതുമായ സമുദായങ്ങൾക്ക് അവരുടെ പാർട്ടികളെ ഇരു സഭകളിലേക്കും തിരഞ്ഞെടുത്ത് എത്തിക്കാം.\nചെറുതും പ്രാദേശികമായി ചിതറി കിടക്കുന്നതുമായ മുസ്‌ലിം സമുദായങ്ങൾ ഒരു പ്രത്യേക പ്രദേശത്ത് വളരെ അപൂർവമായി മാത്രമേ ശക്തമായിരുന്നുള്ളൂ അതിനാൽ തന്നെ പ്രതിനിധികളെ തെരഞ്ഞെടുക്കാൻ കഴിയാതെ പോയി. ഗുജറാത്ത്, മധ്യപ്രദേശ്, രാജസ്ഥാൻ എന്നീ സംസ്ഥാനങ്ങളിലെ കാര്യം പ്രത്യേകം ആശങ്കയുളവാക്കുന്നതാണ്. അവിടങ്ങളിൽ ജനസംഖ്യയുടെ പത്ത് ശതമാനത്തോളം മുസ്‌ലിംകൾ ആയിരുന്നിട്ടും രാഷ്ട്രീയ പ്രാതിനിധ്യം ഏറെക്കുറെ പൂർണ്ണമായും നിഷേധിക്കപ്പെട്ടു. ഉത്തർ പ്രദേശ്, ബീഹാർ കർണാടക ഉൾപ്പെടെയുള്ള മറ്റ് സംസ്‌ഥാനങ്ങളിലും ഇതേ അവസ്ഥ തന്നെയാണ്.\nഇത്തരം പ്രശ്നങ്ങൾ മുന്നിൽ കണ്ടുകൊണ്ട് ഒരു പാട് മുസ്‌ലിംകൾ രാഷ്ട്രീയ പ്രാതിനിധ്യത്തിന് വേണ്ടി ആവശ്യമുന്നയിച്ചിരുന്നു. ഇതൊരു സാമുദായിക പ്രശ്‌നമല്ല, പക്ഷെ ഒരു രാഷ്ട്രീയ പ്രശ്നമാണെന്ന് മോഹാനി വാദിച്ചു. എല്ലാ മതങ്ങളെയും ഉൾകൊള്ളിച്ചു കൊണ്ട് ഒരു രാഷ്ട്രീയ പാർട്ടി രൂപീകരിക്കാൻ മോഹാനി മുസ്‌ലികളെ ഉപദേശിച്ചു. എന്നാൽ അത്തരം ദുർബല പാർട്ടികളുടെ അതിജീവനത്തിൽ അദ്ദേഹം അസ്വസ്ഥനായിരുന്നു. “ആനുപാതിക പ്രാതിനിധ്യത്തിന്റെ ഈ ആനുകൂല്യം പോലും അവർക്ക് അനുവദിച്ചില്ലെങ്കിൽ ഉത്തർപ്രദേശിലെ തെരഞ്ഞെടുപ്പിൽ 35% വോട്ട് നേടിയ സോഷ്യലിസ്റ്റ് പാർട്ടിയെ പോലെയുള്ള ഒരു പാർട്ടിക്ക് ഒറ്റ സീറ്റുപോലും കിട്ടില്ല” എന്ന് മോഹാനി പറഞ്ഞു. എന്നിട്ടും ആ നിർദേശം നിരസിക്കപ്പെട്ടു. കാരണം അത് ദുർബലമായ സഭകളിലേക്കും അസ്ഥിരമായ സർക്കാരിലേക്കും നയിക്കുകയും സങ്കീർണമായി തീരുകയും ചെയ്യും.\nനിയമസഭകളിലും പാർലമെന്റിലും മുസ്‌ലിംകൾ ചട്ടപ്രകാരമായ പ്രാതിനിധ്യം നേടിയില്ല. ഒരു മത സമൂഹത്തോട് വേർതിരിവ് കാണിക്കുന്നത് പ്രശ്നമില്ലാത്ത വിധം മതേതരത്വം എന്ന പ്രസിദ്ധമായ ആശയം ചില പ്രതീക്ഷകളെ ഇല്ലാതാക്കുന്നുണ്ട്. നമ്മുടെ ഭരണഘടന മതേതരമാണ്. അതിനാൽ തന്നെ ബോധപൂർവം അന്ധവുമാണ്. രാഷ്ട്രീയ പ്രാതിനിധ്യത്തിന് പുറമെ ഭരണം, സൈന്യം, പോലീസ്, അർദ്ധ സൈനികം തുടങ്ങിയ വിഭാഗങ്ങളിൽ മുസ്‌ലിംകൾ അദൃശ്യരാണ്. ഈ വകുപ്പുകളിൽ കഴിഞ്ഞ എഴുപത് വർഷമായി മറ്റു സമുദായങ്ങളുടെ സ്വാധീന ശക്തി പ്രകടമായി കാണാം. അതിന്റെ ഫലമായി ആയിരക്കണക്കിന് മുസ്‌ലിംകൾക്ക് ജീവൻ നഷ്ടപ്പെട്ടതും കാണാവുന്നതാണ്.\nഹിന്ദു, പട്ടികജാതി നിർവചനം\nഇന്ത്യൻ ഭരണഘടനയുടെ ആർട്ടിക്കിൾ 25 മതസ്വാതന്ത്ര്യം ഉറപ്പ് നൽകുന്നതിന് പുറമെ “ഹിന്ദു” സ്ഥാപനങ്ങൾക്കായി “സാമൂഹിക ക്ഷേമവും പരിഷ്‌കരണവും” ഏറ്റെടുക്കാൻ സർക്കാരിനോട് നിർദേശിക്കുന്നു. ഹിന്ദു എന്ന പദം സിഖ്, ജൈന, ബുദ്ധ സ്വത്വങ്ങൾ അവകാശപ്പെടുന്ന വ്യക്തികളെ ഉൾക്കൊള്ളുന്നതായി കണക്കാക്കപ്പെടുന്നു. ഇതിൽ മുസ്‌ലിംകളും ക്രിസ്ത്യാനികളും പുറത്താണ്. പ്രൊഫസർ പൃതാം സിംഗ് വാദിക്കുന്നത് ഇപ്രകാരമാണ് : “ഈ ആർട്ടിക്കിൾ 25 ന്റെ പിന്നിലുള്ള ‘അതിരുകവിഞ്ഞ ആശങ്ക’ ഹിന്ദുത്വത്തിൽ നിന്നുള്ള ദളിതരുടെ കൂട്ടാപ്പലായനം തടുക്കുക എന്നതായിരുന്നു”. ഹിന്ദുക്കളെ വിവേചനപരമായ അധികാര ശ്രേണിയിൽ വിഭജിക്കുന്ന പട്ടിക ജാതികളുടെ നിർവചനം ശ്രദ്ധിച്ചാൽ ഈ നിലപാട് വ്യക്തമാകും.\n1950 ലെ ഭരണഘടനാ ഉത്തരവിൽ പറയുന്നത് ഇങ്ങനെയാണ് : “ഹിന്ദു മതത്തിൽ നിന്ന് വ്യത്യസ്തമായ ഒരു മതം അവകാശപ്പെടുന്ന ഒരു വ്യക്തിയെ പട്ടികജാതി അംഗമായി കാണാൻ കഴിയില്ല”.\nമുസ്‌ലിംകളും ക്രിസ്ത്യാനികളും ഈ “ഹിന്ദു” അല്ലെങ്കിൽ “ഇൻഡിക്”(indic) എന്ന വിഭാഗത്തിൽ നിന്ന് പുറത്താണ്. ഇസ്‌ലാമും ക്രൈസ്തവതയും പോലെ തന്നെ സിഖ്-ബുദ്ധമതങ്ങളും ജാതി വിരുദ്ധവും സമത്വാധിഷ്ഠിതവുമായ ആശയങ്ങള് പേറുന്ന മതങ്ങളായിരിക്കെ ഈ തരംതിരിവ് യുക്തിരഹിതമാണ്. തലമുറകളായി ഹീനമായ തൊഴിലുകളിൽ ഏർപ്പെട്ടിരുന്ന ഭൂരഹിതരായ മുസ്‌ലിംജാതികള്‍ക്ക് എഴുപതിറ്റാണ്ടായി അടിയന്തര ആവശ്യമുള്ള ‘അധകൃതര്'(depressed) എന്ന പദവി നിഷേധിക്കുകയും കൂടുതൽ ദാരിദ്ര്യത്തിലേക്ക് തള്ളിവിടുകയും ചെയ്യുന്നു. കാരണം കേന്ദ്ര – സംസ്ഥാന തലങ്ങളിൽ നടക്കുന്ന ശാക്തീകരണ പരിപാടികളിൽ ഒന്നു പോലും അവരെ പിന്തുണക്കുന്നില്ല.\nപശു സംരക്ഷണത്തിന്റെ ഫലമായി സമീപ കാലത്ത് നിരവധി മുസ്‌ലിംകൾ ആൾകൂട്ട ആക്രമണത്തിന് ഇരയാവുകയും കൊല്ലപ്പെടുകയും ചെയ്‌തു. രക്തരൂക്ഷിതമായ ഇത്തരം സംഭവങ്ങൾക്ക് ഒരു നീണ്ട ചരിത്രമുണ്ട്. പത്തൊമ്പതാം നൂറ്റാണ്ടുമുതൽ ഇത് പഞ്ചാബിലും ഉത്തരേന്ത്യയിലും ജനകീയാടിത്തറ കൈ വരിച്ചു. 1893 ലെ ബക്രീദിലാണ് കിഴക്കൻ ഉത്തർ പ്രദേശിലും ബീഹാറിലുമായി മുസ്‌ലിംകൾക്കെതിരെ ആദ്യത്തെ അക്രമണം നടക്കുന്നത്. 1917 ൽ ബക്രീദ് ആക്രമണങ്ങൾ വളരെ വലിയ തോതിൽ സംഭവിച്ചു. ഉത്തർ പ്രദേശ് – ബീഹാർ അതിർത്തിയിലെ ഷഷദാബ് മേഖലയിൽ നൂറുകണക്കിന് ഗ്രാമങ്ങൾ ടാർഗറ്റ് ചെയ്യപ്പെട്ടു. 1920 കളിലാണ് ബക്രീദിലെ ഏറ്റവും രക്ത രൂക്ഷിതമായ സംഭവങ്ങളിലൊന്ന് നടക്കുന്നത്. 1946 ൽ നടന്ന ഏറ്റവും വലിയ ബക്രീദ് ആക്രമണത്തിൽ ബീഹാറിലെ രണ്ടായിരത്തോളം ഗ്രാമങ്ങൾ ആക്രമിക്കപ്പെടുകയും പതിനായിരത്തോളം മുസ്‌ലിംകൾ കൊല്ലപ്പെടുകയും ചെയ്‌തു. ബ്രിട്ടീഷ് ഭരണകൂടം പല അവസരങ്ങളിലും മുസ്‌ലിം ജീവൻ രക്ഷിക്കാൻ ശ്രമിച്ചിരുന്നുവെങ്കിലും പശു സംരക്ഷണ പ്രസ്ഥാനം ആ ഭരണത്തെ കൈ പിടിയിലൊതുക്കി. ഈ സാഹചര്യത്തിൽ പശുക്കളെയും “പശു കുട്ടികളെയും അറുക്കുന്നത് നിരോധിക്കുന്നതിന്” വേണ്ട നടപടികൾ ഭരണകൂടം സ്വീകരിക്കണമെന്ന് ഭരണഘടന പ്രഖ്യാപിക്കുന്നു.\nസഭയിലെ മുസ്‌ലിംകളും ഗോത്ര അംഗങ്ങളും ബീഫ് ഭക്ഷിക്കുന്ന സമുദായങ്ങളുടെ ഇതിനെ തുടർന്നുണ്ടാകുന്ന അനന്തരഫലങ്ങൾ മുന്നിൽ കണ്ടുകൊണ്ട് അതിനെ എതിർത്തുവെങ്കിലും വോട്ടെടുപ്പിലൂടെ അവരുടെ എതിർപ്പിനെ പരാചയപ്പെടുത്തി. ഒരു പാർലമെന്റ് അംഗം പശു സംരക്ഷണ നിയമം എന്ന നിർദേശം മുന്നോട്ട് വെച്ചപ്പോൾ ഇന്ത്യയുടെ ആദ്യത്തെ.പ്രധാനമന്ത്രിയായ ജവഹർലാൽ നെഹ്റു താൻ രാജിവെക്കുമെന്ന് ഭീഷണി മുഴക്കിയെങ്കിലും നിരവധി നിയമസഭകൾ പ്രസ്തുത നിയമം പാസാക്കിയപ്പോൾ അദ്ദേഹം രാജിവെച്ചില്ല എന്നതാണ് കൗതുകം. നെഹ്റുവും ഹിന്ദു നവോത്ഥാന പ്രചാരകരും സന്തുഷ്ടരാവുകയും ചെയ്തു.\nകോൺഗ്രസ് ഇക്കാലത്ത് ഉയർത്തുന്ന Save the Constitution എന്ന മുദ്രാവാക്യം മുസ്‌ലിം വോട്ടുകൾ കിട്ടാൻ വേണ്ടിയാണ്. ബിജെപി കൂടുതൽ അക്രണാത്മകമായി തന്നെ മുസ്‌ലിം വിരുദ്ധരാണെന്നതും വ്യക്തമായ ഹിന്ദു ചിഹ്നങ്ങൾ കൂടുതൽ ഉപയോഗിക്കുന്നു എന്നതും ശരിയായിരിക്കെ ഈ മുദ്രാവാക്യം മുസ്‌ലിം വിരുദ്ധ ഭരണഘടനാ മാറ്റങ്ങൾക്ക് എത്ര മാത്രം കാരണമാകുമെന്ന് ആരും ഗൗരവത്തിൽ ചിന്തിച്ചിട്ടില്ല.\nഇന്ത്യയിലെ വളർന്നു വരുന്ന ഹിന്ദു രാജിൽ നമുക്ക് നഷ്ടപ്പെടുന്ന ഭരണഘടനയിൽ മുസ്‌ലിംകൾക്ക് എന്ത് പ്രത്യേക അവകാശങ്ങളാണ് ഉള്ളത്. ഭരണത്തിലും രാഷ്ട്രീയത്തിലും നമുക്ക് സാധ്യമായ പങ്ക് ഏറ്റവും താഴ്ന്ന നിലയിലാണ്. വഖ്ഫ് ഭൂമി പിടിച്ചെടുക്കുക, മുസ്‌ലിംകൾ പൗരന്മാരല്ലെന്ന് പ്രഖ്യാപിക്കുക തുടങ്ങിയ മുസ്‌ലിം വിരുദ്ധമായ നീക്കങ്ങൾ അന്താരാഷ്ട്ര തലത്തിൽ പ്രതിഷേധങ്ങള്‍ക്കും ദേശ വ്യാപകമായി മുസ്‌ലിം പ്രതികരണങ്ങൾക്കും കാരണമായി.\nനമുക്ക് ചിലപ്പോൾ ചില സഹായ ധനങ്ങളൊ, ചില സ്ഥാപനങ്ങളുടെ ന്യൂനപക്ഷ പദവിയോ നഷ്ടപ്പെട്ടേക്കാം. ഹിന്ദുത്വ ശക്തികൾക്ക് അരക്ഷിതാവസ്ഥയായതിനാൽ ഇന്ത്യയെ ഹിന്ദു രാഷ്ട്രമാക്കി മാറ്റണമെന്നാണ് അവർ സ്ഥിരമായി സംസാരിച്ചു കൊണ്ടിരിക്കുന്നത്. ഭരണഘടനയെ നിഷ്പക്ഷമായി നോക്കി കാണാനും അതിനെ പ്രതിരോധിക്കുന്നതിൽ നിന്ന് മുസ്‌ലിംകളെ ഭയപ്പെടുത്തലുമാണ് ഇതിലൂടെ ഉദ്ദേശിക്കപ്പെടുന്നത്. എങ്കിലും തങ്ങളുടെ അവസ്ഥ മെച്ചപ്പെടുന്നതിന് അവർ ചില ഭേദഗതികള് തേടണം. ‘ഹിന്ദു രാഷ്ട്ര’ത്തിന്റെ ഈ ഭൂതം മുസ്‌ലിംകളെ ഭയപ്പെടുത്താനും സുസ്ഥിരവും ജനാധിപത്യപരവുമായ ഹിന്ദു ഇന്ത്യയിൽ അവരുടെ വിധേയത്വം ഉറപ്പു വരുത്തുവാൻ കോൺഗ്രസിനെ സഹായിക്കുകയും ചെയ്യുന്നു.\nവിവർത്തനം : മുഷ്താഖ് ഫസൽ\nPreviousതൊഴിലാളി ദിനത്തില് അംബേദ്കറെ സ്മരിക്കേണ്ടതെന്തു കൊണ്ട്\nNextഅംബേദ്ക്കറും നവഹിന്ദുത്വ രാഷ്ട്രീയവും: രാം പുനിയാനിയെ വായിക്കുമ്പോൾ\nഅബ്ദുല് ഫത്താഹ് (വിജയകുമാര്): വായനയിലുടെയും ചിന്തയിലൂടെയും ഇസ്ലാമിലെത്തിയ മനുഷ്യസ്‌നേഹി\n“ഇന്ത്യയില് ഇസ്ലാം പ്രചരിച്ചത് വാളുകൊണ്ടല്ല” ഇസ്ലാമിനെക്കുറിച്ച് ചന്ദ്രശേഖര് ആസാദ്


കാര് അപകടത്തില് അനാഥനായ ബാലന് സൗദി നടന് ആഡംബര കാര് സമ്മാനമായി നല്‍കി. – Pravasi Corner\nകാര് അപകടത്തില് അനാഥനായ ബാലന് സൗദി നടന് ആഡംബര കാര് സമ്മാനമായി നല്‍കി.\nസൗദി അറേബ്യ: കാര് അപകടത്തില് പെട്ട് അനാഥനായി ആശുപത്രിയില് കഴിയുന്ന സൗദി ബാലന് പ്രമുഖ സൗദി നടന് തന്റെ ബെന്റ്ലി കാര് സമ്മാനമായി നല്‍കി.\nആശുപത്രിയില് വെച്ചാണ് നടനായ ഫയെസ് അല് മാലിക്കി കാര് അപകടത്തില് പെട്ട് മാതാപിതാക്കളെയും രണ്ടു സഹോദരിമാരെയും നഷ്ടപ്പെട്ട് ആശുപത്രിയില് കഴിയുന്ന യൂസഫ് അല് അന്‍സാരി എന്ന ബാലനെ കുറിച്ച് അറിയുന്നത്. ഉടനെ ബാലനെ സന്ദര്‍ശിക്കാന് ഫയെസ് തീരുമാനിക്കുകയായിരുന്നു.\nആശുപത്രിയില് വെച്ച് യൂസഫിനെ കണ്ടു രോഗവിവരം അന്വേഷിച്ച നടന് യൂസഫിന് എന്തെങ്കിലും ആവശ്യമുണ്ടോ എന്ന് ആരാഞ്ഞു. ഫയെസിന്റെ ബെന്റ്ലി കാര് തനിക്ക് തരുമോ എന്നായിരുന്നു തമാശ രൂപത്തില് യൂസഫിന്റെ ചോദ്യം. ഉടനെ അക്കാര്യം ഗൌരവമായെടുത്ത നടന് അത് യൂസഫിന് നല്‍കാന് സമ്മതിക്കുകയായിരുന്നു.\nകാര്യം ഗൌരവമായത്തോടെ താന് തമാശ രൂപത്തില് ചോദിച്ചതാണെന്നും തനിക്ക് കാര് വേണ്ടെന്നും യൂസഫ് പറഞ്ഞെങ്കിലും കാര് നല്കുമെന്നു താന് ഉറച്ച നിലപാടെടുത്തു കഴിഞ്ഞെന്നും കാര് സ്വീകരിച്ചേ തീരൂ എന്നും ഫയെസ് അറിയിച്ചു. തനിക്ക് ഉദാരനായൊരു വ്യക്തി നല്‍കിയതാണ് ഈ കാറെന്നും അത് താങ്കള്‍ക്കു നല്‍കാന് സന്തോഷമേ ഉള്ളൂവെന്നും താങ്കളുടെ പുഞ്ചിരി കാണുന്നതിലാണ്തനിക്ക് സന്തോഷമെന്നും ഫയെസ് യൂസഫിനോട് പറഞ്ഞു.\nസൗദിയിലെ ബിസിനസ് പ്രമുഖന് അല് വലീദ് ബിന് തലാല് രാജകുമാരന് ഫയെസിനു സമ്മാനമായി നല്‍കിയ ബെന്റ്ലി കാറിനു എട്ടു ലക്ഷം സൗദി റിയാല് വില വരും.


ഛായാഗ്രഹകനും സംവിധായകനുമായ കെ വി ആനന്ദ് അന്തരിച്ചു. | Vision News\nഛായാഗ്രഹകനും സംവിധായകനുമായ കെ വി ആനന്ദ് അന്തരിച്ചു.\nഛായാഗ്രഹകനും സംവിധായകനുമായ കെ വി ആനന്ദ് (54) ചെന്നൈയില് അന്തരിച്ചു. കൊവിഡ് ബാധിച്ച് ചികിത്സയിലിരിക്കെ ഹൃദയാഘാതത്തെ തുടര്‍ന്ന് ഇന്ന് പുലര്‍ച്ചെ3മണിക്ക് ചെന്നൈയിലെ സ്വകാര്യ ആശുപത്രിയിലായിരുന്നു അന്ത്യം.\nതേന്‍മാവിന് കൊമ്പത്ത്’ എന്ന ചിത്രത്തിന്റെ ഛായാഗ്രഹണത്തിന് ദേശീയ അവാര്‍ഡ് നേടി. മിന്നാരം, ചന്ദ്രലേഖ എന്നീ പ്രിയദര്‍ശന് ചിത്രങ്ങളുടെ ചായാഗ്രാഹകനായിരുന്നു. തമിഴിലെ7സൂപ്പര് ഹിറ്റ് ചിത്രങ്ങളുടെ സംവിധായകന് ആണ്. അയന്, കോ, മാട്രാന്, കവന് തുടങ്ങിയ സൂപ്പര് ഹിറ്റ് ചിത്രങ്ങളുടെ സംവിധായകന് ആയിരുന്നു.\nമലയാളം, തമിഴ്, ഹിന്ദി, തെലുങ്ക് സിനിമകള്‍ക്ക് ക്യാമറ ചലിപ്പിച്ചു._ _രജനീകാന്തിന്റെ സൂപ്പര് ഹിറ്റ് ചിത്രമായ ശിവജിയുടെ ക്യാമറാമാന് ആയിരുന്നു. ‘തിരുടാ തിരുടാ’ എന്ന മണിരത്‌നം ചിത്രത്തിലെ ഗാന ചിത്രീകരണം ലോകശ്രദ്ധയാകര്‍ഷിച്ചു. ഹിന്ദി ചിത്രങ്ങളായ ജോഷ്, കാക്കി, നായക് എന്നിവയുടെ ക്യാമറാമാന് ആണ്.


സംസ്ഥാനത്ത് കൊവിഡ് ബാധിതരുടെ എണ്ണം ഉയരുന്നു; ഇന്ന് 722 പേർക്ക് രോഗം, രണ്ട് മരണം\nWed Aug 05 2020 13:11:38 GMT+0530 (India Standard Time)\n481 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 34 പേരുടെ രോഗ ഉറവിടം സംബന്ധിച്ച് വ്യക്തയില്ല. 12 ആരോഗ്യപ്രവർത്തകർ ,5ബിഎസ്എഫ് ജവാന്മാർ ,3ഐടിബിപി ജീവനക്കാർ എന്നിവർക്കും രോഗം സ്ഥിരീകരിച്ചു.\nSDR16 July 2020 12:45 PM GMT\nതിരുവനന്തപുരം: സംസ്ഥാനത്ത് സമ്പർക്കത്തിലൂടെയുള്ള കൊവിഡ് രോഗബാധിതരുടെ എണ്ണം ക്രമാതീതമായി ഉയരുന്നു. ഇന്ന് 722 പേർക്ക് കൊവിഡ് സ്ഥിരീകരിച്ചതായി മുഖ്യമന്ത്രി പിണറായി വിജയൻ വാർത്താസമ്മേളനത്തിൽ അറിയിച്ചു. ഇതേവരെ രോഗം സ്ഥിരീകരിച്ചവർ 10275 ആയി. ഇന്ന് രണ്ട് മരണമുണ്ടായി. തൃശൂർ ജില്ലയിലെ തമ്പുരാൻപടി സ്വദേശി അജീഷ് (39), കണ്ണൂർ ജില്ലയിൽ മുഹമ്മദ് സലിഹ് (25) എന്നിവരാണ് മരിച്ചത്.\nഇന്ന് രോഗം ബാധിച്ചവരിൽ 157 പേർ വിദേശത്ത് നിന്നും വന്നവരാണ്. 62 പേർ മറ്റ് സംസ്ഥാനങ്ങളിൽ നിന്നും എത്തിയതാണ്. 481 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 34 പേരുടെ രോഗ ഉറവിടം സംബന്ധിച്ച് വ്യക്തയില്ല. തിരുവനന്തപുരം ജില്ലയിലെ 317 പേര്‍ക്കും, എറണാകുളം ജില്ലയിലെ 50 പേര്‍ക്കും, കൊല്ലം ജില്ലയിലെ 24 പേര്‍ക്കും, പത്തനംതിട്ട ജില്ലയിലെ 20 പേര്‍ക്കും, ഇടുക്കി ജില്ലയിലെ 13 പേര്‍ക്കും, കാസര്‍ഗോഡ് ജില്ലയിലെ 11 പേര്‍ക്കും, തൃശൂര്, കോഴിക്കോട്, കണ്ണൂര് ജില്ലകളിലെ 8 പേര്‍ക്ക് വീതവും, അലപ്പുഴ, കോട്ടയം ജില്ലകളിലെ7പേര്‍ക്ക് വീതവും, മലപ്പുറം ജില്ലയിലെ6പേര്‍ക്കും, പാലക്കാട് ജില്ലയിലെ2പേര്‍ക്കുമാണ് സമ്പര്‍ക്കത്തിലൂടെ രോഗം ബാധിച്ചത്.\n12 ആരോഗ്യ പ്രവര്‍ത്തകര്‍ക്കും രോഗം ബാധിച്ചു. തിരുവനന്തപുരം ജില്ലയിലെ അഞ്ചും, കോട്ടയം മലപ്പുറം ജില്ലകളിലെ രണ്ട് വീതവും കൊല്ലം, പത്തനംതിട്ട, എറണാകുളം ജില്ലകളിലെ ഒന്ന് വീതവും ആരോഗ്യ പ്രവര്‍ത്തകര്‍ക്കാണ് രോഗം സ്ഥിരീകരിച്ചത്. ഇതുകൂടാതെ തൃശൂര് ജില്ലയിലെ മൂന്നും കോഴിക്കോട് ജില്ലയിലെ രണ്ടും ബി.എസ്.എഫ്. ജവാന്‍മാര്‍ക്കും ആലപ്പുഴ ജില്ലയിലെ3ഐ.ടി.ബി.പി.ക്കാര്‍ക്കും രോഗം ബാധിച്ചു. 228 പേർ രോഗമുക്തി നേടി.\nതിരുവനന്തപുരം 339, എറണാകുളം 57, കൊല്ലം 42, മലപ്പുറം 42, പത്തനംതിട്ട 39, കോഴിക്കോട് 33, തൃശൂർ 32, ഇടുക്കി 26, പാലക്കാട് 25, കണ്ണൂർ 23, ആലപ്പുഴ 20, കാസർകോഡ് 18, വയനാട് 13, കോട്ടയം 13 എന്നിങ്ങനെയാണ് രോഗം സ്ഥിരീകരിച്ചവരുടെ ജില്ല തിരിച്ചുള്ള കണക്കുകൾ.\nതിരുവനന്തപുരം 1, കൊല്ലം 17, പത്തനംതിട്ട 18, ആലപ്പുഴ 13, കോട്ടയം 7. ഇടുക്കി 6. എറണാകുളം 7, തൃശൂർ 8 , പാലക്കാട് 72, മലപ്പുറം 37 കോഴിക്കോട് 10 വയനാട് 1. കണ്ണൂർ 8, കാസർകോട് 23 എന്നിങ്ങനെയാണ് രോഗമുക്തി നേടിയവരുടെ കണക്കുകൾ.\nകഴിഞ്ഞ 24 മണിക്കൂറിനിടെ 16,052 സാംപിളുകൾ പരിശോധിച്ചു. 1,83900 പേരാണ് നിരീക്ഷണത്തിലുള്ളത്. 5432 പേർ ആശുപത്രികളിൽ നിരീക്ഷണത്തിൽ. 804 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്. നിലവിൽ 5372 പേരാണ് നിലവിൽ ചികിത്സയിലുള്ളത്. ആകെ 2,68,128 സാംപിളുകളാണ് പരിശോധനയ്ക്കായി അയച്ചത് ഇതിൽ 7797 സാംപിളുകളുടെ ഫലം വരാനുണ്ട്.\nഇന്ന് 35 പുതിയ ഹോട്ട് സ്‌പോട്ടുകളാണുള്ളത്. ഇടുക്കി ജില്ലയിലെ ചിന്നക്കനാല് (കണ്ടൈന്‍മെന്റ് സോണ്: വാര്‍ഡ് 3, 10), കാഞ്ഞിയാര് (11, 12), അയ്യപ്പന്‍കോവില് (1, 2, 3), ഉപ്പുതറ (1, 6, 7), ഉടുമ്പന്‍ചോല (2, 3), കോടിക്കുളം (1, 13), ബൈസന്‍വാലി (8), പീരുമേട് (13), സേനാപതി (9), കൊല്ലം ജില്ലയിലെ അഞ്ചല് (എല്ലാ വാര്‍ഡുകളും), അലയമണ് (എല്ലാ വാര്‍ഡുകളും), ഏരൂര് (എല്ലാ വാര്‍ഡുകളും), എടമുളയ്ക്കല് (5, 6, 7, 8, 9), ഇളമാട് (എല്ലാ വാര്‍ഡുകളും), വെളിനല്ലൂര് (5 , 6, 16), തിരുവനന്തപുരം ജില്ലയിലെ കുന്നത്തുകാല് (എല്ലാ വാര്‍ഡുകളും), കുളത്തൂര് (9, 10, 11, 12, 13, 14), പൂവാര് (7, 8, 9, 10, 11, 12), പെരുങ്കടവിള (3, 4, 6, 7, 11, 13), പാലക്കാട് ജില്ലയിലെ പെരിങ്ങോട്ടുകുറിശ്ശി (4, 5, 7), അകത്തേത്തറ (11), പുതുപരിയാരം (8), കുമരംപ്പുത്തൂര് (16), കണ്ണൂര് ജില്ലയിലെ അഴീക്കോട് (15, 18), ഉള്ളിക്കല് (16), കൊളച്ചേരി (10), കോട്ടയം ജില്ലയിലെ കടുത്തുരുത്തി (16), ഉദ്യാനപുരം (16), കാസര്‍ഗോഡ് ജില്ലയിലെ ചെറുവത്തൂര് (17), കാറഡുക്ക (5, 9), ആലപ്പുഴ ജില്ലയിലെ തൃക്കുന്നപ്പുഴ (7, 8, 9, 10), കൃഷ്ണപുരം (1, 2, 3), തൃശൂര് ജില്ലയിലെ കടങ്ങോട് (4, 5), പത്തനംതിട്ട ജില്ലയിലെ മൈലപ്ര (9), എറണാകുളം ജില്ലയിലെ പല്ലാരിമംഗലം (9) എന്നിവയാണ് പുതിയ ഹോട്ട് സ്‌പോട്ടുകള്.\nഅതേസമയം5പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കിയിട്ടുണ്ട്. കാസര്‍ഗോഡ് ജില്ലയിലെ പടന്ന (കണ്ടൈന്‍മെന്റ് സോണ്: 12), കാഞ്ഞങ്ങാട് മുന്‍സിപ്പാലിറ്റി (11, 18, 37, 43), കയ്യൂര്-ചീമേനി (11), ബേഡഡുക്ക (3), എറണാകുളം ജില്ലയിലെ കല്ലൂര്‍ക്കാട് (6) എന്നീ പ്രദേശങ്ങളെയാണ് കണ്ടൈന്‍മെന്റ് സോണില് നിന്നും ഒഴിവാക്കിയത്. നിലവില് ആകെ 271 ഹോട്ട് സ്‌പോട്ടുകളാണ് ഉള്ളത്.


Virender Sehwag: ഒരവസരം കൊടുത്താല് അവന് കൊറോണക്കുള്ള വാക്‌സിന് വരെ കണ്ടെത്തും! രാജസ്ഥാന് താരത്തെ പ്രശംസിച്ച് സെവാഗ് - rahul tewatia could make coronavirus vaccine says virender sehwag | Samayam Malayalam\nrahul tewatia could make coronavirus vaccine says virender sehwag\nഒരവസരം കൊടുത്താല് അവന് കൊറോണക്കുള്ള വാക്‌സിന് വരെ കണ്ടെത്തും! രാജസ്ഥാന് താരത്തെ പ്രശംസിച്ച് സെവാഗ്\nSamayam Desk | Samayam Malayalam | Updated: 18 Oct 2020, 06:36:00 PM\nരാഹുല് തെവാടിയ രാജസ്ഥാന് റോയല്‍സിന്റെ ഏറ്റവം താരമൂല്യമുള്ള പ്ലെയറായി മാറിയിരിക്കുന്നു. ബാംഗ്ലൂരിനോട് ടീം തോറ്റപ്പോഴും തെവാടിയയുടെ പ്രകടനം വേറിട്ട് നിന്നു. സെവാഗ് തന്റെ ഇഷ്ടതാരത്തെ കുറിച്ച് പറഞ്ഞത് ശ്രദ്ധേയമായി....\nഒരവസരം കൊടുത്താല് അവന് കൊറോണക്കുള്ള വാക്‌സിന് വരെ കണ്ടെത്തും! രാജസ്ഥാന് താരത്തെ പ്രശംസിച്ച് സെവാഗ്\nദുബായ്: രാജസ്ഥാന് റോയല്‍സിന്റെ ആള് റൗണ്ടര് രാഹുല് തെവാടിയയുടെ വലിയ ആരാധകനാണ് മുന് ഇന്ത്യന് താരം വിരേന്ദര് സെവാഗ്. അവസരങ്ങള്‍ക്കായി കാത്തിരിക്കുകയല്ല, ലഭിക്കുന്ന അവസരങ്ങള് ഏറ്റവും ഫലപ്രദമായി ഉപയോഗിക്കുകയാണ് തെവാടിയ. ഐ പി എല് സീസണില് സഞ്ജു സാംസണിന്റെ വെടിക്കെട്ട് ബാറ്റിംഗ് പ്രകടനമായിരുന്നു ആദ്യ ഘട്ടത്തില് രാജസ്ഥാന് റോയല്‍സിന് ആരാധകരെ സൃഷ്ടിച്ചത്.\nസഞ്ജു തുടരെ പരാജയപ്പെടുകയും, നിര്‍ണായക പ്രകടനങ്ങള് കാഴ്ചവെച്ച് രാഹുല് തെവാടിയ മികവറിയിക്കുകയും ചെയ്തതോടെ സീന് മാറി. ഇപ്പോള് രാജസ്ഥാന് റോയല്‍സ് എന്ന് പറഞ്ഞാല് രാഹുല് തെവാടിയ കളിക്കുന്ന ടീമാണ്!\nവിരേന്ദര് സെവാഗ് തെവാടിയയെ പ്രശംസിച്ചതാണ് ഇപ്പോള് വൈറലായിരിക്കുന്നത്. തെവാടിയക്ക് അവസരം കൊടുത്താല്, കൊറോണ വൈറസിനുള്ള വാക്‌സിന് വരെ അയാള് കണ്ടെത്തും, അയാളുടെ സമയമാണിത് - സെവാഗ് സോഷ്യല് മീഡിയയില് കുറിച്ചിട്ട വാക്കുകള്.\nബാറ്റിംഗിലും ബൗളിംഗിലും ഫീല്‍ഡിംഗിലും ഒരു പോലെ തെവാടിയ തിളങ്ങുന്നു. ബാംഗ്ലൂരിനെതിരെ ക്യാപ്റ്റന് വിരാട് കോലിയെ പുറത്താക്കാന് ബൗണ്ടറിക്കരികില് നിന്നെടുത്ത ക്യാച്ച് ശ്രദ്ധിക്കപ്പെടുന്നതായി. ആറാമനായിട്ടാണ് ബാംഗ്ലൂരിനെതിരെ ക്രീസിലെത്തിയത്. പതിനൊന്ന് പന്തുകള് നേരിട്ട തെവാടിയ 19 റണ്‍സുമായി പുറത്താകാതെ നിന്നു. പന്തെടുത്തപ്പോള്, നാല് ഓവറില് 30 റണ്‍സിന് ഒരു വിക്കറ്റ് വീഴ്ത്തി. തെവാടിയ മികച്ച പ്രകടനം പുറത്തെടുത്തെങ്കിലും ടീമിന്റെ വിജയം ഉറപ്പാക്കാന് സാധിച്ചില്ല.\nബാംഗ്ലൂരിനായി എബിഡിവില്ലേഴ്‌സ് 22 പന്തുകളില് 55 റണ്‍സടിച്ചതാണ് മത്സരം രാജസ്ഥാന്റെ കൈകളില് നിന്ന് നഷ്ടമാക്കിയത്. ആറ് സിക്‌സറുകളാണ് ഡിവില്ലേഴ്‌സ് പറപ്പിച്ചത്. കോലി 43 റണ്‍സെടുത്തതും നിര്‍ണായകമായി. തോല്‍വിയിലും തെവാടിയ മികച്ചു നിന്ന് എന്നാണ് സെവാഗിന്റെ നിരീക്ഷണം.\nചെന്നൈക്ക് ഇനിയും പ്ലേ ഓഫിലെത്താം; ഇതാ ആ സാധ്യതകള്, നാളെ രാജസ്ഥാനെതിരെ നിര്‍ണായകം! ആര്‍ട്ടിക്കിള് ഷോ\nവിരേന്ദര് സെവാഗ് രാഹുല് തെവാടിയ കൊറോണ വൈറസ് ഐപിഎല് 2020 Virender Sehwag Rahul Tewatia ipl 2020 coronavirus\nWeb Title : rahul tewatia could make coronavirus vaccine says virender sehwag


ഭരണത്തണലില് സ്റ്റേഷനാക്രമണം: ഡിഫി ഗുണ്ടകളെ പിടിക്കാന് പോലീസിന് ഭയം :: Janmabhumi Daily\nFriday2December 2016 11:18 pm IST\nവെള്ളറട: ഭരണത്തിന്റെ തണലില് സ്റ്റേഷനാക്രമിച്ച് പോലീസുകാരന്റെ തല എറിഞ്ഞു പൊളിച്ച ഡിവൈഎഫ്‌ഐ ഗുണ്ടകളെ പിടികൂടാന് വെള്ളറട പോലീസിന് ഭയം. വ്യാഴാഴ്ചയാണ് നിരവധി ക്രിമിനല് കേസുകളിലെ പ്രതിയായ ഡിവൈഎഫ്‌ഐ ഗുണ്ട പ്രിന്‍സിനെ പിടികൂടി പോലീസ് റിമാന്‍ഡ് ചെയ്തത്. ബോധക്കേട് നാടകമുള്‍പ്പെടെ നടത്തിനോക്കിയ പ്രിന്‍സിനെ അവസാനം നെയ്യാറ്റിന്‍കര കോടതി റിമാന്‍ഡ് ചെയ്യുകയായിരുന്നു. വ്യാഴാഴ്ച പകല് പ്രിന്‍സിനെ മോചിപ്പിക്കാനായി സിപിഎം - ഡിവൈഎഫ്‌ഐ നേതൃത്വങ്ങള് പരമാവധി ശ്രമിച്ചെങ്കിലും പോലീസ് വഴങ്ങിയില്ല. സിപിഎം ജില്ലാസെക്രട്ടറി ആനാവൂര് നാഗപ്പന്റെ നിര്‍ദ്ദേശാനുസരണം ബോധക്ഷയ നാടകം നടത്തിയ പ്രിന്‍സിനെ പോലീസ് നെയ്യാറ്റിന്‍കര ജനറല് ആശുപത്രിയിലെത്തിച്ചു. പരിശോധിച്ച ഡോക്ടര് ആരോഗ്യപ്രശ്‌നങ്ങളില്ലെന്ന് വ്യക്തമാക്കിയതോടെ പോലീസ് പ്രതിയെ നെയ്യാറ്റിന്‍കര കോടതിയില് ഹാജരാക്കി. കോടതി പ്രിന്‍സിനെ റിമാന്‍ഡ് ചെയ്യുകയായിരുന്നു. പ്രിന്‍സിന്റെ വക്കാലത്തുമായി സ്റ്റേഷനിലെത്തിയ ആനാവൂര് നാഗപ്പന് സിഐ ഉള്‍പ്പെടെയുള്ള ഉദ്യോഗസ്ഥരെ രൂക്ഷമായ ഭാഷയില് ശകാരിച്ചിരുന്നു. തുടര്‍ന്ന് രാത്രിയോടെ പ്രതിഷേധവുമായി സംഘടിച്ചെത്തിയ ഡിഫി ഗുണ്ടകള് വെള്ളറട സ്റ്റേഷന് ആക്രമിക്കുകയായിരുന്നു. പോലീസുകാര്‍ക്കു നേരെ നടത്തിയ കല്ലേറിലാണ് ഇവിടെ ഡ്യൂട്ടിയിലുണ്ടായിരുന്ന എ ആര് ക്യാമ്പിലെ പ്രശാന്ത് എന്ന പോലീസുകാരന്റെ തലയ്ക്ക് മാരകമായി പരിക്കേറ്റത്. പ്രശാന്ത് തിരുവനന്തപുരം മെഡിക്കല് കോളേജില് ചികിത്സയിലാണ്. സിഐയുടെ ജീപ്പ്, സ്റ്റേഷനിലെ ജനാല ചില്ലുകള്, കമ്പ്യൂട്ടര് എന്നിവയും ഡിഫി ഗുണ്ടകള് അടിച്ചുതകര്‍ത്തു. പ്രതികളെ എല്ലാവരെയും പോലീസ് വ്യക്തമായി തിരിച്ചറിഞ്ഞിട്ടുണ്ട്. കണ്ടാലറിയുന്നവരുള്‍പ്പെടെയുള്ളവരെ പ്രതികളാക്കി കേസെടുത്തിട്ടുണ്ടെങ്കിലും ആഭ്യന്തരവകുപ്പ് കയ്യാളുന്ന സിപിഎമ്മിന്റെ ജില്ലാ സെക്രട്ടറി ആനാവൂര് നാഗപ്പന്റെ വാക്ക് ധിക്കരിച്ച് നടപടിയെടുക്കാന് പോലീസുദ്യോഗസ്ഥര് ഭയപ്പെടുന്നു. സിപിഎം ജില്ലാ സെക്രട്ടറി ആനാവൂര് നാഗപ്പന് നേരിട്ടിടപെട്ടാണ് സ്റ്റേഷന് ആക്രമണത്തിന് നേതൃത്വം നല്‍കിയത്. വെള്ളറട സിഐ റാസിതിനെ റോഡിലിട്ട് തല്ലി തലയില് കല്ലുകൊണ്ടിടിച്ച പ്രിന്‍സ് നിരവധി കേസുകളിലെ പിടികിട്ടാപ്പുള്ളിയാണ്. കെഎസ്ആര്‍ടിസി വെള്ളറട ഡിപ്പോയില് കയറി കണ്ടക്ടറെ തല്ലിയ കേസില് ഇയാള്‍ക്കെതിരെ കോടതി വാറണ്ട് പുറപ്പെടുവിച്ചിട്ടുണ്ട്.


'ഇത്രത്തോളം മ‌ൽസരം സമ്മാനിച്ച ഒരു ചിത്രം വേറെയില്ല': ഉണ്ട എന്ന സിനിമയെക്കുറിച്ച് മമ്മൂക്കയുടെ വാക്കുകൾ ഇങ്ങനെ\nസിനിമയ്ക്ക് അപ്പുറം ചിലതെല്ലാം കണ്ടതും കേട്ടും പഠിപ്പിച്ച അധ്യാപനാണ് മമ്മൂട്ടി സാർ എന്നും റോണി പറഞ്ഞു.\nഞായര്, 26 മെയ് 2019 (12:48 IST)\nഈദ് റിലീസിന് ഒരുങ്ങുന്ന മെഗാസ്റ്റാർ മമ്മൂട്ടിയുടെ ഏറ്റവും പുതിയ ചിത്രം ഉണ്ടയെക്കുറിച്ച് തന്റെ അനുഭവങ്ങൾ പങ്കുവയ്ക്കുകയാണ് ഉണ്ടയിൽ ഒരു പ്രധാന വേഷവും കൈകാര്യം ചെയ്തിട്ടുള്ള റോണി ഡേവിഡ്. യഥാർത്ഥ ജീവിതത്തിൽ ഒരു ഡോക്ടർ കൂടിയായ റോണി പറയുന്നത് അദ്ദേഹം പഠിച്ച എംബിബിഎസിനെക്കാൾ വലിയ പഠനമായിരുന്നു ഉണ്ട എന്ന സിനിമ എന്നാണ്. സിനിമയ്ക്ക് അപ്പുറം ചിലതെല്ലാം കണ്ടതും കേട്ടും പഠിപ്പിച്ച അധ്യാപനാണ് മമ്മൂട്ടി സാർ എന്നും റോണി പറഞ്ഞു. അതിനൊപ്പം ഇന്ത്യ എന്താണെന്ന് പഠിക്കാൻ കഴിഞ്ഞ യാത്ര. മമ്മൂക്കയുടെ തന്നെ ഡയലോഗ് പോലെ. പുസ്തകത്താളുകളിൽ നിങ്ങൾ കണ്ടത് ഇന്ത്യയല്ല യഥാർത്ഥ ഇന്ത്യ. അതു തിരിച്ചറിഞ്ഞ നിമിഷം. ആറുമാസത്തോളം തുടർന്ന ഷൂട്ടിങ് അനുഭവം. ഛത്തിസ്ഗഡിനെ കണ്ട നടുക്കുന്ന ചിത്രങ്ങൾ. വാക്കുകളിൽ ഇപ്പോഴും മമ്മൂട്ടിയും ഉണ്ട എന്ന സിനിമയും സമ്മാനിച്ച അനുഭവങ്ങളുമാണ് റോണി ഡേവിഡിന് ആവേശം.\nആ അനുഭവങ്ങൾ അദ്ദേഹം മനോരമ ന്യൂസ് ഡോട്ട്കോമിനോട് പങ്കുവച്ചപ്പോൾ മമ്മൂട്ടിയോടൊപ്പമുള്ള അനുഭവസഞ്ചാരത്തെ കുറിച്ച് അദ്ദേഹം പറയുന്നത് ഇങ്ങനെ:\nഇപ്പോഴും കണ്ണിൽ നിന്നും അമ്പരപ്പ് മാറിയിട്ടില്ല അദ്ദേഹം ഈ സിനിമയ്ക്ക് വേണ്ടി എടുത്ത പരിശ്രമങ്ങൾ കാണുമ്പോൾ. ഇത്ര വലിയ നടനായിട്ടും സിനിമയ്ക്ക് വേണ്ടി എന്തും സഹിക്കാനും പഠിക്കാനും അദ്ദേഹം തയ്യാറാണ്. ചിത്രത്തിന്റെ ഷൂട്ടിങ് മൈസൂരിൽ വച്ച് അദ്ദേഹം സെറ്റിലുള്ളവർക്ക് ട്രീറ്റ് ചെയ്തിരുന്നു. അന്ന് ഭക്ഷണം കഴിക്കുമ്പോൾ അദ്ദേഹം ഞങ്ങളുടെ അടുത്ത് വന്ന് പറഞ്ഞു. ഇത്രത്തോളം മത്സരം സമ്മാനിച്ച ഒരു ചിത്രം വേറെയില്ല. കാരണം കൃത്യമായ ഗൃഹപാഠം ചെയ്തത് എന്താണ് ചെയ്യേണ്ടതെന്ന ഉത്തമ ബോധ്യത്തോടെ വരുന്ന ഷൂട്ടിങ് സംഘം. ഒപ്പമുള്ള അഭിനേതാക്കളും അങ്ങനെ തന്നെ. ഉണ്ട പുതിയ അനുഭവമായിരുന്നു. ആ വാക്കുകൾക്ക് അദ്ദേഹം വിളമ്പിയ ഭക്ഷണത്തേക്കാൾ രുചിയും ആരോഗ്യവും ഉണ്ടായിരുന്നു: റോണി ഡേവിഡ് പറഞ്ഞു.\n'ജോർദാനിൽ കിടക്കുന്ന രാജുമോൻ വരെ ഫോൺ എടുത്തു, നിനക്ക് പറ്റില്ല അല്ലേ?'; ആസിഫ് അലിയോട് കുഞ്ചാക്കോ ബോബൻ\n'ഇതിലും ഭേദം ശരീരം വിറ്റ് ജീവിക്കുന്നതാണ്, ആണായാലും പെണ്ണായാലും'; രൂക്ഷ വിമർശനവുമായി പ്രതിഭ എം എൽ എ\nഗ്രാമീണകഥയുമായി മമ്മൂട്ടിയും ലാല് ജോസും വീണ്ടും\n‘നിര്‍ണ്ണയ’ത്തില് മമ്മൂട്ടി ആയിരുന്നെങ്കില് മെഗാഹിറ്റ് ആകുമായിരുന്നു !\nദുൽഖറിന് വേണ്ടി ചെയ്ത കാര്യം ആരും അറിയരുതെന്ന് മമ്മൂട്ടി, രഹസ്യം പരസ്യമായി!\nഅടുത്ത ലേഖനം ഇന്ത്യയിൽ ഏറ്റവും ആകർഷകത്വമുള്ള വനിതകളിൽ ഐശ്വര്യ ലക്ഷ്മിയും, ഒന്നാം സ്ഥാനത്ത് ആലിയ ഭട്ട്


Social Media – Kerala Vision Online\nനഗ്നചിത്രങ്ങള് പ്രചരിപ്പിക്കുമെന്ന് യുവാവ്; നിങ്ങളെ കാത്തിരിക്കുന്നുവെന്ന് സണ്ണി ലിയോൺ\nശബരിനാഥൻ – ദിവ്യ അയ്യർ ദമ്പതിമാർക്ക് ആൺകുഞ്ഞ്\nശബരിമലയില് സ്ത്രീകള് കയറിയതിന് പിന്നാലെ പാതി മീശ വടിച്ച് യുവാവ്\nഅതിരുകടക്കുന്നു; ടിക് ടോക്ക് തെറിവിളികള്‍ക്കെതിരെ മുന്നറിയിപ്പുമായി കേരള പൊലീസ്\nകോഴിക്കോട്: ഫേസ്ബുക്ക്,വാട്‌സ് ആപ്പ്, ഇന്‍സ്റ്റഗ്രാം, ടിക് ടോക്ക് തുടങ്ങിയ സോഷ്യല് മീഡിയ പ്ലാറ്റ്‌ഫോമിലെ തെറിവിളികള്‍ക്കെതിരെ മുന്നറിയിപ്പുമായി കേരള പൊലീസ്. ഫേസ്ബുക്ക് പോസ്റ്റിലൂടെയായിരുന്നു പോലീസിന്റെ പ്രതികരണം. സാമൂഹ മാധ്യമങ്ങളിലൂടെ പരസ്പരം അവഹേളിക്കുകയും...\nടിക്ടോകില് തരംഗമായി കല്യാണ രാമന് അപ്പൂപ്പനും അമ്മൂമ്മയും\nചുണ്ണാമ്പുണ്ടോ..? സോറി ഞാന് മുറുക്കാറില്ല ..നിര്‍ത്തിയതാ.. കല്യാണരാമന് എന്ന ചിത്രത്തില് സുബ്ബലക്ഷ്മി അമ്മാളും ഉണ്ണിക്കൃഷ്ണന് നമ്പൂതിരിയും അഭിനയിച്ച് തകര്‍ത്ത രംഗം ടിക്ടോകില് പുനരാവിഷ്‌കരിച്ചിരിക്കുകയാണ് ഒരു കിടിലന് അപ്പൂപ്പനും അമ്മൂമ്മയും. ഇവരാരാണെന്നോ...\nഅയച്ച മെസേജ് പിന്‍വലിക്കാനുളള അണ്‍സെന്‍ഡ് സംവിധാനവുമായി മെസഞ്ചര്. മെസഞ്ചറിലൂടെ അയച്ച സന്ദേശങ്ങള് സ്വീകര്‍ത്താവിന്റെ ഇന്‍ബോക്സില്‍നിന്നു പിന്‍വലിക്കാനുള്ള സൗകര്യം വരാനിരിക്കുന്ന മെസഞ്ചര് പതിപ്പില് ഉണ്ടാകുമെന്നാണ് അറിയുന്നത്. അയച്ച സന്ദേശങ്ങളും വിഡിയോയും ചിത്രങ്ങളും...\nഗൂഗിളില് ട്രംപിന്റെ പടം കിട്ടാന് മറ്റൊരു വഴി കൂടിയുണ്ട്!\nഅമേരിക്കന് പ്രസിഡന്റ് ഡോണള്‍ഡ് ട്രംപിന്റെ ചിത്രം കിട്ടാന് ഗൂഗിളില് അദ്ദേഹത്തിന്റെ പേര് തിരഞ്ഞാല് മതിയെന്ന് എല്ലാവര്‍ക്കും അറിയാം. അതല്ലെങ്കില് അമേരിക്കന് പ്രസിഡന്റ് എന്നോ വൈറ്റ് ഹൗസ് എന്നോ ഒക്കെ സേര്‍ച്ച്...


Mammootty's Fitness Trainer Vibin Xavier Opens Up About Megastar's Food Cravings | മുടക്കം വരുത്താത്ത മമ്മൂട്ടിയുടെ ശീലങ്ങളെ കുറിച്ച് ഫിറ്റ്‌നെസ് ട്രെയിനര്; 2007 ലെ കണ്ടുമുട്ടലിനെ കുറിച്ചും വിബിന് സേവ്യര് - Malayalam Filmibeat\nമുടക്കം വരുത്താത്ത മമ്മൂട്ടിയുടെ ശീലങ്ങളെ കുറിച്ച് ഫിറ്റ്‌നെസ് ട്രെയിനര്; ആദ്യം കാണാൻ വന്നത് ദുൽഖർ\n| Published: Tuesday, March 16, 2021, 17:19 [IST]\nഗ്ലാമറിന്റെ കാര്യത്തില് യുവതാരങ്ങള്‍ക്ക് പോലും മമ്മൂട്ടി ഒരു വെല്ലുവിളി ആണെന്ന് പലപ്പോഴും കളിയാക്കി പറയാറുള്ളതാണ്. 69 വയസിലും ഗ്ലാമറിന്റെ കാര്യത്തില് മമ്മൂട്ടി മുന്നിട്ട് നില്‍ക്കുകയാണ്. ഇതെല്ലാം വെറുതേ പറയുന്നതല്ല, കഠിനമായ പരിശ്രമമാണ് ഈ സൗന്ദര്യത്തിനും ഫിറ്റ്‌നെസിനും പിന്നിലെന്ന് മമ്മൂട്ടിയുടെ ട്രെയിനര് വിബിന് സോവ്യര് മുന്‍പ് പറഞ്ഞിട്ടുണ്ട്.\nഷംന കാസിമിൻ്റെ വിവാഹം ഉടനെ ഉണ്ടാവുമോ? സാരി ഉടുത്തുള്ള പുത്തൻ ഫോട്ടോസ് കാണാം\nഞായറാഴ്ചയോ മറ്റ് വിശേഷ ദിവസങ്ങള് ആണെങ്കില് പോലും വര്‍ക്കൗട്ടിന്റെ കാര്യത്തിലും ഡയറ്റ് നോക്കുന്നതിലും മമ്മൂട്ടി ഒരു വിട്ടുവീഴ്ചയും വരുത്താറില്ലെന്നാണ് വിബിന് പറയുന്നത്. ഒപ്പം പതിമൂന്ന് വര്‍ഷങ്ങള്‍ക്ക് മുന്‍പ് ആദ്യമായി മമ്മൂട്ടിയുടെ പരിശീലകനായതിനെ കുറിച്ച് കൂടി വിബിന് വെളിപ്പെടുത്തുകയാണിപ്പോള്.\n2007 ലാണ് രണ്ട് ചെറുപ്പക്കാര് വന്ന് ഞാന് വര്‍ക്ക് ചെയ്യുന്ന ഫിറ്റ്‌നസ് സെന്ററിനെ കുറിച്ച് അന്വേഷിക്കുന്നത്. അതിലൊരാളുടെ അച്ഛന് വേണ്ടിയാണെന്ന് പറയുകയും ചെയ്തു. അവര് എഴുതി തന്ന ഫോം കംപ്യൂട്ടറില് എന്റര് ചെയ്യാന് നോക്കുമ്പോഴാണ് പ്രഫഷന്റെ കോളത്തില് ആക്ടര് എന്ന് കണ്ടത്. പേര് മുഹമ്മദ് കുട്ടി. ദുല്‍ഖറും സുഹൃത്തുമാണ് അന്ന് വന്നത് എന്ന് അപ്പോഴാണ് ഞാന് അറിയുന്നത്.\nപിന്നീട് മമ്മൂക്ക ഫിറ്റ്‌നസ് ക്ലബ്ബില് വന്നു. വാതില് തുറന്ന് തല ഉയര്‍ത്തിപിടിച്ചുള്ള ആ വരവ് തന്നെ ശരിക്കും ഒരു പഞ്ച് ആണ്. അന്നും ഇന്നും അതിന് മാറ്റമൊന്നുമില്ല. എന്റെ യോഗ്യതകള് ചോദിച്ച മമ്മൂക്കയോട് മുംബൈയില് ഊര്‍മിള മദോഡ്കറെ ട്രെയിന് ചെയ്തിട്ടുണ്ടെന്ന് പറഞ്ഞു. എന്നാല് എനിക്ക് ഊര്‍മിളയാകേണ്ട ഇനിയും അഭിനയിക്കാനുള്ള എനര്‍ജിയും ഫിറ്റ്‌നസും വേണം. അത്രമാത്രം മതി എന്ന് അദ്ദേഹം പറഞ്ഞു. അന്ന് തന്നെ അദ്ദേഹത്തിന്റെ പേഴ്‌സണല് ട്രെയിനറായി ജോയിന് ചെയ്തു. ഇന്നും അതേ പദവിയില് നില്‍ക്കുന്നു എന്നത് പകല് പോലെ സത്യം.\nആദ്യ കാലത്ത് പല ട്രെയിനിങ് ഉപകരണങ്ങളും പറഞ്ഞ് ഉണ്ടാക്കിപ്പിക്കുകയായിരുന്നു. എവിടെ പോകുമ്പോഴും ട്രാവര് ബാഗില് ചെറിയ ഡംബല്‍സ് കാണും. ഇപ്പോള് കാരവാനില് ജിം ഉണ്ട് എന്നത് പോലും വലിയ വാര്‍ത്തയല്ല. പക്ഷേ റെഡിമെയ്ഡ് ഡംബല്‍സ് കിട്ടാത്ത കാലത്താണ് മമ്മൂക്ക ഇതൊക്കെ ചെയ്തത്. മമ്മൂക്ക ഒരു കഥാപാത്രത്തെ ഏറ്റെടുത്ത് കഴിഞ്ഞാല് അതെങ്ങനെ കൂടുതല് പെര്‍ഫെക്ട് ആക്കാം എന്ന ചിന്തയിലാണ്. അതിന് അനുസരിച്ച് ശരീരം എങ്ങനെ മാറ്റി എടുക്കാമെന്ന് നമുക്ക് നല്ല പോലെ ധാരണ വേണം. ഞായാറാഴ്ച പലരും വര്‍ക്കൗട്ടിന് അവധി കൊടുക്കുന്നവരാണ്. ഞായറാഴ്ചയായാലും വിശേഷ ദിവസമായാലും മമ്മൂക്ക വര്‍ക്കൗട്ട് മുടക്കില്ല.\nTheatre Owner thanked Mammootty and Priest movie for saving their lives\nനോമ്പ് സമയമാണെങ്കില് പോലും വര്‍ക്കൗട്ടിന്റെ കാര്യത്തില് മാറ്റമില്ല നോമ്പ് തുറന്ന് എ്‌തെങ്കിലും ചെറുതായി കഴിച്ച ശേഷം വര്‍ക്കൗട്ട് കഴിഞ്ഞേ പ്രധാന ഭക്ഷണം കഴിക്കൂ. രുചികരമായ ഭക്ഷണങ്ങള് മമ്മൂക്കയ്ക്ക് ഇഷ്ടമാണ്. പക്ഷേ ഡയറ്റ് കൃത്യമായി പാലിക്കാന് മമ്മൂക്കയെ കഴിഞ്ഞ ആളുള്ളു. ഇഷ്ട ഭക്ഷണം ആരെങ്കിലും കൊടുത്താല് അതില് നിന്ന് അല്‍പം മാത്രം കഴിക്കും. തന്റെ കാരവാനില് ഇഷ്ടപ്പെട്ടവരെ വിളിച്ചിരുത്തി രുചികരമായ ഭക്ഷണം നല്‍കി സല്‍കരിക്കുന്ന പതിവുണ്ട്. പക്ഷേ മമ്മൂക്ക കഴിക്കില്ല. നോക്കിയിരുന്ന് ആസ്വദിക്കും.\nMammootty's Fitness Trainer Vibin Xavier Opens Up About Megastar's Food Cravings\nStory first published: Tuesday, March 16, 2021, 17:19 [IST]


അല്‍പം ആശ്വസിക്കാം: ഇടുക്കി ഡാമിലെ ജലനിരപ്പ് കുറഞ്ഞു – Evening Kerala News\nഅല്‍പം ആശ്വസിക്കാം: ഇടുക്കി ഡാമിലെ ജലനിരപ്പ് കുറഞ്ഞു\nതൊടുപുഴ: ഇടുക്കി അണക്കെട്ടിലെ ജലനിരപ്പില് നേരിയ കുറവ്. 2401.10 ആണ് ഇപ്പോള് നിലവിലുള്ള ജലനിരപ്പ്. എന്നാല് ഷട്ടറുകളിലൂടെ പുറക്കേത്ത് ഒഴുകി വരുന്ന ജലത്തിന്റെ അളവില് കുറവ് വരുത്തിയിട്ടില്ല. അണക്കെട്ട് തുറന്നിട്ടും പെരിയാറിലെ ജലനിരപ്പ് ക്രമാതീതമായി ഉയരാത്തത് ആശ്വാസമാണ്.\n16 മണിക്കൂറിനുള്ളില് കുറഞ്ഞത് 0.76 അടി വെള്ളമാണ്. അതേ സമയം, പ്രശ്‌നബാധിത പ്രദേശങ്ങളില് മുഖ്യമന്ത്രി പിണറായി വിജയന്റെ സന്ദര്‍ശനം നടന്നില്ല. കാലാവസ്ഥ മോശമായതിനാല് അദ്ദേഹത്തിന്റെ ഹെലികോപ്ടര് ഇടുക്കിയില് ഇറക്കാന് സാധിച്ചില്ല. തുടര്‍ന്ന് സ്ഥിതിഗതികള് വിലയിരുത്തുന്നതിനായി മുഖ്യമന്ത്രി വയനാട്ടിലേയ്ക്ക് പോയി.\nഡാമില് നിന്നുള്ള ഒഴുക്കില് ചെറുതോണി ബസ് സ്റ്റാന്‍ഡ് ഒലിച്ചുപോയി. ചെറുതോണി പാലവും അപകടാവസ്ഥയില്, ജാഗ്രത തുടരണമെന്ന് കലക്ടര് മുന്നറിയിപ്പ് നല്‍കി. ഇടുക്കി അണക്കെട്ടിലെ ജലനിരപ്പ് ഇനിയും കുറയുമെന്ന് പ്രതീക്ഷിക്കുന്നതായി വൈദ്യുതി മന്ത്രി പറഞ്ഞു. നടപടികളെല്ലാം ആസൂത്രണം ചെയ്തതുപോലെ പുരോഗമിക്കുന്നു.എവിടെയും കുഴപ്പങ്ങളില്ല, മുന്നോട്ടുള്ള കാര്യങ്ങള് മുഖ്യമന്ത്രിയുമായി ചര്‍ച്ചചെയ്യുമെന്നും മന്ത്രി പറഞ്ഞു.\nരാവിലെ തിരുവനന്തപുരത്തുനിന്ന് വ്യോമസേനയുടെ ഹെലികോപ്റ്ററിലാണ് മുഖ്യമന്ത്രിയും ംഘം യാത്രതിരിച്ചത്. ഇടുക്കി, ആലപ്പുഴ, എറണാകുളം, വയനാട്, കോഴിക്കോട്, മലപ്പുറം മേഖലകളിലാണ് സന്ദര്‍ശനം. റവന്യൂ മന്ത്രി ഇ ചന്ദ്രശേഖരന്, പ്രതിപക്ഷനേതാവ് രമേശ് ചെന്നിത്തല, ചീഫ് സെക്രട്ടറി ടോം ജോസ് എന്നിവരും മുഖ്യമന്ത്രിയെ അനുഗമിക്കുന്നുണ്ട്.\nഒളിച്ചോടാം! ഭാര്യയുടെ പേരില് ഫിക്‌സഡ് ഡിപ്പോസിറ്റ് തുടങ്ങിയതിന് ശേഷം മാത്രം: ഹൈക്കോടതി\nനീറ്റ് വര്‍ഷത്തില് രണ്ട് തവണയാക്കാനുള്ള തീരുമാനം പുന:പരിശോധിക്കണം: കേന്ദ്രമാനവ വിഭവശേഷി മന്ത്രാലയം


Redmi Note 10 T5G smartphone will arrive in India on July 20\nറെഡ്മി നോട്ട് 10ടി 5ജി സ്മാർട്ട്ഫോൺ ജൂലൈ 20ന് ഇന്ത്യയിലെത്തുന്നു\nTറെഡ്മി നോട്ട് 10ടി 5ജി സ്മാർട്ട്ഫോൺ ജൂലൈ 20ന് ഇന്ത്യയിലെത്തുന്നു .റെഡ്മി നോട്ട് 10 ടി 5ജി സ്മാർട്ട്ഫോണിന്റെ ഇന്ത്യയിലെ ലോഞ്ച് തീയതി പ്രഖ്യാപിച്ചത് ഷവോമി ഇന്ത്യ കമ്മ്യൂണിക്കേഷൻസ് മേധാവി കസ്തൂരി പാലാഡിയാണ്.ഇന്ത്യയിലെ റെഡ്മി നോട്ട് 10ടി 5ജി സ്മാർട്ട്ഫോണിന്റെ വില ഇതുവരെ വെളിപ്പെടുത്തിയിട്ടില്ല. എന്തായാലും ഇതിന്റെ റഷ്യ വേരിയന്റിന് സമാനമായിരിക്കും വില എന്നാണ് പ്രതീക്ഷിക്കുന്നത്.\n4 ജിബി റാം + 128 ജിബി സ്റ്റോറേജുള്ള മോഡലിന് റഷ്യൻ വിപണിയിൽ 19,990 രൂപയാണ് വില വരുന്നത്. റെഡ്മി നോട്ട് 10ടി 5ജി സ്മാർട്ട്ഫോണിൽ 6.5 ഇഞ്ച് ഫുൾ-എച്ച്ഡി+ (1,080x2,400 പിക്‌സൽ) ഡിസ്‌പ്ലേയാണ് ഉള്ളത്. 90 ഹെർട്സ് റിഫ്രഷ് റേറ്റുള്ള ഡിസ്പ്ലെയാണ് ഇത്.6ജിബി വരെ റാമുള്ള ഡിവൈസിന് കരുത്ത് നൽകുന്നത് ഒക്ടാകോർ മീഡിയടെക് ഡൈമെൻസിറ്റി 700 എസ്ഒസി ആണ്. ആൻഡ്രോയിഡ് 11 ബേസ്ഡ് എംഐയുഐയിൽ ആയിരിക്കും ഈ ഡിവൈസ് പ്രവർത്തിക്കുന്നത്.\nട്രിപ്പിൾ റിയർ ക്യാമറ സെറ്റപ്പും ഈ സ്മാർട്ട്ഫോണിൽ നൽകിയിട്ടുണ്ട്. അതിൽ 48 മെഗാപിക്സൽ പ്രൈമറി സെൻസറും എഫ് / 1.79 ലെൻസുമായിരിക്കും ഇതിൽ ഉണ്ടായിരിക്കുക.2മെഗാപിക്സൽ മാക്രോ ഷൂട്ടറും2മെഗാപിക്സൽ ഡെപ്ത് സെൻസറുമാണ് മറ്റ് രണ്ട് സെൻസറുകൾ. സെൽഫികൾക്കും വീജിയോ കോളുകൾക്കുമായി 8 മെഗാപിക്സൽ സെൽഫി ക്യാമറ സെൻസറാണ് സ്മാർട്ട്ഫോണിൽ ഉള്ളത്. ഈ സെൻസറിനൊപ്പം എഫ് / 2.0 ലെൻസും ഉണ്ടായിരിക്കും.